title: গাজী শামছুর রহমান

text: শামছুর রহমান ১৯৯৮ সালের ১২ আগস্ট ঢাকায় মারা যান।


এক্সিম ব্যাংক কৃষি বিশ্ববিদ্যালয় বাংলাদেশ বেসরকারি পর্যায়ের একটি উচ্চ শিক্ষা প্রতিষ্ঠান। এটি বাংলাদেশের প্রথম বেসরকারী বিশ্ববিদ্যালয়। এটি রাজশাহী বিভাগের চাঁপাইনবাবগঞ্জ জেলার সদর উপজেলার বড় ইন্দারা মোড়ে অবস্থিত।


title: এক্সিম ব্যাংক কৃষি বিশ্ববিদ্যালয় বাংলাদেশ

text: গণপ্রজাতন্ত্রী বাংলাদেশের মাননীয় প্রধানমন্ত্রী শেখ হাসিনা ৯ই অক্টোবর ২০১৩ সালে তার সরকারি বাসভবন গণভবনে একটি অনুষ্ঠানে মাধ্যমে বিশ্ববিদ্যালয়ের আনুষ্ঠানিক উদ্বোধন করেন। ২০১৩ সাল পর্যন্ত বাংলাদেশে কোন বেসরকারী কৃষি বিশ্ববিদ্যালয় ছিল না।


text:
বিশ্ববিদ্যালয়টির বৃহৎ সাত তলা বিশিষ্ট সম্পূর্ণ শীতাতপ নিয়ন্ত্রিত ভবন রয়েছে। বিশ্ববিদ্যালয়ে নতুন বই এবং নতুন জার্নাল সমৃদ্ধ একটি গ্রন্থাগার রয়েছে। বিশ্ববিদ্যালয়ের বৈশ্বিক মানসম্পন্ন কারিকুলাম সহ আন্তর্জাতিক মানের শ্রেণিকক্ষ রয়েছে। ছাত্র এবং ছাত্রীদের জন্য রয়েছে আলাদা আবাসিক ব্যবস্থা। শিক্ষার্থী এবং শিক্ষকদের জন্য উচ্চ গতির ওয়াই ফাই ইন্টারনেট সমৃদ্ধ একটি কম্পিউটার ল্যাব রয়েছে এখানে।
এক্সিম ব্যাংক কৃষি বিশ্ববিদ্যালয় বাংলাদেশ শিক্ষার্থীদের জন্য কম খরচে ভর্তি এবং অন্যান্য সুবিধা প্রদান করা ব্যাপারে উদবুদ্ধ। ভালো ফলাফলকারী শিক্ষার্থীদের জন্য বিভিন্ন শিক্ষাবৃত্তির ব্যবস্থা রয়েছে।


title: কালমেঘা ইউনিয়ন, পাথরঘাটা

text: কালমেঘা ইউনিয়ন বরিশাল বিভাগ-এর বরগুনা জেলার অন্তর্গত পাথরঘাটা উপজেলার একটি ইউনিয়ন।


title: কালমেঘা ইউনিয়ন, পাথরঘাটা

text:
কালমেঘা ইউনিয়নের আয়তন ১২,৪৩১ একর (১৯.০৪বর্গ কিলোমিটার)। এই ইউনিয়নে ৫০০২ টি পরিবার বাস করে।
বাংলাদেশর ১৯৯১ আদমশুমারি অনুযায়ী কালমেঘা ইউনিয়নের জনসংখ্যা ২৬,৮৪৮ জন। এর মধ্যে মহিলা ৫১% এবং পুরুষ ৪৯%।


title: কালমেঘা ইউনিয়ন, পাথরঘাটা

text:
কালমেঘা ইউনিয়নে ৯টি গ্রাম এবং ৬টি মৌজা আছে।
৯ টি ওয়ার্ড এবং ৯ টি মহল্লা নিয়ে এ কালমেঘা ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: টনি কোজিয়ার

text: উইনস্টন অ্যান্থনি লয়েড টনি কোজিয়ার (; জন্ম: ১০ জুলাই, ১৯৪০ - মৃত্যু: ১১ মে, ২০১৬) বার্বাডোসের ব্রিজটাউনের জন্মগ্রহণকারী বিশিষ্ট বার্বাডীয় ক্রিকেট সাংবাদিক, লেখক ও রেডিও ধারাভাষ্যকার ছিলেন। পঞ্চাশ বছরের অধিক সময়কাল ওয়েস্ট ইন্ডিজের ক্রিকেটে ভূমিকা রাখেন। ক্রিকেটে বিশ্বকোষীয় জ্ঞানের প্রভূতঃ অধিকারী ছিলেন টনি কোজিয়ার।


title: টনি কোজিয়ার

text: সেন্ট লুসিয়া ভয়েসের সম্পাদক, বার্বাডোস ডেইলি নিউজের প্রতিষ্ঠাতা ও বার্বাডীয় সাংবাদিক জিমি কোজিয়ারের সন্তান ছিলেন। অষ্টাদশ শতকে স্কটিশ শ্রমজীবি হিসেবে কোজিয়ারের পরিবার বার্বাডোসে অভিবাসিত হয়। অটোয়ার কার্লটন বিশ্ববিদ্যালয়ে সাংবাদিকতায় অধ্যয়ন করেন। এরপর ১৯৫৮ সালে সংবাদজগতে প্রবেশ করেন।


title: টনি কোজিয়ার

text: স্থানীয় ওয়ান্ডারার্স ও কার্লটন ক্রিকেট ক্লাবে ব্যাটসম্যান ও উইকেট-কিপার হিসেবে খেলেন। এছাড়াও বার্বাডোসের পক্ষে হকি খেলায় গোলরক্ষকের দায়িত্ব পালন করতেন।


title: টনি কোজিয়ার

text: ১৯৬১ সালে বার্বাডোস ডেইলি নিউজের সম্পাদক হন। সেখানেই অবসরপ্রাপ্ত ক্রিকেটার এভারটন উইকসের সাথে কাজ করতেন তিনি। ১৯৬৩ সালে ইংল্যান্ডে ওয়েস্ট ইন্ডিজের সফরের বিষয়াদি তুলে ধরতেন। এরপর ক্রিকেট সংবাদদাতা হিসেবে বার্বাডোস এডভোকেটে কাজ করেন। ১৯৭৩ সালে ডেইলি নেশন সংবাদপত্র প্রতিষ্ঠায় প্রভূতঃ ভূমিকা রাখেন। এছাড়াও ব্রিটিশ সংবাদপত্র দি ইন্ডিপেন্ডেন্টেও নিয়মিতভাবে লেখালেখি করতেন কোজিয়ার।


title: টনি কোজিয়ার

text: ১৯৬৫ সালে ওয়েস্ট ইন্ডিজ বনাম অস্ট্রেলিয়ার মধ্যকার টেস্টের মাধ্যমে রেডিও ধারাভাষ্যকার হিসেবে অভিষেক ঘটে তাঁর। ১৯৬৬ সাল থেকে বিবিসি’র টেস্ট ম্যাচ স্পেশাল ধারাভাষ্যকার দলের সদস্য হিসেবে কাজ করতে থাকেন। এছাড়াও অস্ট্রেলিয়ার চ্যানেল নাইন ও স্কাই স্পোর্টস টেলিভিশনের ধারাভাষ্যকার ছিলেন।


title: টনি কোজিয়ার

text: ধারাভাষ্যকারের দায়িত্বে থাকা অবস্থায় একটি ছাড়া প্রত্যেক উইজডেন ট্রফি সিরিজে তাঁর সরব উপস্থিতি ছিল। শারীরিক অসুস্থতা থাকা স্বত্ত্বেও ২০১৪-১৫ মৌসুমের ইংল্যান্ড দলের ওয়েস্ট ইন্ডিজ সফরে ধারাভাষ্য দেন।


title: টনি কোজিয়ার

text: কেরি প্যাকারের ব্যক্তিগত অনুরোধে বিশ্ব সিরিজ ক্রিকেটে অন্যতম ধারাভাষ্যকার মনোনীত হন। কোজিয়ারের মতে, সাধারণ দর্শক ঐ সিরিজটিকে সাদরে গ্রহণ করেছিল। সিরিজের ধারাভাষ্য চলাকালে এক পর্যায়ে ব্লু মুন গান পরিবেশন করেছিলেন তিনি।


title: টনি কোজিয়ার

text: ক্রিকেটে অসামান্য ভূমিকা রাখায় কেনসিংটন ওভালের প্রেস বক্সের নাম তাঁর নামানুসারে রাখা হয়। টেস্ট ম্যাচ স্পেশালের নির্মাতা পিটার ব্যাক্সটার মজা করে বলেছিলেন যে, প্রকৃতপক্ষে প্রেস বক্সের নামকরণ আরেকজন কোজিয়ারের নামে হয়েছে। কেননা তারা পিতা-পুত্র উভয়েই সাংবাদিক ছিলেন। ডিসেম্বর, ২০১১ সালে ক্রিকেট অবদানের প্রেক্ষিতে এমসিসির সম্মানসূচক আজীবন সদস্যপদ প্রদান করা হয়।


title: টনি কোজিয়ার

text: ১৯৭৮ সালে গারফিল্ড সোবার্সের সাথে বিশ্লেষণধর্মী দি ওয়েস্ট ইন্ডিজ: ফিফটি ইয়ার্স অব টেস্ট ক্রিকেট শীর্ষক গ্রন্থে লেখেন। ওয়েস্ট ইন্ডিজ ক্রিকেট বার্ষিকীর ২২টি সংস্করণের প্রত্যেকটিরই সম্পাদক ছিলেন তিনি। তিনি বিশ্বকাপে উইজডেনের ইতিহাস সম্পাদনা করেন। ক্লাইভ লয়েড ও মাইকেল হোল্ডিংয়ের আত্মজীবনীতে ভূমিকা রাখেন।


title: টনি কোজিয়ার

text: ৭৫ বছর বয়সে ১১ মে, ২০১৬ তারিখে স্বল্পকালীন অসুস্থতাবোধের পর ক্যান্সারে তাঁর দেহাবসান ঘটে। মৃত্যুকালে পঞ্চাশ বছরের অধিক সময় ধরে অর্ধাঙ্গীনি জিলিয়ান এবং তিন পুত্র ও কন্যাকে রেখে যান।


title: টনি কোজিয়ার

text: সহকর্মী ক্রিকেট সংবাদদাতা জোনাথন অ্যাগ্নিউ বলেন যে, টিভি ও রেডিওতে প্রত্যেক বলের ধারাভাষ্যে তাঁর জুড়ি মেলা ভার। তিনি উভয়ক্ষেত্রেই দক্ষতা প্রদর্শন করেছেন। ওয়েস্ট ইন্ডিজ ক্রিকেট বোর্ড মন্তব্য করে যে, যেখানেই ওয়েস্ট ইন্ডিজ খেলেছে সেখানেই তিনি প্রতিনিধিত্ব করেছেন। আমাদের ক্রিকেট নিয়ে বিশ্বের সর্বত্র জনগণকে অনুপ্রাণিত করেছেন। তাঁর বলিষ্ঠ কণ্ঠস্বর ও প্রতিধ্বনি ক্রিকেট বিশ্বের সর্বত্র প্রবাহিত হয়েছে।


title: টনি কোজিয়ার

text: স্কাইল্ড বেরি তাঁর সম্পর্কে মন্তব্য করেছেন যে, ওয়েস্ট ইন্ডিজ ক্রিকেট বোর্ডের ভূমিকায় বাক্যে ও সমালোচনায় সরব ছিলেন তিনি।


title: টনি কোজিয়ার

text: ভিক মার্কসের মতে, টনি ধীরস্থিরভাবে ও বিষয়বস্তু তুলে ধরতে পটিয়সী ছিলেন যা অনেক আধুনিককালের ধারাভাষ্যকারের মাঝে অনুপস্থিত।


title: খান জাহানের সমাধি

text:
খান জাহানের সমাধি বাগেরহাট জেলার অবস্থিত কথিত ঠাকুর দিঘি’র পাড়ের উপর অবস্থিত একটি কৃত্রিম উঁচু ঢিবি। এটি বর্তমানে খান জাহান সমাধিসৌধ কমপ্লেক্স নামেও পরিচিত । এ কমপ্লেক্স এর মধ্যে আছে খান জাহান আলীর বর্গাকার সমাধিসৌধ, রয়েছে খান জাহান আলীর ‘দেওয়ান’ "মুহম্মদ তাহির" এর সমাধি, এক গম্বুজবিশিষ্ট মসজিদ এবং তথাকথিত কল্পিত রান্নাঘর । খান জাহান আলী ও তার দেওয়ান এর সমাধিসৌধ-এর স্থানটি একটি দেয়াল দ্বারা বেষ্টিত।
খান জাহানের সমাধি বাগেরহাট জেলা সদর হতে প্রায় ৪ কিলোমিটার দক্ষিণ-পশ্চিমে ও ষাট গম্বুজ মসজিদ হতে প্রায় ২.৫ কি:মি: দক্ষিণ-পূর্বে ‘খঞ্জালী দীঘি’ বা ‘খানজাহান দীঘি’র (ঠাকুর দীঘি) উত্তর পার্শ্বে অবস্থিত হযরত খানজাহান (রহ:) এর এই সমাধি ।


title: খান জাহানের সমাধি

text: এই সমাধি বাইরের দিক থেকে পূর্ব-পশ্চিমে ৬৭.১ মিটার ও উত্তর-দক্ষিণে ৬৪.৭ মিটার উঁচু দেয়াল দ্বারা পরিবেষ্টিত। সমাধিসৌধটি বাইরের দিকে প্রায় ১৩.৭ মিটার এবং ভেতরের দিকে ৯.১ মিটার প্রসস্থ ইটের তৈরি একটি বর্গাকার আয়তনের ভবন, এটি দিয়েই কমপ্লেক্সের প্রধান অংশ গড়ে উঠেছে । এটির বাইরের দিকে রয়েছে চারকোণা ধরনের শক্ত গোলাকার টাওয়ার ।এই সমাধিসৌধ এর চারদিকে রয়েছে ২.৪ মিটার পুরু দেয়াল , এটি ০.৯ মিটার পর্যন্ত পাথর আস্তরন দ্বারা আবৃত করা । মুলত এটি নিচের আর্দ্রতা থেকে এই ভবনকে রক্ষার জন্য একটি কৌশল । এই সমাধিসৌধের ভেতরে প্রবেশের জন্য রয়েছে পাথরের তৈরি চারটি খিলানপথ। কিন্তু বর্তমান সময়ে উত্তর দিকের প্রবেশপথটি ইট দ্বারা বন্ধ করে দেওয়া হয়েছে। সৌধটির ভেতরের অংশের দিকে রয়েছে ইটের তৈরি গোলার্ধ আকৃতির গম্বুজ দ্বারা ঢাকা । এই গম্বুজের দেয়ালের ভেতরে দিকে রয়েছে পাথরের ব্রাকেট এর থেকে বেরিয়ে আসা স্কুইঞ্চ । এর কোণের দিকের টাওয়ার গুলিতে আছে ঘুরানো ত্রিমাত্রিক বাঁকানো কার্নিশের বৈশিষ্ট্য, যা তৎকালীন বাংলার এক সক্রিয় স্থাপত্যরীতির পরিচায়ক । খান জাহান আলীর পাথরের তৈরি কবরটি সমাধিসৌধের একদম মাঝখানে অবস্থিত । উপরের দিকে রয়েছে চারস্তরবিশিষ্ট এবং সাধারণ কৌণিক পিপা আকৃতিতে চমৎকার সব নকশা । পাথর দ্বারা নির্মিত এর উপরের তিনটি স্তরে আরবি ও ফারসি লেখা দ্বারা আবৃত যা ধর্মীয় প্রকাশ হিসেবে করা । তবে এই লেখাগুলির অধিকাংশই এখন অস্পষ্ট । তার কবরের নিচের দুটি স্তর করা হয়েছে ইটের তৈরী। এ ইটগুলি দ্বারা ভিতরের সম্পূর্ণ মেঝে নানা বর্ণের ষড়ভুজী এবং বর্গাকার টালির নকশা করা । বর্তমানে দর্শনার্থীদের অনবরত ব্যবহার করার ফলে এই টালিগুলির আসল উজ্জ্বলতা নষ্ট হয়ে গেছে। এই পাথরের সমাধিসৌধে ব্যবহূত লিপি থেকে এটা জানা যায় যে, খান জাহান আলী ২৭ জিলহজ ৮৬৩ হিজরিতে মৃত্যুবরণ করেন। আর মৃত্যুর পূর্বেই তিনি তার সমাধি নির্মাণ করেছিলেন বলে ধারণা ।


title: কালি পাংখা

text:
কালি পাংখা(বৈজ্ঞানিক নাম: "Rohana parisatis (Westwood)") যার মূল শরীর কালো বর্ণের এবং ডানা দুটিতেও নীলচে কালো বর্ণ দেখা যায়। এরা নিমফ্যালিডি পরিবার এবং আপাটুরিনি উপগোত্রের সদস্য।
কালি পাংখার প্রসারিত অবস্থায় ডানার আকার ৪৫-৫০মিলিমিটার দৈর্ঘ্যের হয়।
ভারতে প্রাপ্ত কাগজির উপপ্রজাতিসমূহ হল-


title: কালি পাংখা

text:
পুরুষ কালি পাংখাদের ডানার উপরিতল ভেলভেট কালো বর্নের। ডানার শীর্ষভাগে কিছু সাদা এপিকাল বিন্দু ছাড়া অন্য কোনরকম দাগ উপরিপৃষ্ঠে দেখা যায় না।
স্ত্রী কালি পাংখাদের ডানার উপরিভাগ এর রঙ কমলা হলুদের সাথে বাদামী মিশেল যে রঙ চওড়া ডিসকাল বন্ধনীটিতে ফ্যাকাশে ভাবে প্রতিয়মান। পিছনের ডানায় ডিসকাল বন্ধনী সর্বদায় অসাম্নজস্যপূর্ন।


title: কালি পাংখা

text: পুরুষ কালি পাংখা এর ডানার উপরিতল ভেলভেটের মত ঘন কালো; সামনের ডানার শীর্ষ ভাগে একটি তুষারশুভ্র প্রি এপিকাল স্পট অথবা বিন্দু। সামনের এবং পিছনের উভয় ডানার প্রান্তিক যে রোয়া (সিলিয়া) থাকে তা প্ররযায়ক্রমে সাদা এবং কালো। উভয় ডানার নিম্নতল ইষদ কালচে নীল অথবা বেগুনি বর্ন এবং বাদামী যা ডানার গোড়ার (বেস) দিকে এবং কোস্টাল মার্জিন বরাবর চাপা রঙের। সামনের ডানার শীর্শভাগ কালচে মরচে রঙের। সামনে এবং পিছনের উভয় ডানার নিম্নতলে ডিসকোইডাল অংশে দুটি করে কালো স্পট অথবা বিন্দু চোখে পরে যাদের পরেই একটি কর্নাকার (অরিফ্রম/auriform) দাগ দেখা যায় এবং একটি অনিয়মিত এবং অসম বন্দনী ডানার মধ্যভাগ ভরাবর উভয় ডানাকে অতিক্রম করে। উভয় ডানার পোস্টডিসকাল এবং সাবটার্মিনাল অংশের মঝে কিছু কালচে বাদামী ছোপ অথবা দাগ অস্পষ্টভাবে এবং বিচ্ছিন্ন ভাবে বিন্যাস্ত রয়েছে। সামনের ডানার উপরি পৃষ্ঠের শীর্ষভাগে ৩টি ক্রমিক সাদা সাব এপিকাল বিন্দু দেখা যায় যার শীর্ষতম প্রি-এপিকাল বিন্দুটি সর্ববৃহত। পিছনের ডানায় সাদা কেন্দ্রযুক্ত একটি কালো সাবটার্নাল বিন্দু থাকে। পুরুষ কালি পাংখা প্রজাপতির শুংগ দুটি কালো, মাথা, বক্ষদেশ এবং পেটের উপরিতল কালো কোমল ভেল্ভেটের ন্যায় এবং নিম্নভাগ কালচে বাদামী।


title: কালি পাংখা

text: স্ত্রী কালি পাংখা প্রজাপতির ডানার উপরিতলের রঙ হলুদ এবং বাদামী হলুদ রঙ মেশানো। সামনের এবং পিছনের ডানার উপরিপৃষ্ঠের বেসাল অর্ধ অনুজ্জ্বল এবং ছায়াচ্ছন্ন এবং বাদামী রঙের, একটি কৌনিক এবং তেরচা চওড়া বাদামী রঙের মধ্যবর্তী ফ্যাসিয়া যুক্ত। উপরের ডানার উপরিতলে পোস্ট ডিসকাল অংশে তীর্যক শীর্ষভাগ থেকে ডসাম পর্যন্ত বিস্তৃত, বাদামী হালকা ছোপযুক্ত দাগ দেখা যায়। নীচের ডানার উপরিতলে পোস্টডিসকাল অংশ বরাবর তীর্যকভাবে অবস্থিত অস্পস্ট কালো দাগ অথবা ছোপ এর সারি চোখে পড়ে। উপরের ডানার শীর্ষভাগে ৩ থেকে ৪টি সাব এপিকাল সাদা বিন্দু অবস্থিত। উভয় ডানারই উপরিপৃষ্ঠে তীর্যক ভাবে সারিবদ্ধ কালচে সরলরৈখিক দাগ এর উপস্থিতি রয়েছে, যাদের অনুসরন করে একটি সাবটার্মিনাল ছাইরঙা অবিচ্ছেদ্য রেখা অবশিত। উভয় ডানার তলদেশ হলদে বাদামী, ডানার দাগগুলি পুরুষ নমুনারই অনুরুপ, তবে পুরুষ নমুনা অপেক্ষা অনেক সুস্পষ্ট চিহ্নিত। শুঙ্গ, মাথা, বক্ষদেশ এবং পেট উপরিপৃষ্ঠে হালকা বাদামী এবং নিম্নভাগে হলদেটে।


title: কালি পাংখা

text:
পুরুষ কালি পাংখারা দ্রুত উড়ান দেয়। এরা সাধারনত ছোট ছোট ঝোপ-ঝাড়ে বসে রৌদ্র পোহাতে পছন্দ করে এবং রৌদ্র পোহানোর সময় এরা ডানা মেলে বসে থাকে।
স্ত্রী কালি পাংখারা আস্তে আস্তে উড়ান পছন্দ করে। এদের সাধারনত নীচু গাছে অথবা মাটির কাছাকাছি দেখা যায়।


title: সন্ন্যাসীর ধাপ

text: সন্ন্যাসীর ধাপ বগুড়া জেলার সদর উপজেলায় অবস্থিত বাংলাদেশের অন্যতম একটি প্রত্নতাত্ত্বিক স্থাপনা ও দর্শনীয় স্থান। সন্ন্যাসীর ধাপে দুটি ধাপ রয়েছে যার মধ্যে একটি অপরটি থেকে প্রায় ৩ কিলোমিটার দুরুত্বে অবস্থিত। এর মধ্যে একটি ধাপ অবস্থিত উপজেলার নামুজা ইউনিয়নে, বড় ট্যাংরা নামক গ্রামে এবং অপরটি অবস্থিত গোকুল ইউনিয়নে, সরলপুর নামক গ্রামে।


title: সন্ন্যাসীর ধাপ

text: সন্ন্যাসীর ধাপ দুটি কে বা কারা নির্মাণ করেছিলেন সে সম্পর্কে বিস্তারিত জানা যায় তবে প্রত্নতত্ত্ববিদগণ ধারণা করেন, এ অঞ্চলের তৎকালীন সনাতন হিন্দু সন্ন্যাসীগণ তাদের আখড়া হিসেবে এই ধাপ দুটি ব্যবহার করতেন। যেহেতু সন্ন্যাসীদের দ্বারা নির্মিত হয়েছিল তাই এদের সন্ন্যাসীর ধাপ নামে ডাকা হয়।


title: সন্ন্যাসীর ধাপ

text: নামুজা ইউনিয়নের বড় ট্যাংরার সন্ন্যাসীর ধাপটি বর্তমানে গাছাপালা ও ঘাস, লতাপাতায় আবৃত। তবে ধাপটির মাঝের অংশ উঁচু এবং চারদিকে ক্রমশ ঢালু হয়ে নেমে গিয়েছে। এর আয়তন প্রায় ২১৫ মিটার × ১৪৮ মিটার × ৭.৫ মিটার। এ ধাপটির চারপাশে বেশ কিছু পুরাতন ইটের ধ্বংসাবশেষ দেখতে পাওয়া যায়।


title: সন্ন্যাসীর ধাপ

text: গোকুল ইউনিয়নের সরলপুরের সন্ন্যাসীর ধাপটি অপেক্ষাকৃত ছোট আকৃতির। এর আয়তন প্রায় ৩৩ মিটার × ২৭ মিটার × ৬.৫ মিটার। যদিও মূল ঢিবিটি বর্তমানেও দেখতে পাওয়া যায় তবে স্থানীয় গ্রামবাসী এর উপরের অংশ ঈদগাহ মাঠ হিসেবে ব্যবহার করে থাকে।


title: জিয়ৎ কুণ্ড

text: জিয়ৎ কুণ্ড বগুড়ার মহাস্থানগড়ে অবস্থিত একটি কূপ ও বাংলাদেশের অন্যতম প্রত্নতাত্ত্বিক নিদর্শন।


title: জিয়ৎ কুণ্ড

text: জিয়ৎ কুণ্ডের নির্মাণকাল সম্পর্কে বিস্তারিত জানা যায় না তবে ইতিহাসবিদগণ মনে করেন, রাজা পরশুরামের শাসণামলে তার দ্বারাই এই কূপটি খনন করা হয়েছিল। সে অনুসারে এই কূপটি খনন করা হয় ১৮শ-১৯শতকের মাঝামাঝি সময়ে পরশুরাম প্রাসাদের নির্মাণের সময়ে।


title: জিয়ৎ কুণ্ড

text: অনেকই মনে করেন স্থানীয় জনগণের পানির অভাব দূর করতে রাজা পরশুরাম কূপটি খনন করেছিলেন।


title: জিয়ৎ কুণ্ড

text: অমর কূপ নামে স্থানীয়ভাবে পরিচিত এ কূপের উপরিভাগের ব্যাস ৩.৮৬ মিটার ও নিচের দিকে ক্রমশই ছোট হয়ে গিয়েছে। একটি চতুষ্কোণ গ্রানাইটের পাথর খন্ড কূপের ভিতর উপরিভাগে পূর্বদিকে বসানো রয়েছে। ধারণা করা হয়, পানি উত্তোলনের সুবিধার্থে এটি ব্যবহার করা হতো। কূপটির তলদেশ পর্যন্ত দুই সাড়িতে আর বেশ কিছু পাথরের খন্ড নির্মাণের সময়ই যুক্ত করে দেওয়া হয়েছে।


title: জিয়ৎ কুণ্ড

text: আবার কিংবদন্তী অনুসারে, এই কূপের পানিতে অলৌকিক ক্ষমতা ছিল যা পান করলে মৃতরাও জীবিত হয়ে উঠতো। এ কিংবদন্তী অনুসারে, রাজা পরশুরাম যখন শাহ সুলতান বলখী মহীসওয়ারের সাথে যুদ্ধে লিপ্ত হয়েছিলেন তখন তিনি এই কূপের পানির সাহায্যে মৃত সৈনিকদের জীবিত করতেন। এটি শাহ সুলতান শোনার পর তিনি একটি চিলের সাহায্যে একটুকরু গরুর মাংস এই কূপে ফেলে দেন। এরপর থেকে এ কূপের পানির অলৌকিক ক্ষমতা নষ্ট হয়ে যায়।


title: সর্বকালীন প্যারালিম্পিক গেমসের পদক তালিকা

text: সর্বকালীন পদক তালিকা হল সকল প্যারালিম্পিক গেমসের তথা ১৯৬০ সাল থেকে ২০১৬ সাল পর্যন্ত অনুষ্ঠিত সকল গ্রীষ্মকালীন প্যারালিম্পিক গেমস এবং ১৯৭৬ সাল থেকে ২০১৪ সাল পর্যন্ত অনুষ্ঠিত সকল শীতকালীন প্যারালিম্পিক গেমসের পদক বিজয়ী এনপিসি সমূহের একটি তালিকা।


text: আন্তর্জাতিক প্যারালিম্পিক কমিটি (আইপিসি) সর্বকালীন গেমসের জন্য অফিসিয়ালি কোন তালিকা সংরক্ষণ করে না, তারা প্রতিটি গেমসের জন্য আলাদা আলাদা তালিকা প্রকাশ করে। এটি একক তালিকার সমন্বয়ে গঠিত একটি পুর্নাঙ্গ সর্বকালীন তালিকা।


title: লতিকোট মুড়া

text:
লতিকোট মুড়া স্থানিয়ভাবে এই প্রত্নতাত্ত্বিক স্থাপনাটি লতিকোট মুড়া নামে পরিচিত, কিন্তু খনেনর ফলে এখানে ৩৩টি ভিক্ষুকক্ষ বিশিষ্ট ৪৭.২৪মি X ৪৪.৮০ মি পরিমাপের একটি বৌদ্ধ বিহারের বীত নকশা উম্মোচিত হয়। ফলে উহাকে বর্তমানে লতিকোট বিহার নামে অবিহিত করা হয়। বিহারটিতে দুইটি নির্মাণ যুগের প্রমান পাউয়া গেছে। দ্বিতীয় নির্মাণ যুগে পূর্ব বাহুর মাঝামাঝি স্থানে একটি মন্ডপ নির্মাণ করা হয়। বিহার প্রবেসের প্রধান তোরন উত্তর দিকে ছিল। উম্মোচিত স্থাপত্যশৈলি বিবেচনায় এর সময়কাল খ্রিস্ট্রীয় আট - দশ ষহতকে ন্যাস্ত করা যায়।
কুমিল্লা - কোটবাড়ি রোডে বার্ড এবং বি জি বি গেটের মাজখানে রয়েছে তিনটি মুড়া - লতিকোট মুড়া, ইটাখোলা মুড়া ও রূপবান মুড়া।


title: মীর্যা ওয়াহিদ

text:
মীর্যা ওয়াহিদ একজন কাশ্মীরি ঔপন্যাসিক এবং সাংবাদিক।।
তিনি ভারত অধিকৃত কাশ্মীরের শ্রীনগরে জন্মগ্রহণ করেন। বর্তমানে তিনি লন্ডনে বসবাস করেন । বিবিসি উর্দুতে সম্পাদক হিসাবে কাজ করেন। এছাড়া দি গার্ডিয়ান, আল জাজিরা, নিউইয়র্ক টাইমসে লিখেছেন। তার প্রথম উপন্যাস দি কলৈবরেটর (The Collaborator) প্রকাশিত হয় ২০১২ খৃষ্টাব্দে। তার দ্বিতীয় উপন্যাস দি বুক অব গোল্ড লীভস (The book of Gold leaves) প্রকাশিত হয় ২০১৪ খৃষ্টাব্দে।


title: ২০১৬ উরি জঙ্গি হামলা

text: ভারতের জম্মু এবং কাশ্মীর রাজ্যের উরি এলাকায় ভারতীয় সেনাবাহিনীর একটি সেনা ঘাটিতে জঙ্গি আক্রমন ঘটে ১৮ সেপ্টেম্বর ২০১৬ ।এই আক্রমনে ভারি অস্তসত্র নিয়ে আক্রমন চালায় ৪ জঙ্গি।এটি উরি জঙ্গি হামলা নামে পরিচিত হয়।এই আক্রমনের ভারত-এর ১৮ জন সৈনিকের মৃত্যু হয়।


title: ২০১৬ উরি জঙ্গি হামলা

text: উরি সেনা ঘাটিতে আক্রমণ বা হামলা চালায় ১৮ সেপ্টেম্বের ২০১৬ এর ভোর এর সময়।


title: কলম্বো শাহীব সমাধি

text: কলম্বো শাহীব সমাধি ঢাকা জেলার সূত্রাপুরের ওয়ারীতে অবস্থিত একটি পুরাতন সমাধি ও বাংলাদেশের অন্যতম প্রত্নতাত্ত্বিক স্থাপনা। কলম্বো শাহীব সমাধি খ্রিস্টান সমাধিক্ষেত্রে অবস্থিত। খ্রিস্টান সমাধিক্ষেত্রে মূলত ছয় ধরণের সমাধির মধ্যে এর টাইপ হলো ‘এফ’। ১৭২৪ সালে কলম্বো সাহেব নামক জনৈক একজনকে এখানে সমাহিত করা হয়।


title: কলম্বো শাহীব সমাধি

text: কলম্বো শাহীব সমাধিটি মোঘল স্থাপত্যরীতিতে বর্গাকারভাবে তৈরি করা হয়েছে। এর চারদিকের প্রতিটি দেয়ালে ৪টি করে প্রবেশপথ রয়েছে। সমাধিক্ষেত্রটির সামনের অংশে নকশা অঙ্কিত পিলার রয়েছে। সামনে রয়েছে অষ্টাভুজাকৃতির একটি পিলার ও পিলারে একটি পরীর ছবি আঁকা রয়েছে। সমাধিক্ষেত্রটিতে বেশ কয়েকটি শিলালিপি দেখতে পাওয়া যায় যদিও সেগুলো কালের বিবর্তনে নষ্ট হয়ে গিয়েছে।


title: কলম্বো শাহীব সমাধি

text:
পুরো সমাধিক্ষেত্রটি তিনটি ভিন্ন ভিন্ন সমাধির সমন্বয়ে তৈরি। যদি যখন সমাধিটি নির্মাণ করা হয়েছিল তখনকার কাঠামোর সাথে বর্তমান কাঠামোর অনেক পার্থক্য রয়েছে কারণ বিভিন্ন সময়ে সমাধিক্ষেত্রটির ক্ষতিসাধিত হয়েছিল।
ব্রাডলি বার্ট লিখেছেন "It stands namelessly, dominating the whole cemetery and jealously keeping watch over the three graves that lie within." অস্পষ্ট ভাবে জানা যায়, সমাধিটি কলম্বো সাহিব নামক একজন ব্যক্তির, যিনি কোম্পানির কর্মচারী ছিলেন। ১৮২৪ সালে বিশপ হেবার যখন খ্রিস্টান সমাধিক্ষেত্র, ঢাকা পরিদর্শন করেন, তখন তিনিও এই কলম্বো সাহিবের পরিচয় উদ্ঘাটন করতে পারেন নি।


title: বেরাইদ ভূঁইয়াপাড়া মসজিদ

text: বেরাইদ ভূঁইয়াপাড়া মসজিদ ঢাকা জেলার বাড্ডা থানাধীন বেরাইদ ইউনিয়নে অবস্থিত বাংলাদেশের অন্যতম প্রাচীন একটি মসজিদ ও প্রত্নতাত্ত্বিক স্থান। এ গ্রামে ছোটবড় মিলিয়ে মোট দশটি প্রাচীন মসজিদ রয়েছে বলে একে মসজিদের গ্রাম বলে ডাকা হয়।


title: বেরাইদ ভূঁইয়াপাড়া মসজিদ

text:
২০০২ সালের দিকে ভূইয়াপাড়া মসজদিকে বাংলাদেশ প্রত্নতত্ত্ব অধিদপ্তর সংরক্ষিত পুরাকীর্তি হিসেবে তালিকাভুক্ত করে। প্রত্নতত্ত্ববিদগণ এই মসজিদের স্থাপথ্যরীতির সাথে
নারায়নগঞ্জের বন্দর শাহি মসজিদের অনেক মিল পাওয়া যায় বলে তারা এটিকে প্রাক মুঘল যুগের মসজিদ বলে মনে করেন। তবে জনশ্রুতি অনুসারে, এটি সুলতানী আমলে নির্মাণ করা হয়েছিল। বিভিন্ন মাধ্যমে এই মসজিদটির নির্মাণকাল হিসেবে ১৫০৫ হিসেবে উল্লেখ করা হয়েছে।


title: বেরাইদ ভূঁইয়াপাড়া মসজিদ

text: প্রাচীন ভূঁইয়াপাড়া মসজিদটি এক গম্বুজ বিশিষ্ঠ ও গম্বুজটির আয়তন ২১ বর্গফুট। এছাড়া পুরো মসজিদটির মোট আয়তন ৪ হাজার বর্গফুটের কাছাকাছি। এটি বর্গাকারে নির্মাণ করা হয়েছিল ও মূল স্থাপনা থেকে উপরে বেষ্টনী পর্যন্ত এটির উচ্চতা ১৭ ফুট ৬ ইঞ্চি।


title: বেরাইদ ভূঁইয়াপাড়া মসজিদ

text: বিভিন্ন সময় মসজিদটি সংস্কার করা হয়েছে। আধুনিককালে মসজিদের পশ্চিমদিক ব্যতীত অন্য দিকে সম্প্রসারণ ও সংস্কার করা হয়েছে ফলে মূলত প্রাচীন অংশ হিসেবে এর পশ্চিম অংশ ও গম্বুজটি বর্তমানে রয়েছে।


title: স্যামুয়েল এল. জ্যাকসন

text: স্যামুয়েল লিরয় জ্যাকসন (জন্ম ডিসেম্বর ২১, ১৯৪৮) একজন মার্কিন অভিনেতা ও চলচ্চিত্র প্রযোজক। তিনি উনিশ নব্বইয়ের দশকে "জাঙ্গল ফেভার" (১৯৯১), "প্যাট্রিয়ট গেম" (১৯৯২) "আমোস অ্যান্ড অ্যান্ড্রু" (১৯৯৩), "ট্রু রোমান্স" (১৯৯৩), "জুরাসিক পার্ক" (১৯৯৩), এবং কোয়েন্টিন টারান্টিনোর সাথে জুটি বেঁধে "পাল্প ফিকশন" (১৯৯৪), "জ্যাকি ব্রাউন" (১৯৯৭), "জ্যাঙ্গো আনচেইন্ড" (২০১২) এবং "দ্য হেটফুল এইট" (২০১৫) চলচ্চিত্রে অভিনয় করে খ্যাতি এবং সমালোচকদের প্রশংসা অর্জন করেন। তিনি একজন দক্ষ অভিনেতা এবং তিনি "ডাই হার্ড উইথ আ ভেঞ্জেন্স" (১৯৯৫), "আনব্রেকেবল" (২০০০), "শ্যাফ্‌ট" (২০০০), "ব্ল্যাক স্নেক মোন" (২০০৬), "স্নেক অন আ প্লেন" (২০০৬), ও স্টার ওয়ার্সের পূর্ববর্তী ত্রয়ী চলচ্চিত্রে (১৯৯৯-২০০৫) এবং মার্ভেল সিনেম্যাটিক ইউনিভার্সের চলচ্চিত্রসহ শতাধিক চলচ্চিত্রে অভিনয় করেন।


title: স্যামুয়েল এল. জ্যাকসন

text:
জ্যাকসন ওয়াশিংটন তে জন্মগ্রহণ করেন, তিনি এলিজাবেথ (বিবাহ মন্টোগোমারি) এবং রায় হেনরি জ্যাকসনের পুত্র। তিনি চাট্টানোওগা টেনেসিতে বড় হয়েছেন একমাত্র সন্তান হিসেবে। তাঁর পিতা পরিবার থেকে দূরে কানসাস সিটি, মিসৌরি মধ্যে বসবাস করতেন, এবং পরে মদ্যাশক্তি থেকে মারা যান। জ্যাকসন সারাজীবনে তার বাবার সাথে শুধুমার দুইবার পরিচিত হয়েছে।
জ্যাকসন তার মা, যিনি একটি কারখানার শ্রমিক এবং পরে একটি ইন্সটিটিউশন জন্য একটি সরবরাহ ক্রেতা ছিল এবং তার নানা-নানী এবং বর্ধিত পরিবার দ্বারা উত্থাপিত হয়েছিল। ডিএনএ পরীক্ষা অনুযায়ী, জ্যাকসন আংশিকভাবে গ্যাবন বেঙ্গা, মানুষের কাছ থেকে অবতীর্ণ।


title: স্যামুয়েল এল. জ্যাকসন

text: জ্যাকসন বিভিন্ন পৃথক স্কুলে অংশগ্রহন করেছেন। এবং তিনি "চাট্টানোওগা" এর রিভারসাইড উচ্চ বিদ্যালয় থেকে স্নাতক ডিগ্রি অর্জন করেন। তৃতীয় ও দ্বাদশ মধ্যে, সে অর্কেস্ট্রা স্কুলে ফরাসি শিং ও ভেরী অভিনয় করেছেন। শৈশবের সময় তার তোতলামি তে সমস্যা ছিল। তিনি শেষ পর্যন্ত শিখেছিলেন যখন "যারা অন্য মানুষের তোতলান না হওয়ার ভান" এবং একটি কথন শব্দ হিসাবে অভিশাপ শব্দ কুত্তা ব্যবহার করেছিলেন, তিনি এখনও পর্যন্ত তোতলান।


title: স্যামুয়েল এল. জ্যাকসন

text: মার্টিন লুথার কিং, জুনিয়র ১৯৬৮ হত্যাকান্ডের পর জ্যাকসন একজন উপনেতা হিসাবে আটলান্টা শেষকৃত্যের উপস্থিত করেছিলেন। জ্যাকসন তারপর মেম্ফিস শহরে আসেন একটি সমান অধিকার প্রতিবাদ মিছিল যোগদানের জন্য। একটি প্যারেড সাক্ষাৎকারে জ্যাকসনের প্রকাশ: "আমি হত্যার ব্যাপারে রাগান্বিত ছিলাম, কিন্তু আমি এক্টুও মর্মাহত হয় নি। আমি জানতাম যে পরিবর্তন ভিন্ন কিছু নিতে যাচ্ছিলেন – না বসতে ইনস, না শান্তিপূর্ণ সহাবস্থান"


title: স্যামুয়েল এল. জ্যাকসন

text: জ্যাকসন প্রাথমিকভাবে স্থাপত্যবিদ্যা থেকে পরিবর্তিত হত্তয়ার আগে "মোরহাউজ কলেজ" এর সামুদ্রিক জীববিজ্ঞানকে প্রাধান্য দিয়েছেন। পরে তিনি একটি পাবলিক স্পিকিং ক্লাস এবং পেনি অপেরা এর একটি সংস্করণ প্রদর্শনের পর নাট্যকলার উপর স্থায়ী ভাবে জোর দেন। জ্যাকসন একাধিক নাটকে অভিনয় শুরু করেন, বাসভবন সহ এবং "এ সোলজারস প্লো" ।


title: স্যামুয়েল এল. জ্যাকসন

text: এইসময়ের ছবিগুলো সম্পূর্ণ করার সময়, জ্যাকসনের মাদকাসক্তি আরো অবনতি হয়েছে। পূর্বে হেরোইন বেশ কয়েকবার অতিরিক্ত মাত্রায় পরে, জ্যাকসন কোকেইন পক্ষপাতী মাদক ছেড়ে দিল। তার আসক্তি প্রভাব দেখার পর তার পরিবার একটি নিউ ইয়র্ক রিহ্যাব ক্লিনিকে তাকে ভর্তি করান।


title: স্যামুয়েল এল. জ্যাকসন

text: কোয়েন্টিন টারান্টিনো রচিত এবং টনি স্কট পরিচালিত অপরাধধর্মী "ট্রু রোম্যান্স" ছবিতে বিগ ডন হিসেবে অভিনয়ের পর টারান্টিনো তাকে "পাল্প ফিকশন" ছবিতে জুলস উইনিফিল্ডের ভূমিকার জন্য জ্যাকসনকে চুক্তিবদ্ধ করেন। জ্যাকসন পরে জানতে পেরে অবাক হয়েছিলেন যে তার অংশটুকু বিশেষভাবে তার জন্যই লিখিত হয়েছে: "কেউ আমার জন্য জুলস চরিত্রে মত কিছু লিখেছে জানার পর আমি উৎফুল্ল, কৃতজ্ঞ, অহংকারী ছিলাম - কেউ আপনাকে এমন একটি সুযোগ দিয়েছে তা জানার পর আপনার মধ্যে এই সবকিছুর সমন্বয় ঘটবে।" যদিও "পাল্প ফিকশন" জ্যাকসনের ত্রিশতম চলচ্চিত্র ছিল, তবে এই চলচ্চিত্রে তার ভূমিকা তাকে আন্তর্জাতিকভাবে সমাদৃত করেছে এবং তিনি সমালোচকদের প্রশংসা পেয়েছেন। এন্টারটেনমেন্ট উইকলির একটি পর্যালোচনাতে তার ভূমিকা প্রশংসিত হয়: "ট্রাভোল্টা, উইলিস এবং কেটেলের মতো চমৎকার অভিনেতার পাশাপাশি যিনি পাল্প ফিকশনে রাজত্ব করেছেন তিনি স্যামুয়েল এল জ্যাকসন।" মিরাম্যাক্স ফিল্মস জ্যাকসনের চরিত্রটিকে সেরা পার্শ্ব অভিনেতার মনোনয়নের জন্য অস্কারে পাঠায়। তার অভিনয়ের জন্য জ্যাকসন শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। এছাড়া তিনি শ্রেষ্ঠ পার্শ্ব অভিনেতার জন্য গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ পার্শ্ব অভিনেতার জন্য বাফটা পুরস্কার জিতেন।


title: স্যামুয়েল এল. জ্যাকসন

text: ২০১০ সালে তিনি নাট্যধর্মী "মাদার অ্যান্ড চাইল্ড" চলচ্চিত্রে অভিনয় করেন এবং ডিরেক্ট-টু- ভিডিও চলচ্চিত্র "আনথিংকেবল"-এ একজন রাসায়নিক অস্ত্র শনাক্তকারী প্রশ্নকর্তার চরিত্রে অভিনয় করেন। ডোয়াইন জনসনের সাথে তিনি পুলিশ অফিসার চরিত্রে কমেডিধর্মী "দি আদার গাইস" চলচ্চিত্রের প্রথম দৃশ্যে অভিনয় করেন। তিনি টমি লি জোন্সের সাথে "দ্য সানসেট লিমিটেড" চলচ্চিত্রেও অভিনয় করেন।


title: স্যামুয়েল এল. জ্যাকসন

text: জ্যাকসন কোয়েন্টিন টারান্টিনো পরিচালিত "জ্যাঙ্গো আনচেইন্ড" (২০১২) চলচ্চিত্রে একজন শ্বেতাঙ্গ মালিকের কৃষ্ণাঙ্গ ক্রীতদাসদের সর্দার চরিত্রে অভিনয় করেন এবং ৭০মিমি ফরম্যাটে নির্মিত "দ্য হেটফুল এইট" (২০১৫) চলচ্চিত্রে অভিনয় করেন।


title: স্যামুয়েল এল. জ্যাকসন

text: ১৯৮০ সালে জ্যাকসন অভিনেত্রী এবং ক্রীড়া চ্যানেল প্রযোজক লাটানিয়া রিচার্ডসনকে বিয়ে করেন। রিচার্ডসনের সাথে তার পরিচয় হয় মোরহাউজ কলেজে। এই দম্পতির এক কন্যা, জো (জন্ম ১৯৮২)। ২০০৯ সালে শিক্ষায় সহায়তার লক্ষ্যে তারা তাদের দাতব্য প্রতিষ্ঠান চালু করেন।


title: স্যামুয়েল এল. জ্যাকসন

text: ২০১৩ সালে জুন মাসে জ্যাকসন দাতব্য সংস্থা প্রিজেওর সাথে মিলে আলঝেইমার রোগ প্রতিরোধে একটি যৌথ ক্যাম্পেইন করেন। এই ক্যাম্পেইনের অংশ হিসেবে তিনি ভক্তদের লেখা বিভিন্ন স্বগতোক্তি এবং এএমসি চ্যানেলে প্রচারিত টিভি ধারাবাহিক "ব্রেকিং ব্যাড"-এর জনপ্রিয় দৃশ্যের সংলাপগুলো পাঠ করেন। তিনি "ওয়ান ফর দ্য বয়েজ" নামে একটি ক্যাম্পেইন করেন, যা পুরুষদের যৌনাঙ্গের ক্যান্সার বিষয়ক সচেতনতা প্রদান করে এবং তাদের নিজেদের পরীক্ষা করার জন্য বুঝায়।


title: স্যামুয়েল এল. জ্যাকসন

text: জ্যাকসন বাস্কেটবল খেলার একনিষ্ঠ ভক্ত, তিনি টরোন্টো র‍্যাপটর্স এবং হার্লেম গ্লোবট্রটার্স দলের সমর্থক। তিনি ফুটবল দল লিভারপুল ফুটবল ক্লাবের সমর্থক।


title: রবীন্দ্রনাথ ঠাকুরের বসতভিটা, পিঠাভোগ

text: বিশ্বকবি রবীন্দ্রনাথ ঠাকুরের বসতভিটা বাংলাদেশের খুলনা জেলার রূপসা উপজেলার পিঠাভোগ গ্রামে অবস্থিত। পিঠাভোগ গ্রামে অবস্থিত বিশ্বকবি রবীন্দ্রনাথ ঠাকুরের বসতভিটা বাংলাদেশের একটি প্রত্নতাত্বিক স্থাপনা হিসেবে স্বীকৃত।


title: রবীন্দ্রনাথ ঠাকুরের বসতভিটা, পিঠাভোগ

text: পিঠাভোগ গ্রামটি বাংলাদেশের খুলনা জেলার ভৈরব নদের অববাহিকায় অবস্থিত। ইতিহাস থেকে জানা যায় খান জাহান আলীর আগমণের দুই শতাব্দী আগে এখানে জনবসতি গড়ে ওঠে।


title: রবীন্দ্রনাথ ঠাকুরের বসতভিটা, পিঠাভোগ

text: রবীন্দ্রনাথ ঠাকুরের পূর্বপুরুষ দীননাথ বর্ধমান জেলায় কুশ নামক একটি গ্রাম পান ভূমিদান হিসাবে৷তিনি দীননাথ(দীন) কুশারী নামে পরিচিত হন৷


title: রবীন্দ্রনাথ ঠাকুরের বসতভিটা, পিঠাভোগ

text: পরবর্তীকালে কুশারীরা বর্ধমান থেকে সারা বাংলাতে ছড়িয়ে যায়৷একটি শাখা আসে পিঠাভোগে এবং এখানে বসতি স্থাপন করে৷পঞ্চানন কুশারী পিঠাভোগের বাড়ি ছেড়ে কলকাতায় চলে যান। পঞ্চানন কুশারীর উত্তরপুরুষ দুর্গানারায়ন এবং গোপীমোহন জমিদারী কিনে জোঁড়াসাকোয় ঠাকুর এস্টেট প্রতিষ্ঠা করেন। সতীশ্চন্দ্র মিত্র সম্পাদিত যশোর-খুলনা ইতিহাস এর ষষ্ঠ পরিচ্ছেদে পয়োগ্রাম কসবা অধ্যায়ে বিশ্বকোষের পীরালী বিষয়ক অংশ এবং টি ডব্লিউ ফ্যারেলের দ্যা টেগোর ফ্যামিলি গ্রন্থে পঞ্চানন কুশারীর ইতিহাস উল্লিখিত হয়েছে।


title: রবীন্দ্রনাথ ঠাকুরের বসতভিটা, পিঠাভোগ

text: ১৯৯৪ সালে রবীন্দ্রনাথের পূর্বপুরুষদের নির্মিত কারুকার্যখচিত একটি ভবন খুলনার জনৈক ব্যবসায়ী ২ লক্ষ ২৪ হাজার টাকায় কিনে নেন। এরপর তিনি ভবনটি ভেঙে ফেলেন। একই বছরে দৈনিক ইত্তেফাক এবং আজকের কাগজে কবির আদি পুরুষের বাড়ি নামে দুটি প্রতিবেদন প্রকাশিত হয়। প্রতিবেদন প্রকাশের পরে সংস্কৃতি বিষয়ক মন্ত্রণালয়ের নির্দেশের খুলনা জেলা প্রশাসক রবীন্দ্র নাথের পূর্বপুরুষের বসতভিটা সংরক্ষণের উদ্যোগ দেয়। সরকারী উদ্যোগে পিঠাভোগে ৯.৩৫ একর জমির উপরে নির্মিত বসত ভিটার খনন কাজ সম্পর্ন হয়েছে। ভবনটি সমতল ভুমি থেকে চার ফুট উঁচুতে অবস্থিত এবং ইন্দো ইউরোপীয় ঔপনিবেশিক স্থাপত্যশৈলীতে নির্মিত।


title: রবীন্দ্রনাথ ঠাকুরের বসতভিটা, পিঠাভোগ

text: ১৯৯৪ সালে ২৪ নভেম্বর পিঠাভোগে রবীন্দ্র স্মৃতি সংগ্রহশালার আনুষ্ঠানিক উদ্বোধন করা হয়। ২৫ শে বৈশাখ ১৪২২ বংগাব্দ থেকে এই স্মৃতি সংগ্রহশালায় তিনদিন ব্যাপী জাতীয় পর্যায়ের অনুষ্ঠানের আয়োজন করা হচ্ছে।


title: রবীন্দ্রনাথ ঠাকুরের বসতভিটা, পিঠাভোগ

text: খুলনা শহর থেকে বাসে করে রূপসা উপজেলায় গিয়ে সেখান থেকে স্থানীয় যানবাহনে পিঠাভোগ গ্রামে যাওয়া যাবে।


title: রবীন্দ্রনাথ ঠাকুরের বসতভিটা, পিঠাভোগ

text: বাংলাদেশের প্রত্নতাত্ত্বিক স্থানের তালিকা


title: রহমত শাহ

text: রহমত শাহ (জন্মঃ ৬ জুলাই ১৯৯৩) একজন আফগান ক্রিকেটার। তিনি ২০১৩ সালের ৬ মার্চ স্কটল্যান্ডের বিরুদ্ধে একদিনের আন্তর্জাতিক (ওডিআই) ম্যাচে খেলার মাধ্যমে আন্তর্জাতিক ক্রিকেট অঙ্গনে আত্মপ্রকাশ করেন। ২০১৬ সালের ৪ জুলাই তারিখে আফগানিন্তান জাতীয় ক্রিকেট দলের স্কটল্যান্ডে ২০১৬-১৭ মৌসুমের সফরের সময়ে তিনি অভিষেক শতরান করার গৌরব অর্জন করেন।


title: দ্বাদশ শিব মন্দির

text:
দ্বাদশ শিব মন্দির বাংলাদেশের সাতক্ষীরা জেলার আশাশুনি উপজেলার বুধহাটা ইউনিয়নে অবস্থিত একটি শিব মন্দির। এটি বাংলাদেশের প্রত্নতাত্ত্বিক স্থাপনা হিসেবে স্বীকৃত।
সাতক্ষীরা জেলার আশাশুনি থানার বুধহাটা ইউনিয়নে অবস্থিত।


title: দ্বাদশ শিব মন্দির

text: জমিদার বাবু রাজবংশী প্রায় ২৫০ বছর পূর্বে মন্দিরটি নির্মাণ করেন। নির্মাণকাল এখানে ১২ টি শিব মন্দির এবং একটি কালী মন্দির নির্মিত হয়। তবে কালের করাল গ্রাসে বর্তমানে ৬ টি শিব মন্দির এবং একটি কালী মন্দির টিকে আছে।


title: দ্বাদশ শিব মন্দির

text: মন্দিরে প্রাত্যহিক পূজা অর্চনা অনুষ্ঠিত হয়। রাসপূর্ণিমা তিথিতে এবং বাৎসরিক জগদ্ধাত্রী পূজো সাড়ম্বরে আয়োজন করা হয়। চৈত্র সংক্রান্তিতে মন্দিরে শিবের মাথায় জলদান করা হয়।


title: দ্বাদশ শিব মন্দির

text: সাতক্ষীরা জেলা সদরের বাস টার্মিনাল থেকে বাসে করে সরাসরি বুধহাটা বাজারে এসে পায়ে হেটেই শিব মন্দিরে চলে যাওয়া যায়। বাজার থেকে মন্দিরের দূরত্ব তিন মিনিটের হাঁটা পথ।


title: অন্নপূর্ণা মন্দির

text: অন্নপূর্ণা মন্দির বাংলাদেশের সাতক্ষীরা জেলার সদর উপজেলায় অবস্থিত। অন্নপূর্ণা মন্দির বাংলাদেশের প্রত্নতাত্ত্বিক স্থাপনা হিসেবে স্বীকৃত।


title: অন্নপূর্ণা মন্দির

text: সাতক্ষীরা সদর উপজেলা থেকে ১ কিলোমিটার পূর্বদিকে অবস্থিত। এলাকাটি মায়ের বাড়ি নামেই পরিচিত।


title: অন্নপূর্ণা মন্দির

text: একই স্থানে পাঁচটি ভিন্ন মন্দির কালী মাতা মন্দির, শিবমন্দির, কালভৈরব মন্দির, অন্নপূর্ণা মন্দির, রাধাগোবিন্দ মন্দির অবস্থিত বলে একত্রে সাতক্ষীরা পঞ্চমন্দির বলা হয়। জমিদার বিষ্ণুরাম চক্রবর্তী এই পঞ্চমন্দির নির্মাণ করেন। নান্দনিকতার সৌন্দর্য্যের দিক থেকে অন্নপূর্ণা মন্দির অন্য মন্দির গুলো থেকে আলাদা। মন্দিরটি ৪৫ ফুট উঁচু। ভূমি থেকে সরু হতে হতে মন্দিরের চূড়া গম্বুজাকৃতির রূপ নিয়েছে। মন্দিরের গায়ে বিভিন্ন টেরাকোটার নকশাওয়ালা ইট ব্যবহার করা হয়েছে। ১৭৯৭ সালে জমিদার বিষ্ণুরাম চক্রবর্তী স্থায়ীভাবে সাতক্ষীরায় বসবাস শুরু করেন। তিনি পূজা অর্চনার নিমিত্তে এই পঞ্চ মন্দির নির্মাণ করেন।


title: অন্নপূর্ণা মন্দির

text: সাতক্ষীরা সদর থেকে রিকশা, ভ্যান, ইজিবাইকে করে মায়ের মন্দিরে যাওয়া যায়।


title: কু ক্লাক্স ক্লান (শ্বেতাঙ্গ প্রাধিকার)

text:
কু ক্লাক্স ক্লান, সংক্ষেপে কেকেকে আমেরিকার অতীতে ঘটে যাওয়া এবং বর্তমানে চলমান কয়েকটি আন্দোলনের সমষ্টি। এদের মধ্যে উল্লেখযোগ্য হচ্ছে, শ্বেতাঙ্গ প্রাধিকার, শ্বেতাঙ্গ জাতীয়তাবাদ, অভিবাসন বিরোধী আন্দোলন।
আন্দোলনে জড়িতরা আমেরিকার সমাজ ব্যাবস্থাকে "বিশুদ্ধ" করার নামে এই আন্দোলন পরিচালনা করছে, যারা প্রধানত ডানপন্থী উগ্রবাদী সংগঠন।


title: যীশুর গীর্জা (শ্যামনগর)

text:
যিশুর গির্জা বাংলাদেশের সাতক্ষীরা জেলার শ্যামনগর উপজেলার ঈশ্বরীপুর গ্রামে অবস্থিত। এটি বাংলাদেশে নির্মিত প্রথম খ্রিস্টান গীর্জা।
১৫৪০ সালে ইগ্নেসিয়াস লয়োলা নামক একজন স্পানিশ ব্যক্তি জেসুইটা বা যিশুর সম্প্রদায় গঠন করেন। খ্রিস্টানেরা যিশুর বাণী প্রচার উদ্দেশ্যে বিভিন্ন মহাদেশে ছড়িয়ে পড়েন। ফরাসি ঐতিহাসিক পিয়েরে ডু জারিকে তথ্যমতে পাদ্রী ফনসেকো ১৫৯৯ সালের ২০ নভেম্বর প্রতাপাদিত্যের রাজধানী ঈশ্বরীপুরে পৌঁছান এবং ২০ নভেম্বর রাজার দরবারে উপস্থিত হয়ে খ্রিস্টান পল্লীতে গির্জা নির্মাণের অনুমতি প্রার্থনা করেন। প্রতাপাদিত্যের সম্মতি পেয়ে গির্জার নির্মাণকাজ শুরু হয়। প্রতাপাদিত্য খ্রিস্টানদের গির্জা নির্মাণে অর্থ সহায়তা প্রদান করেন। ১৫৯৯ সালে ঈশ্বরীপুরে বাংলাদেশের প্রথম খিস্টান গির্জার নির্মাণ কাজ শেষ হয়।


title: যীশুর গীর্জা (শ্যামনগর)

text: সাতক্ষীরা শহর থেকে আনুমানিক ৭৫ কিলোমিটার দূরে শ্যামনগর উপজেলার ঈশ্বরীপুরে যিশুর গির্জা অবস্থিত।


title: যীশুর গীর্জা (শ্যামনগর)

text: বাংলাদেশের প্রথম গির্জা নির্মাণের স্থান দেখতে যেতে হলে বাস এবং ভ্যানে অথবা মোটরবাইকে করে যেতে হবে।


title: জাহানারা আরজু

text: জাহানারা আরজু (জন্ম: ১৭ নভেম্বর, ১৯৩২) একজন বাংলাদেশী কবি এবং সাহিত্য সম্পাদক। তিনি তৎকালীন পূর্বপাকিস্তানের প্রথম মহিলা সাপ্তাহিক 'সুলতানা' পত্রিকার প্রতিষ্ঠাকালীন সম্পাদক। বাংলা সাহিত্যে অবদানের জন্য তিনি ১৯৮৭ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদকসহ ২৬টি সাহিত্য পুরস্কারে ভূষিত হয়েছেন।


title: জাহানারা আরজু

text: জাহানারা আরজু ১৯৩২ সালের ১৭ নভেম্বর তৎকালীন ব্রিটিশ ভারতের ঢাকার মানিকগঞ্জে জন্মগ্রহণ করেন। তার বাবা আফিল উদ্দিন আহম্মদ চৌধুরী ও মা খোদেজা খাতুন। তিনি পড়াশুনা করেন মানিকগঞ্জে। পরে তিনি ঢাকার ইডেন মহিলা কলেজ এবং ঢাকা বিশ্ববিদ্যালয় থেকে বাংলায় স্নাতক ও স্নাতকোত্তর পাশ করেন।


title: জাহানারা আরজু

text: জাহানারা আরজু সাবেক উপ-রাষ্ট্রপতি ও বিচারপতি একেএম নুরুল ইসলামকে বিয়ে করেন। তাদের দুই ছেলে ও এক মেয়ে। বড় ছেলে মো. আশফাকুল ইসলাম হাই কোর্ট বিভাগের বর্তমান বিচারপতি। ছোট ছেলে মোহাম্মদ জাহিনুল ইসলাম একজন প্রকৌশলী। একমাত্র মেয়ে মিনারা জামান একজন অধ্যাপিকা।


title: জাহানারা আরজু

text: জাহানারা আরজু তৎকালীন পূর্বপাকিস্তানের প্রথম মহিলা সাপ্তাহিক 'সুলতানা' পত্রিকার যুগ্ম সম্পাদক ছিলেন। ১৯৪৯ সাল থেকে কবি সুফিয়া কামাল এবং তিনি একসাথে এই পত্রিকা সম্পাদনা করতেন। পরে তিনি ১৯৬৫ সালে রাইটার্স গিল্ডের পত্রিকা 'পরিক্রম'-এ যুগ্ম সম্পাদক হিসেবে যোগদান করেন। এছাড়া টিবি অ্যাসোসিয়েশনের পাক্ষিক 'হেলথ বুলেটিন' পত্রিকার প্রধান সম্পাদক ছিলেন। তিনি 'সেতুবন্ধন' নামে একটি সাহিত্য পত্রিকাও সম্পাদনা করতেন।


title: জাহানারা আরজু

text: জাহানারা আরজুর প্রথম কবিতা ১৯৪৫ সালে অভিভক্ত বাংলায় 'আজাদ' পত্রিকায় মুকুলের মাহফিলে প্রকাশিত হয়। এর পর থেকে তার লেখা মাসিক সওগাত, মোহাম্মদী, বেগম, মিল্লাত, ইত্তেহাদ পত্রিকায় প্রকাশিত হতে থাকে। তার রচনার মূল বিষয় ছিল প্রেম ও প্রকৃতি। প্রকৃতির সৌন্দর্যে মুগ্ধ হয়ে তিনি মাটি, মানুষ, সমাজ ও পৃথিবীর নানা বিষয়কে তুলে ধরেছেন তার সাহিত্যকর্মে। তিনি সহজ সরল ভাষায় বর্ণনা করেছেন সবকিছু। পাশাপাশি রয়েছে আন্তরিকতা ও আবেগ।


title: ছয়ঘরিয়া জোড়াশিব মন্দির

text: ছয়ঘরিয়া জোড়া শিব মন্দির বাংলাদেশের সাতক্ষীরা জেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা।


title: ছয়ঘরিয়া জোড়াশিব মন্দির

text: সাতক্ষীরা শহর থেকে প্রায় পাঁচ কিলোমিটার উত্তরে অবস্থিত।


title: ছয়ঘরিয়া জোড়াশিব মন্দির

text: বাংলা ১২২০ সালের পহেলা বৈশাখ ফকিরচাঁদ ঘোষ জোড়া মন্দির প্রতিষ্ঠা করেন। দুটি মন্দিরই বর্গাকৃতির। মন্দিরের দেয়ালের গায়ে বৈচিত্রময় টেরাকোটার নকশা আছে। ফুল, লতা-পাতা, পরী, বাদক, অশ্বারোহী, হস্তীরোহী, দেব-দেবী সহ নানা চিত্রের দেখা মেলে দেয়াল নকশায়। সাতক্ষীরা অঞ্চলে প্রাপ্ত টেরাকোটা ডিজাইন সমুহের মধ্যে ছয়ঘরিয়ার টেরাকোটার কাজ শ্রেষ্ঠ।


title: খেলারাম দাতার মন্দির

text: খেলারাম দাতার মন্দির বা খেলারাম দাতার বিগ্রহ মন্দির ঢাকা জেলার নবাবগঞ্জে অবস্থিত একটি প্রাচীন মন্দির ও বাংলাদেশের অন্যতম প্রত্নতাত্ত্বিক স্থাপনা।


title: খেলারাম দাতার মন্দির

text: মন্দিরটির প্রতিষ্ঠা তারিখ সঠিকভাবে জানা যায় না। তবে এর নির্মাণশৈলী দেখে প্রত্নতত্ত্ব বিশেষজ্ঞদের ধারণা এ স্থাপনাটি উনিশ শতকের শেষ দিকে অথবা বিশ শতকের শুরুর দিকে নির্মিত হয়েছিল।


title: খেলারাম দাতার মন্দির

text: কিংবদন্তী অনুসারে, খেলারাম দাতা ছিলেন তৎকালীন সময়ের উক্ত অঞ্চলের বিখ্যাত ডাকাত সর্দার। তিনি ইছামতি নদীতে ডাকাতি পরিচালনা করতেন। জনশ্রুতি অনুসারে, ডাকাতির ধনসম্পদ তিনি ইছামতি নদী থেকে সুড়ঙ্গপথে তার বাড়িতে নিয়ে রাখতেন ও পরবর্তীতে সেগুলো গরীবদের মাঝে দান করতেন। তিনি পূজা-অর্চনার জন্য একটি মন্দিরও নির্মাণ করেছিলেন। সেই মন্দিরটি খোলারাম দাতার বিগ্রহ মন্দির নামে পরিচিত।


title: খেলারাম দাতার মন্দির

text: মন্দিরটিতে নির্মানকৌশলে মোগল রীতির প্রতিফলন রয়েছে। এর সঙ্গে যুক্ত হয়েছে ইউরোপীয় ধারা। অতীতে মন্দিরটির মূল রং ছিল লালচে। সাম্প্রতিক সময়ে সংস্কার কাজের মাধ্যমে মন্দিরের গায়ে সাদা রঙের প্রলেপ দেওয়া হয়েছে। পুরো কমপ্লেক্সটি আটকক্ষ বিশিষ্ট একটি দ্বিতল ভবন। বর্তমানে ভবনটির শুধু ওপরের দোতলা টিকে রয়েছে। নিচতলায় অনেকগুলো কক্ষ থাকলেও এখন প্রায় সবই মাটিতে ঢেকে আছে। ভবনের ভারী দেয়াল ও পিলার দেখে নির্মাণকৌশল সম্পর্কে ধারণা করা যায়। দোতলার চারপাশে ও চার কোণে রয়েছে বাংলা ঘরের আকৃতিতে এক কক্ষবিশিষ্ট আটটি ঘর। মাঝে মঠ আকৃতির আরেকটি ঘর রয়েছে। ঘরটি মন্দির হিসেবে ব্যবহৃত হতো। জনশ্রুতি অনুসারে, প্রাপ্ত অনেক মূল্যবান মূর্তি ও ধনসম্পদ তিনি এখানে লুকিয়ে রাখতেন।


title: বড়ইবাড়ি ঢোল সমুদ্র প্রত্নস্থল

text: বড়ইবাড়ি ঢোল সমুদ্র প্রত্নস্থল গাজীপুর জেলার কালিয়াকৈর উপজেলায় অবস্থিত একটি প্রাচীন রাজধানী ও বাংলাদেশের অন্যতম প্রত্নতাত্ত্বিক অঞ্চল। অনেকেই মনে করেন বড়ইবাড়ি দশম শতাব্দীর পাল শাসক যশোপালের রাজধানী ছিল। এটি উপজেলার বোয়ালিয়া ও চাপার ইউনিয়নের ঢোল সমুদ্র নামক গ্রামে অবস্থিত।


title: বড়ইবাড়ি ঢোল সমুদ্র প্রত্নস্থল

text: ২০০১ সালে এ স্থানটি আবিষ্কৃত হয়। বড়ইবাড়ি সম্পর্কে ইতিহাসবিদ ও প্রত্নতত্ত্ববিদগণ অনেক আগে থেকে অবগত থাকলেও ২০১৩ সালের ১০ই আগস্ট প্রাথমিকভাবে স্থানটি শনাক্ত করে খননকাজ শুরুর সিদ্ধান্ত নেয় বাংলাদেশ প্রত্নতত্ত্ব অধিদপ্তর। ২০১৪ সালের ১৮ই জানুয়ারি এর খননকার্য শুরু হয় ও আস্তে আস্তে আবিষ্কৃত হয় প্রাচীন রাজার এই রাজধানীর ধ্বংসবাশেষ।


title: বড়ইবাড়ি ঢোল সমুদ্র প্রত্নস্থল

text: খনন করার পর এখানে বেশ কয়েকটি মন্দিরের ধ্বংসাবশেষ পাওয়া যায়। মনে করা হয় রাজ্যটি বৌদ্ধ ধর্মাবলম্বী শাসক দ্বারা শসিত হলেও এখানে হিন্দুদের উল্লেখযোগ্য হারে বসতি ছিল। এছাড়াও, এখানে প্রাচীন দেয়ালের ধ্বংসাবশেষ, বিভিন্ন নকশা অঙ্কিত ব্যবহার্য এবং পোড়া মাটির ফলক আবিষ্কৃত হয়েছে।


title: বড়ইবাড়ি ঢোল সমুদ্র প্রত্নস্থল

text: তবে পরবর্তিতে পাওয়া একটি ভবনের ভাঙ্গা অংশ দেখে অনেকেই মনে করেন এটি মুসলিম স্থাপত্যের অংশ। অনেকেই মনে করেন মধ্যযুগে এ অঞ্চলি মুসলিমরা শাসণ করেছে। এছাড়াও প্রত্নতত্ত্ববিদ ড. আতাউর রহমানের মতে,


title: বড়ইবাড়ি ঢোল সমুদ্র প্রত্নস্থল

text: বাংলাদেশে শিক্ষিত বাঙালি মুসলিম সভ্যতার বিকাশ ঘটেছে ১২৭৫ সালে সোনারগাঁও থেকে। সেসময় শরফুদ্দিন আবু তাওয়ামা এখানে বিশ্ববিদ্যালয় প্রতিষ্ঠা করেন। এখানে বিভিন্ন দেশ থেকে ছাত্ররা আসতো। সেসময় প্রায় দুইশ’ বছর মুসলিম শাসন ছিল। বড়ইবাড়ি ঢোলসমুদ্র সেই প্রশাসনিক কার্যক্রম পরিচালনার ছোট কেন্দ হতে পারে। এটি শাসন রাজ্যের রাজধানীও হতে পারে।


title: বড়ইবাড়ি ঢোল সমুদ্র প্রত্নস্থল

text: তবে অনেক প্রত্নতত্ত্ববিদেই মনে করেন, স্থাপত্যরীতিটি মুসলিম শাসণের অংশ বলে মনে হলেও এটি নিশ্চিত করে বলা যায়। ষোলশ থেকে সতেরশ শতকে এ অঞ্চলে বৈষ্ণব ধর্মানুসারীদের উপস্থিতির প্রমাণ পাওয়া যায়। এটি তাদের তৈরিও হতে পারে।


title: ইশ্বরীপুর হাম্মামখানা

text: ঈশ্বরীপুর হাম্মামখানা বাংলাদেশের সাতক্ষীরা জেলার শ্যামনগর উপজেলায় অবস্থিত।


title: ইশ্বরীপুর হাম্মামখানা

text: সাতক্ষীরায় অবস্থিত মায়ের বাড়ি অতিক্রম করে দক্ষিণ দিকে গেলে প্রাচীন একটি অট্টালিকা দেখতে পাওয়া যায় যা লোকমুখে হাবসিখানা নামে পরিচিত। অট্টালিকার পাশে একটি কূপ থাকায় লোকে ধারণা করে যে এখানে বন্দীদের আটক রাখা হতো। মূলত এটি রাজা প্রতাপাদিত্যের অতিথিশালার অংশবিশেষ। এটি একটি স্নানাগার বা হাম্মামখানা যা ষোল শতকের শেষ দিকে নির্মিত হয়েছে। এর মধ্যে চৌবাচ্চা এবং পানি চলাচলের পথ রয়েছে। ছাদে বড় বড় ছিদ্রওয়ালা গম্বুজ দিয়ে খুব সহজে আলো বাতাস এই স্নানাগারে প্রবেশ করতে পারে।


জাহাজ ঘাটা হাম্মামখানা ও তৎসংলগ্ন প্রত্নতাত্ত্বিক ধ্বংসাবশেষ বাংলাদেশের সাতক্ষীরা জেলার শ্যামনগর উপজেলায় অবস্থিত।


title: জাহাজ ঘাটা হাম্মামখানা ও তৎসংলগ্ন প্রত্নতাত্ত্বিক ধ্বংসাবশেষ

text: সাতক্ষীরা জেলার শ্যামনগর উপজেলার খানপুর গ্রামে অবস্থিত।


text: ষোল শতকের শেষ দশকে জাহাজঘাটা নির্মাণ করা হয় যা রাজা প্রতাপাদিত্যের নৌদুর্গ হিসেবে ব্যবহৃত হতো। যমুনা ইছামতি নদীর পূর্বপাড়ে অবস্থিত এই জাহাজঘাটায় রণতরী তৈরী ও সংস্কার করা হতো। জাহাজঘাটা ছিলো প্রতাপাদিত্যের নৌবাহিনীর পোতাশ্রয় ও প্রধান কার্যালয়। সময়ের বিবর্তনে বর্তমানে জাহাজঘাটায় একটি প্রাচীন ভবন টিকে আছে জীর্ণদশায়। উত্তর দক্ষিণে লম্বা এই ভবনে ছয়টি কক্ষ আছে। এর মধ্যে অফিস, মালখানা, শয়নাগার এবং স্নানাগার ছিলো। ছাদের গম্বুজে আলো বাতাস প্রবেশের জন্য বড় বড় ছিদ্র আছে। ঐতিহাসিকেরা মনে করেন এসব ছিদ্রে স্বচ্ছ স্ফটিক বা কাঁচ বসানো ছিলো।


text: কালিগঞ্জ থেকে শ্যামনগর যাওয়ার পথে খানপুর পড়ে। পাকা রাস্তার পূর্বপাশে নৌ সেনাপতি ডুডলির নাম অনুসারে বর্তমানে দুদলি গ্রামে জাহাজ নির্মাণ ও রক্ষণাবেক্ষণের ডক ছিলো।


title: গোবিন্দ দেবের মন্দির ঢিবি

text:
গোপাল গোবিন্দ দেবের মন্দির ঢিবি বাংলাদেশের সাতক্ষীরা জেলার শ্যামনগর উপজেলার একটি পুরাকীর্তি।
শ্যামনগর বাস স্ট্যান্ড থেকে প্রায় দুই কিলোমিটার পশ্চিমে যমুনা নদীর পশ্চিম পাড়ে গোপালপুর ঘোষপাড়ায় এই মন্দির ঢিবি অবস্থিত।


title: গোবিন্দ দেবের মন্দির ঢিবি

text: রাজা প্রতাপাদিত্য উড়িষ্যা বিজয়ের সময় বিগ্রহটি এনেছিলেন এবং তাঁর কাকা বসন্ত রায় এ মন্দির প্রতিষ্ঠা করেন। এখানে মোট চারটি মন্দির ছিলো। মন্দিরগুলো ১৫৭৭ থেকে ১৫৯৫ সালের মধ্যে নির্মিত হয়েছিলো। বর্তমানে জংগলাকীর্ণ এই স্থানে চারটি মন্দিরের মধ্যে একটি ছাদহীন অবস্থায় মাটির ঢিবির মত দাঁড়িয়ে আছে।


title: নয়গম্বুজ মসজিদ

text: নয়গম্বুজ মসজিদ বাংলাদেশের বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা।


title: নয়গম্বুজ মসজিদ

text: ঠাকুর দিঘী বা খাঞ্জেলী দিঘীর পশ্চিম পাড়ে, বাগেরহাট সদর উপজেলা, বাগেরহাট।


title: নয়গম্বুজ মসজিদ

text: ঠাকুর দিঘী বা খাঞ্জেলী দিঘীর পশ্চিম পাড়ে নয়গম্বুজ মসজিদ অবস্থিত। ১৬.৪৫ মিঃX১৬.১৫মিঃ ভূমি পরিকল্পনায় নির্মিত মসজিদের দেয়াল ২.৫৯মিটার পুরু। মসজিদের অভ্যন্তরে দুই সারি পাথরের পিলার দিয়ে মোট নয়টি চারকোনা খন্ডে বিভক্ত করা হয়েছে।এই নয়টি খন্ডের উপর মসজিদের নয়টি গম্বুজ অবস্থিত। ছাদের উপর তিন সারিতে নয়টি গম্বুজ অবস্থিত। গম্বুজ গুলো পরস্পর থেকে সমান দূরত্বে অবস্থিত। পশ্চিম দেয়ালে নির্দিষ্ট দূরত্বে তিনটি মেহরাব রয়েছে। মসজিদের ভেতরে এবং বাইরে ইটের নকশা ও পোড়ামাটির কারুকাজ রয়েছে। মসজিদে প্রবেশের জন্য সামনের অংশে একটি প্রধান ও সমদূরত্বে দুটি পার্শ্ব দরজা আছে।


title: অন্নদাপ্রসাদ বাগচী

text: অন্নদাপ্রসাদ বাগচী (১৮৪৯-১৯০৫) ১৯শ শতকের শেষ ও ২০শ শতকের প্রথম পর্যায়ের একজন বাঙালি প্রতিকৃতি-অঙ্কনকারী ও তৈলচিত্র শিল্পী। বাংলার চিত্রকলায় একটি পরিবর্তনের হাওয়া লাগে উনিশ শতকে। এ সময় পাশ্চাত্যের বাস্তবানুগ চিত্র অঙ্কনের ধারা প্রভাবিত করে বাঙালি চিত্রশিল্পীদের। এ ধারায় ছবি অঙ্কনে দক্ষতা দেখান অন্নদাপ্রসাদ বাগচী ও শ্যামচরণ শ্রীমানি।


title: অন্নদাপ্রসাদ বাগচী

text: অন্নদাপ্রসাদ বাগচী ১৮৮৫-৮৬ সালে বাংলা ভাষায় প্রথম শিল্পকলা বিষয়ক গবেষণা পত্রিকা "শিল্প পুষ্পাঞ্জলি" প্রকাশে অবদান রাখেন। তিনি "বঙ্গীয় কলা সংসদ" নামক শিল্পকলা সংগঠনের সভাপতি ছিলেন। ১৯০৫ সালে ৫৬ বছর বয়সে তাঁর মৃত্যু হয়।


title: সিংগার মসজিদ

text: সিঙ্গাইর মসজিদ মধ্যযুগীয় ঐতিহাসিক একটি মসজিদ।


title: সিংগার মসজিদ

text: বাংলাদেশের ঐতিহাসিক মসজিদগুলোর মধ্যে অন্যতম সিঙ্গাইর মসজিদটি মুঘল শাসনামলে খান জাহান আলী (রঃ) নির্মাণ করেন।


title: সিংগার মসজিদ

text: খুলনা-বাগেরহাট মহাসড়কের পাশে সিঙ্গাইর মসজিদ অবস্থিত।


title: সিংগার মসজিদ

text: একগম্বুজ বিশিষ্ট এ মসজিদের চর্তুদিকের কার্ণিশ গুলো বক্রকার। মসজিদটিতে ৪টি খিলান যুক্ত দরজা রয়েছে। মসজিদের ভিতরে একটি অলংকৃত মেহরাব রয়েছে।


title: সিংগার মসজিদ

text: সিংগাইর মসজিদ বাংলাদেশের বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা। ষাট গম্বুজ মসজিদ থেকে মাত্র ২৫ মিটার দক্ষিণ-পূর্বে খুলনা-বাগেরহাট মহাসড়কের পাশে সুন্দরঘোনা গ্রামে অবস্থিত এ মসজিদটি।


title: সিংগার মসজিদ

text: সিংগাইর মসজিদ একগম্বুজ মসজিদ। ইটের দেওয়াল গুলো গড়ে ২.১০ মিটার পুরু। দেয়ালের প্রতিটি কোণার বাইরের দিকে গোলাকার ভাবে বর্ধিত একটি বুরুজ আছে। পূর্ব দেয়ালে তিনটি দরজা আছে। এই দরজার সোজাসুজি পশ্চিম দেয়ালে তিনটি মেহরাব অবস্থিত। অন্যান্য সাধারণ বৈশিষ্ট্য ষাটগম্বুজ মসজিদের অনুরূপ। মসজিদের ভিতরে পশ্চিম দেয়ালের মাঝের অংশে একটি অলংকৃত মেহরাব আছে। এরকম অলংকৃত পোড়া মাটির নকশা চোখে পড়ে দরজাগুলোর দুই পাশে।


title: রণবিজয়পুর মসজিদ

text: রণবিজয়পুর মসজিদ বাংলাদেশের বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা


title: রণবিজয়পুর মসজিদ

text: বাগেরহাট জেলা সদর থেকে প্রায় ৩.৫ কিলোমিটার পশ্চিমে এবং ষাটগুম্বজ মসজিদ থেকে ১.৫০ কি.মি. পূর্বে ষাটগুম্বজ ইউনিয়নের রনবিজয়পুর গ্রামে এক গুম্বজ বিশিষ্ট মসজিদটি রণবিজয়পুর মসজিদ।


title: রণবিজয়পুর মসজিদ

text: অনেকের মতে মসজিদটির আদি নাম দরিয়া খাঁ'র মসজিদ। দরিয়া খাঁ ছিলেন হযরত খান জাহান আলীর সহচর। ধারণা করা হয় রণবিজয়পুর মসজিদ হযরত খানজাহান আলীর সময়কালে (১৪৫৯) সালে নির্মিত হয়েছে। রণবিজয়পুর মসজিদে বাংলাদেশের বৃহত্তম গম্বুজ অবস্থিত। ইটের তৈরী মসজিদের দেয়ালগুলো বেশ পুরু। পশ্চিম পাশের দেয়াল ব্যতিত বাকী তিনটি দেয়ালের প্রতিটিতে তিনটি করে দরজা আছে। পশ্চিম দেয়ালে তিনটি মেহরাব আছে। মাঝের মেহরাবটি অন্য দুটি মেহরাবের তুলনায় বড়। বাইরে থেকে মসজিদের আয়তন ৫৬ বর্গফুট এবং ভেতরের দিকে ৩৬ বর্গফুট। মসজিদের প্রাচীর দশ ফুটের মত চওড়া। মসজিদের কার্নিশ সামান্য বাঁকানো এবং চারকোনার বাইরের বুরুজ কার্নিশের উপর পর্যন্ত বিস্তৃত।


title: মৌখিক প্রথা

text: মৌখিক প্রথা, মৌখিক ঐতিহ্য বা মৌখিক বিদ্যা, মানবিক যোগাযোগের একটি ধরন বা রুপ,যেখানে জ্ঞান, শিল্প, ধারণা ও সাংস্কৃতিক উপাদান গৃহীত হয়, সংরক্ষিত হয় এবং এক প্রজন্ম থেকে অন্য এক প্রজন্মে মৌখিকভাবে প্রেরিত হয়।


title: বিবি বেগনী মসজিদ

text: বিবি বেগনী মসজিদ বাংলাদেশের বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা


title: বিবি বেগনী মসজিদ

text: বিবি বেগনী মসজিদ ষাট গম্বুজ মসজিদ থেকে প্রায় ৮০০ মিটার পশ্চিমে, বাগেরহাট সদর উপজেলার ষাটগম্বুজ ইউনিয়নের বারাকপুর গ্রামে, ঘোড়া দিঘির পশ্চিম পাড়ে অবস্থিত।


title: বিবি বেগনী মসজিদ

text: মসজিদের স্থাপত্য শৈলী ও নির্মাণ কৌশল দেখে মসজিদটি পঞ্চদশ শতকে খান জাহান আমলে নির্মিত বলে ধারণা করা হয়। এর চার কোণে চারটি মিনার রয়েছে। মসজিদের বাইরে মিনারসহ প্রতি দিকের দৈর্ঘ্য ১৬.১৫ মি ও ভেতরে ১০.০৫৮ মি এবং দেয়ালগুলি ৩.০৪৮ মিটার পুরু। পূর্ব দেয়ালে তিনটি এবং উত্তর ও দক্ষিণ দেয়ালে একটি করে খিলানাকার দরজা বিদ্যমান। পূর্ব দেওয়ালের দরজা গুলোর বিপরীত দিকে, পশ্চিম দেওয়ালে রয়েছে তিনটি অলংকৃত মেহরাব। মাঝের মেহরাবটি অপেক্ষাকৃত বড়।


title: বিবি বেগনী মসজিদ

text: বাগেরহাট শহর থেকে বাস অথবা সিএনজিতে করে যাওয়া যায়।


title: জ্যাক নাইট

text: জ্যাক নাইট (ইংরেজি:Zack Knight) একজন ব্রিটিশ গায়ক, গীতিকার এবং প্রযোজক (পূর্বে জিকে নামেও পরিচিত ছিলেন)


title: জ্যাক নাইট

text: জ্যাক নাইট জন্মগ্রহণ করেন গ্রিমসবি, ইংল্যান্ড। তার মা একজন পাঞ্জাবি এবং তার পিতা একজন আফ্রো-এশীয়। জ্যাক সঙ্গীত দৃশ্যে শুরু করেন উষারাই বয়েজ টু ম্যান ও মাইকেল জ্যাকসন এবং তার সঙ্গীত পেশার অনুগমন পিছনে তার পিতার অনেক অনুপ্রেরণা ও বিশ্বাস রয়েছে। তার সাথে 'জেইন ফারুক কায়ানি' - বোল্টন, এর সাথে সম্পর্ক রয়েছে, যিনি তার সঙ্গীত প্রযোজনা করেন।


title: জ্যাক নাইট

text: জ্যাক শিল্পীর পাশাপাশি কাজ করেছেন, যেমন টিনিই টেম্পাহ, জিনাওাইন, ইয়াজ, লিল টুইস্ট, নিক ম্যাকডোনাল্ড (X ফ্যাক্টর সদস্য) এবং স্টাইল জি, এদের সাথে সংঘটন ও গান রচনা এবং গানের লিখন করে থাকেন। জ্যাক নাইট এছাড়াও শীর্ষ ৫ ও এশীয় চার্ট এর মধ্যে শীর্ষ ৬ এবং দুই শীর্ষ ১০ ইউ কে চার্ট শীর্ণ হয়েছেন।


title: জ্যাক নাইট

text: নাইট অভিনীত হয়েছেন "ওয়েম্বলি" এবং "O২- এর এরিনা" এবং 'তাইয়ো ক্রুজ', 'মারিও' এবং 'জেসি জে' এর সঙ্লাগে ইভ সমর্থন করেছেন।


title: জ্যাক নাইট

text: ব্রিট এশিয়া টিভি ওয়ার্ল্ড মিউজিক অ্যাওয়ার্ডস


title: মনিরউদ্দীন ইউসুফ

text: মনিরউদ্দীন ইউসুফ (১৩ ফেব্রুয়ারি, ১৯১৯ - ১১ ফেব্রুয়ারি, ১৯৮৭) একজন বাংলাদেশী লেখক, ঔপন্যাসিক, নাট্যকার, সম্পাদক ও অনুবাদক। তিনি কবিতা, উপন্যাস, নাটক, প্রবন্ধ, জীবনী, কিশোরসাহিত্য, অনুবাদ ও আত্মজীবনী মিলিয়ে ২৮টি গ্রন্থ রচনা করেন। পারস্যের মহাকবি ফেরদৌসীর শাহনামা বাংলায় অনুবাদ করার জন্য তাকে 'বাংলার ফেরদৌসী' নামে অভিহিত করা হয়। বাংলা সাহিত্যে অবদানের জন্য ১৯৭৮ সালে বাংলা একাডেমি পুরস্কার এবং ১৯৯৩ সালে মরণোত্তর বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদক-এ ভূষিত হন।


title: মনিরউদ্দীন ইউসুফ

text: মনিরউদ্দীন ইউসুফ ১৯১৯ সালের ১৩ ফেব্রুয়ারি তৎকালীন ব্রিটিশ ভারতের কিশোরগঞ্জ মহকুমার তাড়াইলের জাওয়ার গ্রামে জন্মগ্রহণ করেন। তার বাবা মিসবাহউদ্দীন আহমদ ও মা সানজিদা খাতুন। বাবা মৌলবি মিসবাহ ছিলেন কিশোরগঞ্জের বৌলাই গ্রামের জমিদার। তার পূর্বপুরুষরা মুঘলদের বংশদের ছিলেন। সম্রাট আকবরের সময় করিম খাঁ নামে একজনকে সুবা বাংলার আমীর হিসেবে পাঠান। ইউসুফ তারই উত্তরসূরি। তাদের পারিবারিক ভাষা উর্দু হওয়ায় একজন উর্দুভাষী ওস্তাদের কাছে তার লেখাপড়ার হাতেখড়ি হয়। প্রাথমিক শিক্ষার পর তিনি স্থানীয় মধ্য ইংরেজি স্কুলে ভর্তি হন। পরবর্তীতে তিনি কিশোরগঞ্জের রামানন্দ হাইস্কুল ও ময়মনসিংহ জিলা স্কুলে পড়াশুনা করেন। জিলা স্কুল থেকে তিনি ১৯৩৮ সালে এন্ট্রান্স পাস করেন ও ঢাকা ইন্টারমিডিয়েট কলেজ থেকে ১৯৪০ সালে আইএ পাস করেন। এরপর তিনি ঢাকা বিশ্ববিদ্যালয়ে বাংলা বিভাগে ভর্তি হন, কিন্তু ফাইনাল পরীক্ষা না দিয়ে কলকাতা হয়ে দিল্লি চলে যান।


title: মনিরউদ্দীন ইউসুফ

text: দিল্লি যাওয়ার পরে ইউসুফ চাকরি নিয়ে মুম্বাই চলে যান। সেখানে নয় মাস থাকার পর দেশে ফিরে আসেন। এরপর তিনি কিছুদিন ব্যবসা করেন। ঢাকায় এসে প্রথমে ডেইলি অবজারভার এবং পরে দৈনিক সংবাদ পত্রিকায় চাকরি করেন। সবশেষে তার ছোটবেলার বন্ধু সাংবাদিক সৈয়দ নুরুদ্দিনের আমন্ত্রনে কৃষি উন্নয়ন কর্পোরেশনের জনসংযোগ বিভাগে এ.ডি.সি পদে যোগদান করেন। তিনি কৃষি উন্নয়ন কর্পোরেশন থেকে প্রকাশিত 'কৃষি সমাচার' পত্রিকার সম্পাদক হিসেবেও দায়িত্ব পালন করেন। এ সংস্থায় চাকরীরত অবস্থায় ১৯৭৯ সালে অবসর গ্রহণ করেন।


title: মনিরউদ্দীন ইউসুফ

text: মনিরউদ্দীন ইউসুফ ছাত্রজীবনে "উপয়ন" নামে একটি কবিতার বই লিখেন। পরে তার রচিত মৌলিক কবিতাসমুহের মধ্যে "রাত্রি নয় কলাপি ময়ূর নয়", "বেতস পাতা জলের ধারা", "এক ঝাঁক পায়রা", "মনিরউদ্দীন ইউসুফের অগ্রন্থিত কবিতা" উল্লেখযোগ্য। ২০১৩ সালে এই কবিতার বইগুলো নিয়ে বেলাল চৌধুরী সম্পাদনা করেন "কাব্যসমগ্র"। তার প্রথম প্রকাশিত উপন্যাস "ঝড়ের রাতের শেষে"। এতে সমকালীন সামাজিক বাস্তবতার চিত্র ফুটে উঠেছে। তার দ্বিতীয় ও তৃতীয় উপন্যাস "পনসের কাঁটা" ও "ওর বয়েস যখন এগারো"য় বাংলাদেশের স্বাধীনতা যুদ্ধ ও যুদ্ধ পরবর্তী সময়ের কাহিনী বর্ণিত হয়েছে। ২০০৩ সালে আবদুল হাই শিকদার তার রচিত উপন্যাসগুলো নিয়ে "উপন্যাসসমগ্র" সম্পাদনা করে প্রকাশ করেন। ফারসি ও ইংরেজি রচনার অনুবাদে ছিল তার বিশেষ দক্ষতা। তিনি কবি ইকবাল ও গালিবের কবিতা বাংলায় অনুবাদ করেন। এছাড়া পারস্যের মহাকবি ফেরদৌসীর মহাকাব্য শাহনামা বাংলায় অনুবাদ করেন। ১৯৭৭ সালের এর প্রথম খন্ড ও ১৯৭৯ সালে দ্বিতীয় খন্ড প্রকাশিত হয়। তার মৃত্যুর পর ১৯৯১ সালে বাংলা একাডেমি ছয় খন্ডে শাহনামা প্রকাশ করে।


title: মনিরউদ্দীন ইউসুফ

text: মনিরউদ্দীন ইউসুফ ১৯৮৭ সালের ১১ ফেব্রুয়ারি ঢাকার সোহরাওয়ার্দী হাসপাতালে মৃত্যুবরণ করেন।


title: মনিরউদ্দীন ইউসুফ

text: উপন্যাস


title: মনিরউদ্দীন ইউসুফ

text: নাটক


title: মনিরউদ্দীন ইউসুফ

text: প্রবন্ধ


title: মনিরউদ্দীন ইউসুফ

text: অনুবাদ


title: মনিরউদ্দীন ইউসুফ

text: জীবনী


title: মনিরউদ্দীন ইউসুফ

text: কিশোর সাহিত্য


title: মনিরউদ্দীন ইউসুফ

text: আত্মজীবনী


title: রেজা খোদা মসজিদ

text: রেজা খোদা মসজিদ বা ছয় গম্বুজ মসজিদ বাংলাদেশের বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা।


title: রেজা খোদা মসজিদ

text: রেজা খোদা মসজিদটি ছয় গম্বুজ মসজিদ নামেও পরিচিত। খান জাহান আলীর মাজারের উত্তর পশ্চিম দিকে ঠাকুর দিঘির কাছে অবস্থিত।


title: রেজা খোদা মসজিদ

text: ১৫ শতকে নির্মিত রেজা খোদার মসজিদের দেয়ালে কিছু অংশ টিকে আছে। মসজিদটির ১.৭৪ মিটার মোটা দেয়ালসহ এর বাইরের দিকের পরিমাপ ১৬.৫ মিটার × ১২.৪ মিটার । পূর্বদিকে তিনটি এবং উত্তর ও দক্ষিণে দুটি করে খিলানের সাহায্যে তৈরি দরজা ছিলো। পূর্বদিকের প্রধান দরজার উচ্চতা ছিল প্রায় ৪.৭২ মিটার। মসজিদের চারকোণে চারটি অষ্টভুজাকৃতির বুরুজ ছিল। পূর্বদিকের দরজাগুলোর সোজাসুজি পশ্চিম দেয়ালে তিনটি অলঙ্কৃত মিহরাব নির্মিত হয়েছিল, যা এখনও বিদ্যমান আছে। মাঝের মেহরাবটি অন্য দুটির তুলনায় বড়। প্রতিটি মেহরাবের র্পাশ্বে জাঁকালোভাবে অলঙ্কৃত অষ্টভুজাকৃতির দেয়াল সন্নিহিত স্তম্ভ রয়েছে। বাতাস চলাচলের সুবিধার জন্য দেয়ালের ফাঁকে টেরাকোটার জালি স্থাপন করা হয়েছিলো।


title: বল্লা করোনেশন উচ্চ বিদ্যালয়

text: বল্লা করোনেশন উচ্চ বিদ্যালয় বাংলাদেশের টাঙ্গাইল জেলার একটি সরাকারি বিদ্যালয়। এটি ১৯১১ সালে স্থাপিত হয়। এই অঞ্চলে বল্লা করোনেশন উচ্চ বিদ্যালয় একটি ঐতিহ্যবাহী শিক্ষা প্রতিষ্ঠান হিসেবে পরিচিত।


title: বল্লা করোনেশন উচ্চ বিদ্যালয়

text: বৃটিশ সম্রাট পঞ্চম জর্জ ১৯১১ সালে তাঁর সিংহাসন ত্যাগ করেন। এরপর ষষ্ঠ জর্জ সেই সিংহাসনে আরোহন করেন। এই সময় সাম্রাজ্যব্যাপী ষষ্ঠ জর্জ এর অভিষেক অনুষ্ঠিত হয়। অভিষেক অনুষ্ঠানটি স্মরণীয় রাখার জন্য এলাকায় শিক্ষা বিস্তারের লক্ষ্যে বিশিষ্ট ধনাঢ্য ব্যবসায়ী ও সমাজকর্মী বাবু নবীন চন্দ্র সাহা ১৯১১ সালে বিদ্যালয়টি প্রতিষ্ঠা করেন।


title: বল্লা করোনেশন উচ্চ বিদ্যালয়

text: সেই সময়ে বিদ্যালয়টির নামকরণ করা হয় দি করোনেশন হাই স্কুল, বল্লা। এর পরে এর নাম পরিবর্তন করে নতুন নামকরণ করা হয়, বল্লা করোনেশন হাই ইংলিশ স্কুল। এর পরে বিভিন্ন সময়ে একাধিকবার নাম পরিবর্তন হয়ে স্কুলটির বর্তমান নাম বল্লা করোনেশন উচ্চ বিদ্যালয় হিসেবে স্বীকৃত।


title: বল্লা করোনেশন উচ্চ বিদ্যালয়

text: এই বিদ্যালয়ে দুই শিফটে শিক্ষাদান করা হয়। বিদ্যালয়ে প্রথম থেকে দশম শ্রেণি পর্যন্ত ক্লাস হয়ে থাকে। এই বিদ্যালয়টি ঢাকা শিক্ষা বোর্ড এর অধীনে এর কার্যক্রম পরিচালনা করে থাকে।


title: বল্লা করোনেশন উচ্চ বিদ্যালয়

text: বিদ্যালয়ের দুইটি একাডেমিক ভবন রয়েছে। মাঠের পশ্চিম প্রান্তে আছে মনোরম অডিটোরিয়াম, উত্তর প্রান্তে প্রধান শিক্ষক মহোদয়ের বাসভবন, পূর্বপ্রান্তে আছে কৃষিভবন ও অভিভাবকদের জন্য বিশ্রামাগার।


title: রেলপথ মন্ত্রণালয় (বাংলাদেশ)

text: রেলপথ মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়ের কাজ হচ্ছে রেলপথ ও রেলগাড়ির উন্নয়নে পরিকল্পনা গ্রহন, অবকাঠামো নির্মাণ ও রক্ষনাবেক্ষন করা।


title: রেলপথ মন্ত্রণালয় (বাংলাদেশ)

text: পূর্বে এ মন্ত্রণালয় যোগাযোগ মন্ত্রণালয়ের সড়ক পরিবহন বিভাগের অধীনে ছিল। ২৮ এপ্রিল ২০১১ সালে এক বিজ্ঞপ্তির মাধ্যমে সরকার যোগাযোগ মন্ত্রণালয়ের আওতায় রেলপথ বিভাগ সৃষ্টি করে। এবং মন্ত্রিপরিষদ বিভাগের ৪ ডিসেম্বর ২০১১ সালে এস আরও নং ৩৬১ আইন/২০১১ অনুযায়ী রেলপথ মন্ত্রণালয় গঠিত হয়।


title: বিরাট রাজার ঢিবি

text: বিরাট রাজার ঢিবি বাংলাদেশের রংপুর বিভাগের অবস্থিত একটি প্রাচীন স্থাপনা। এটি পরিচিত বিরাট নগর নামে। প্রাচীন কালে এটি দুর্গনগরী ছিল। এখানে রাজশাহী ও রংপুর বিভাগের সকল জেলাসহ সারাদেশ থেকে প্রতিবছর বৈশাখে মাসব্যাপী রাজা বিরাটের তীর্থ মেলায় হিন্দুধর্মের হাজার হাজার লোকজনের আসে। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।


title: বিরাট রাজার ঢিবি

text: গাইবান্ধার গোবিন্দগঞ্জ উপজেলার সদর থেকে ১৫ কিলোমিটার পশ্চিমে রাজাহার ইউনিয়নের বিরাট নগরীর প্রত্নতত্ত্ব নিদর্শন। বিরাট নগরের পশ্চিমাংশে প্রাচীনকীর্তির ধ্বংসাবশেষ এখন ঢিবিরূপে আছে।


title: বিরাট রাজার ঢিবি

text: বিরাট নগরের পশ্চিমাংশে পাঁচটি ঢিবি আছে। এক একটি ঢিবি প্রায় এক বিঘা জমির উপর অবস্থিত। ১৯১০ সালে ১৯৫ ফুট × ১৫০ ফুট আয়তনে একটি মন্দিরের ভিত্তি দেয়াল খনন করার পরে এটি অবিষ্কৃত হয়েছিল। এখন থেকে পাঁচটি ব্রোঞ্জ নির্মিত বিষ্ণুমুর্তি আবিষ্কৃত হয়েছে। এখানে ১৯৭৮ সালে পাওয়া যায় সংস্কৃত অক্ষরে খোদাই করা 'নম: নম: বিরাট' লেখা ৯ ইঞ্চি দীর্ঘ মহামূল্যবান একটি শিলালিপি। এছাড়া কালো রঙের শিলা পাথর দ্বারা তৈরি হস্তি মস্তক পাওয়া গিয়েছিল যা এখন রাজশাহী যাদুঘরে ও সিংহদ্বারের একটি পাথরের খাম্বা মহাস্থান যাদুঘরে রয়েছে। এর উত্তরে একটি পুকুর আছে।


title: বিরাট রাজার ঢিবি

text: বিরাট নগরী হল হিন্দু পৌরাণিক উপাখ্যান মহাভারতের বর্ণনায় যে রাজা বিরাট তার নামে।তিনি বিরাট বনে এক উচ্চ ভূমিতে রাজবাড়ী ও নগর স্থাপন করেন তখন থেকে এর নাম বিরাট নগরী। তিনি তার রাজ্যে হাজার হাজার দীঘি-পুষ্করিনী খনন করে মাছ চাষ করতেন তাই 'মৎস্যরাজ বিরাট' নামে খ্যাত হয়েছিলেন।


title: মাইকেল মধুসূদন দত্তের বাড়ি

text: কবি মাইকেল মধুসূদন দত্ত বাড়িটি যশোর জেলার কেশবপুরে অবস্থিত। মাইকেল মধুসূদন দত্ত ১৮২৪ সালে এই বাড়িতেই জন্ম নেন । তার শৈশবও এখানেই কাটে । এখানে রয়েছে তার ব্যবহার করা কয়েকটি ভবন, পুকুরঘাট এবং কবির নানা স্মৃতিবিজড়িত জিনিসপত্র যা নিয়ে বর্তমানে একটি জাদুঘর নির্মাণ করা হয়েছে । যশোর শহর থেকে মাইকেল মধুসূদন দত্তের বাড়ির দূরত্ব প্রায় ৪৫ কিলোমিটার।


title: মাইকেল মধুসূদন দত্তের বাড়ি

text: মাইকেল মধুসূদন ১৮২৪ খ্রিস্টাব্দ ২৪ জানুয়ারি শনিবার কেশবপুর উপজেলার সাগরদাড়ী গ্রামের এই বাড়িতে এক ধনাঢ্য পরিবারে জন্মগ্রহন করেছিলেন । ১৮৩০ সালে এই বাড়ী ছেড়ে কলকাতার খিদিরপুর চলে যান । ১৮৬২ সালে কলকাতায় থাকাকালীন সময়ে তার মায়ের অসুস্থতার খবর পেয়ে স্ত্রী-পুত্র, কন্যাকে নিয়ে নদীপথে আবার আসেন সাগরদাঁড়িতে যখন তিনি সপরিবারে এখানে এসেছিলেন তখন ধর্ম পরিবর্তনের কারনে জ্ঞাতিরা তাঁকে এই বাড়িতে উঠতে দেননি । পরে তিনি কপোতাক্ষ নদের তীরবর্তী এক কাঠবাদাম গাছের তলায় তাঁবু খাটিয়ে ১৪ দিন অবস্থান করেছিলেন । পরে বিফল মনে সেখান থেকেই কলকাতায় চলে আসেন । এর পর কোনোদিন তিনি আর এ বাড়িতে ফিরে আসেন নি ।


title: মাইকেল মধুসূদন দত্তের বাড়ি

text: বর্তমানে কবি মাইকেল মধুসূদন দত্তের বাড়ি প্রত্নতত্ত্ব অধিদপ্তর এর সাহায্যে কবির স্মৃতি নিদর্শন এবং আলোকচিত্র নিয়ে গড়ে উঠেছে একটি জাদুঘর । বাংলাদেশ প্রত্নতত্ত্ব অধিদপ্তরের সংস্কার করা এই দোতলা বাড়িটিতে রয়েছে মোট ছয়টি কক্ষ । এর মধ্যে উপরে রয়েছে তিনটি এবং নিচে রয়েছে তিনটি কক্ষ । এর নিচ তলায় রয়েছে কবি পরিবারের একটি মন্দির আর মধুসূদন জাদুঘর । মধুসূদন জাদুঘরে আছে কবির ব্যবহার করা খাট, চেয়ার ও আলমারি । এর পাশে রয়েছে একটি ছোট পাঠাগার । এই ভবনের একদম উত্তরদিকে আছে ছাদহীন-দেয়াল ঘেরা একটি অসাধারন নির্মাণশৈলীর একটি কক্ষ । এই কক্ষেরই কোণার দিকে রয়েছে তুলসী গাছ । মাইকেল মধুসূদন দত্ত বাড়ির প্রবেশ পথের সামনে রয়েছে ১৯৮৪ সালের শিল্পী বিমানেশ চন্দ্র বিশ্বাসের নির্মিত কবি মধুসূদন দত্তের একটি ভাস্কর্য ।


title: বাংলাদেশ বিমান বাহিনীর পদবী

text: বাংলাদেশের বিমান বিমান বাহিনীর পদবীসমূহ দুই ভাগে বিভক্ত । একটি অফিসারদের (কর্মকর্তা) পদবী এবং অন্যটি বিমানসেনাদের পদবী। বিমানসেনা (ইংরেজীতে এয়ারম্যান) মানে বৈমানিক বোঝায়না, বোঝায় স্থলে কাজ করা কর্মচারীদের, কারণ সকল বিমান চালকই অফিসার । নিম্নে অফিসার ও বিমানসেনাদের পদবী নিম্নক্রম অনুসারে দেওয়া হল।


title: বাংলাদেশ বিমান বাহিনীর পদবী

text: নিম্নক্রম অনুসারেঃ


title: বাংলাদেশ বিমান বাহিনীর পদবী

text: এ সকল পদবীধারী মহিলা/পুরুষরা বিমান বাহিনীর প্রথম শ্রেণীর কর্মকর্তা এবং এদেরকে বাংলাদেশের 'প্রথমে শ্রেনীর সরকারী গ্যাজেটেড কর্মকর্তা' ধরা হয়। যশোরে অবস্থিত বিমান বাহিনী একাডেমীতে তিন বছর প্রশিক্ষণ শেষে ফ্লাইং অফিসার পদবী প্রদান করা হয়। পাইলট অফিসার পদটি আর ব্যবহার করা হয় না । যদি কোন ব্যক্তি জিডিপি (জেনারেল ডিউটি পাইলট) শাখায় কমিশন (অফিসার পদ) পান তবে তিনি বৈমানিক অর্থাৎ বিমান চালক । অফিসারদের এছাড়াও আরও অনেক শাখা রয়েছে যেমন এটিসি (এয়ার ট্রাফিক কন্ট্রোল), প্রশাসন, এডিডব্লিউসি (এয়ার ডিফেন্স ওয়েপন্স কন্ট্রোল), লজিসটিক্স ইত্যাদি । অফিসারদের সর্বোচ্চ পদবী হচ্ছে 'এয়ার চীফ মার্শাল', যেটি কেবলমাত্র 'বিমান বাহিনী প্রধানকে' বাংলাদেশের প্রধানমন্ত্রী দিয়ে থাকেন। ফ্লাইং অফিসার, ফ্লাইট লেফটেন্যান্ট, স্কোয়াড্রন লীডারগণ জুনিয়র অফিসার (জুনিয়র কমিশন্ড অফিসার নয়) ।


title: বাংলাদেশ বিমান বাহিনীর পদবী

text: উপরে উল্লেখিত পদবীধারীরা বিমান বাহিনীর মূল চালিকা শক্তি৤ তারা যুদ্ধ বিমানকে সার্বক্ষণিক সচল রাখেন৤ সার্বক্ষণিক দেশের আকাশ সীমা রক্ষায় তথা দেশ রক্ষায় বিমান বাহিনীকে সার্বক্ষণিক প্রস্তুত রাখার লক্ষ্যে যুদ্ধ বিমানের টেকনিক্যাল ক্রুটি সমাধান, বিমান উড্ডয়নের পূর্বে পরিদর্শন, বিমানের ওভার হোলিং কাজ সম্পাদন, বিমানকে যুদ্ধসাজে সজ্জীতকরণ (যেমন বিমানে কামান, বোম্ব, মিসাইল, রকেট সংযুক্তকরণ এবং রক্ষণাবেক্ষণ), বিমান বাহিনীর সকল অস্ত্র ও গোলাবারুদ সচল রাখা, অাবহাওয়া পূর্বাভাসের উপাত্ত গ্রহণ, এয়ার ট্রাফিক কট্রোল, টেলিকমিউনিকেশন, প্রশাসনিক কার্য সম্পাদন, বিমান বাহিনীর ইউনিট সমূহে নিরাপত্তা দায়িত্ব পালন, চিকিৎসা সহকারী হিসেবে দায়িত্ব পালন সহ সরকার কর্তৃক প্রদত্ত যেকোন কার্য সম্পাদন এবং জাতীয় দূর্যোগপূর্ণ পরিস্থিতিতে বেসামরিক প্রশাসনকে সহায়তা ইত্যাদি। এসি-২ থেকে এলএসি পদবীধারী ব্যক্তিগণকে সাধারণ বিমানসেনা, কর্পোর‍্যাল ও সার্জেন্টদেরকে এনসিও (নন কমিশন্ড অফিসার) এবং ওয়ারেন্ট অফিসার থেকে মাস্টার ওয়ারেন্ট অফিসার পর্যন্ত পদবীধারী ব্যক্তিদেরকে জেসিও (জুনিয়র কমিশন্ড অফিসার) বলা হয় , যদিও সকলেই বিমানসেনা।


title: রায়গঞ্জ বহুমুখী উচ্চ বিদ্যালয়

text: = রায়গঞ্জ বহুমুখী উচ্চ বিদ্যালয় =


title: রায়গঞ্জ বহুমুখী উচ্চ বিদ্যালয়

text: রায়গঞ্জ বহুমুখী উচ্চ বিদ্যালয় একটি বেসরকারি স্কুল। এটা ১৯৫৯ সালে স্থাপিত হয়।


title: রায়গঞ্জ বহুমুখী উচ্চ বিদ্যালয়

text: নাগেশ্বরী উপজেলা,কুড়িগ্রাম জেলা/শহর, রংপুর বিভাগ, বাংলাদেশ


title: রায়গঞ্জ বহুমুখী উচ্চ বিদ্যালয়

text: মোঃ আবুল কালাম আজাদ বর্তমান প্রধান শিক্ষক।


title: রায়গঞ্জ বহুমুখী উচ্চ বিদ্যালয়

text: স্কুলের ছাত্র সংখ্যা প্রায় ৫০০ জন । তাদের অধিকাংশই মেধাবী।


title: রায়গঞ্জ বহুমুখী উচ্চ বিদ্যালয়

text: পড়াশুনা ছাড়াও এখানে প্রতিবছর খেলাধুলা,সাংস্কৃতিক অনুষ্ঠান, বিতর্ক প্রতিযোগীতা, স্কাউট ইত্যাদি কার্যক্রমও চলে।


title: সরদার জয়েনউদ্দীন

text: সরদার জয়েনউদ্দীন (১৯১৮ - ২২ ডিসেম্বর, ১৯৮৬) একজন বাংলাদেশী লেখক, ঔপন্যাসিক, গল্পকার ও সম্পাদক। তিনি বাংলাদেশে গ্রন্থমেলার প্রবর্তক। বাংলা সাহিত্যে অবদানের জন্য ১৯৬৭ সালে বাংলা একাডেমি পুরস্কার ও আদমজী সাহিত্য পুরস্কার এবং ১৯৯৪ সালে মরণোত্তর বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদক-এ ভূষিত হন।


title: সরদার জয়েনউদ্দীন

text: জয়েনউদ্দীন ১৯১৮ সালে ব্রিটিশ ভারতের (বর্তমান বাংলাদেশ) পাবনার কামারহাটিতে এক কৃষক পরিবারে জন্মগ্রহণ করেন। তার আসল নাম মুহম্মদ জয়েনউদ্দীন বিশ্বাস। তিনি ১৯৩৯ সালে খলিলপুর হাইস্কুল থেকে ম্যাট্রিক পাস করেন। পরে পাবনা এডওয়ার্ড কলেজে আইএ পর্যন্ত পড়াশুনা করেন।


title: সরদার জয়েনউদ্দীন

text: কর্মজীবনের প্রথমে তিনি সেনাবাহিনীতে হাবিলদার কেরানি পদে যোগদান করেন। ১৯৪৭ সালে দেশভাগের পর তিনি এই চাকরি ছেড়ে দেন। ১৯৪৮ সালে ঢাকায় এসে পাকিস্তান অবজারভার পত্রিকার বিজ্ঞাপন বিভাগে যোগ দেন। ১৯৫১ সালে দৈনিক সংবাদে বিজ্ঞাপন বিভাগে ম্যানেজার পদে নিয়োগ পান। এরপর তিনি দৈনিক ইত্তেফাকে যোগ দেন। ১৯৫৫-৫৬ সালে তিনি পাকিস্তান কোঅপারেটিভ বুক সোসাইটির শিশুকিশোর ম্যাগাজিন 'সেতারা' ও 'শাহীন'-এর সম্পাদক হিসেবেও দায়িত্ব পালন করেন। ১৯৬২ সালে তিনি বাংলা একাডেমির সহকারী প্রকাশনা কর্মকর্তা হিসেবে চাকরী করেন। সে সময় গ্রন্থমেলা আয়জনের ব্যাপারে তিনি চিন্তা-ভাবনা করেন। সেখান থেকে তিনি ১৯৬৪ সালে ন্যাশনাল বুক সেন্টারে (বর্তমানে জাতীয় গ্রন্থকেন্দ্র) গবেষণা কর্মকর্তা হিসেবে নিয়োগ পান ও পরে পরিচালক হন। পরিচালক হওয়ার পর তিনি ইউনেস্কোর শিশুসাহিত্য বিষয়ক উপকরণ সংগ্রহের কাজ করছিলেন। সেই সংগৃহীত উপকরণগুলো প্রদর্শনীর লক্ষে তিনি ১৯৬৫ সালে সেন্ট্রাল পাবলিক লাইব্রেরীতে (বর্তমানে ঢাকা বিশ্ববিদ্যালয় কেন্দ্রীয় গ্রন্থাগার) শিশুগ্রন্থমেলার আয়োজন করেন। এটাই ছিল বাংলাদেশের গ্রন্থমেলার সূচনা। এর ধারাবাহিকতায় ১৯৭০ সালে নারায়ণগঞ্জে আরেকটি গ্রন্থমেলার আয়োজন করেন। ১৯৭২ সালকে ইউনেস্কো আন্তর্জাতিক গ্রন্থবর্ষ ঘোষণা করলে ডিসেম্বর মাসের ২০-২৫ তারিখ পর্যন্ত বাংলা একাডেমি প্রাঙ্গনে গ্রন্থমেলার আয়োজন করেন। ১৯৭৩ সালে বাংলা একাডেমির বাইরে প্রগতি প্রকাশনী, মুক্তধারা ও বর্ণমিছিলের প্রকাশকরা স্টল বসিয়ে অনানুষ্ঠানিক বইমেলার স্থাপন করেন। পরে মুক্তধারা প্রকাশনীর চিত্তরঞ্জন সাহার নেতৃত্বে ১৯৮৪ সাল পর্যন্ত এই অনানুষ্ঠানিক বইমেলা চলতে থাকে। ১৯৮৪ সাল থেকে অমর একুশে গ্রন্থমেলা আনুষ্ঠানিকভাবে আয়োজিত হয়ে আসছে। সেইদিক থেকে সরদার জয়েনউদ্দীন বাংলাদেশে গ্রন্থমেলার প্রবর্তক। সর্বশেষ তিনি বাংলাদেশ টেক্সট বুক বোর্ডের ঊর্ধ্বতন বিশেষজ্ঞ পদে যোগ দেন। সেখানে থাকাকালীন তিনি ১৯৮০ সালে চাকরি থেকে অবসর গ্রহণ করেন।


title: সরদার জয়েনউদ্দীন

text: জয়েনউদ্দীন ছোটবেলা থেকেই সাহিত্যের প্রতি অনুরাগী ছিলেন। তার লেখনীতে তিনি গ্রামীণ সমাজের দুঃখ-দুর্দশার চিত্র তুলে ধরেছেন। ১৯৫২ সালে তার প্রথম গল্পগ্রন্থ "নয়ান ঢুলী" প্রকাশিত হয়। এতে তিনি সমকালীন সামাজিক সংকট, মানবিক মূল্যবোধের অবক্ষয়, গ্রামের অবহেলিত মানুষের সুখ-দুঃখের চিত্র, জমিদার-জোতদারদের শোষণ-নিপীড়ন তুলে ধরেছেন। গল্পগ্রন্থটি তাকে ব্যাপক জনপ্রিয়তা এনে দেয়। এরপর তার রচিত অন্যান্য গল্পগ্রন্থের মধ্যে বীর কণ্ঠীর বিয়ে, খরস্রোত, বেলা ব্যানার্জীর প্রেম ও অষ্টপ্রহর উল্লেখযোগ্য। তার রচিত প্রথম উপন্যাস "আদিগন্ত" ১৯৫৬ সালে প্রকাশিত হয়। এ উপন্যাসে তিনি তৎকালীন হিন্দুসমাজের দুরবস্তার কথা তুলে ধরেছেন। তার অন্যান্য উপন্যাসগুলোর মধ্যে পান্নামতি, নীল রং রক্ত, অনেক সূর্যের আশা, বিধ্বস্ত রোদের ঢেউ উল্লেখযোগ্য। "অনেক সূর্যের আশা" উপন্যাসের পটভূমি দ্বিতীয় বিশ্বযুদ্ধ থেকে ১৯৫১ সাল পর্যন্ত। কবি রহমতের স্মৃতিকথায় দেশবিভাগ ও তার পর বাংলার সামাজিক-রাজনৈতিক পরিস্থিতি চিত্রায়িত হয়েছে। তিনি দেখিছেন কিভাবে দেশবিভাগের পর বাংলার বাঙালি মুসলমানেরা তাদের স্বপ্ন ও আবেগ থেকে বারবার বিচ্যুত হয়েছে।


title: সরদার জয়েনউদ্দীন

text: জয়েনউদ্দীন ১৯৮৬ সালের ২২ ডিসেম্বর ঢাকায় মৃত্যুবরণ করেন।


title: সরদার জয়েনউদ্দীন

text: গল্পগ্রন্থ


title: সরদার জয়েনউদ্দীন

text: উপন্যাস


title: সরদার জয়েনউদ্দীন

text: শিশুসাহিত্য


title: মুড়াপাড়া রাজবাড়ি

text: মুড়াপাড়া রাজবাড়ি নারায়ণগঞ্জ জেলার অন্তর্গত রূপগঞ্জ উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন ও শতবর্ষী জমিদার বাড়ি। বিভিন্ন সময় এ জমিদার বাড়িটি কয়েকজন জমিদার কর্তৃক সংস্কার ও সম্প্রসারণ করা হয়েছিল। এটি উপজেলার মুড়াপাড়া নামক গ্রামে অবস্থিত। বাংলাদেশের রাজধানী শহর ঢাকা থেকে সড়ক পথে এর দুরত্ব প্রায় ১৮ কিলোমিটার। স্থানীয়রা একে মঠেরঘাট জমিদার বাড়ি বলেও অভিহিত করে।


title: মুড়াপাড়া রাজবাড়ি

text: মুড়াপাড়া রাজবাড়িটি ৬২ বিঘা জমির ওপর অবস্থিত। এই জমিদার বাড়িটি তৈরি করেন বাবু রামরতন ব্যানার্জী যিনি এ অঞ্চলে মুড়াপাড়া জমিদারি প্রতিষ্ঠা করেছিলেন। এরপর তার কয়েকজন বংশধর কর্তৃক প্রাসাদটি সংস্কার ও সম্প্রসারণ করা হয়। ১৮৮৯ খ্রিস্টাব্দে জমিদার প্রতাপচন্দ্র ব্যানার্জী এই ভবনের পিছনের অংশ সম্প্রসারণ করেন ও পরিবার নিয়ে এখানেই বসাবাস শুরু করেন।


title: মুড়াপাড়া রাজবাড়ি

text: তার পুত্র বিজয় চন্দ্র ব্যানার্জী ১৮৯৯ খ্রিস্টাব্দে প্রাসাদের সামনের অংশে একটি ভবন নির্মাণ ও ২টি পুকুর খনন করেন। ১৯০৯ খ্রিস্টাব্দে তার দুই পুত্র জগদীশ চন্দ্র ব্যানার্জী ও আশুতোষ চন্দ্র ব্যানার্জী কর্তৃক প্রাসাদের দোতালার কাজ সম্পন্ন হয়।


title: মুড়াপাড়া রাজবাড়ি

text: ১৯৪৭ খ্রিস্টাব্দে ভারত উপমহাদেশ বিভক্ত হওয়ার পর জগদীশ চন্দ্র তার পরিবার নিয়ে কলকাতা গমন করেন। এরপর থেকে বাড়িটি পরিত্যক্ত অবস্থায় ছিল। ১৯৪৮ খ্রিস্টাব্দে তৎকালীন পাকিস্তান সরকার বাড়িটি দখল নেয় এবং এখানে হাসপাতাল ও কিশোরী সংশোধন কেন্দ্রের কার্যক্রম শুরু করে। ১৯৬৬ খ্রিস্টাব্দে এখানে স্কুল ও কলেজের কার্যক্রম পরিচালনা করা হত। বাংলাদেশ স্বাধীন হওয়ার পর ১৯৮৬ খ্রিস্টাব্দে বাংলাদেশ প্রত্নতত্ত্ব অধিদপ্তর বাড়িটির দায়িত্ব গ্রহণ করে সেটিকে প্রত্নতাত্ত্বিক স্থাপনা হিসেবে তালিকাভুক্ত করে। বর্তমানে এটি মুড়াপাড়া বিশ্ববিদ্যালয় কলেজ নামে পরিচিত।


title: মুড়াপাড়া রাজবাড়ি

text: দ্বিতল এ জমিদার বাড়িটিতে ৯৫টি কক্ষ রয়েছে; রয়েছে সংলগ্ন ২টি পুকুর: বাড়ির সামনে একটি বৃহদাকার পুকুর; পেছনভাগে তুলনামূলক ক্ষুদ্রকার আরেকটি পুকুর।। এছাড়াও পুরো জমিদার বাড়িটিতে রয়েছে বেশকিছু নাচঘর, আস্তাবল, মন্দির, ভাণ্ডার ও কাচারি ঘর। মন্দিরের ওপরের চূড়াটি প্রায় ৩০ ফুট উঁচু। মূল প্রাসাদে প্রবেশের পথে রয়েছে বেশ বড় একটি ফটক। একটি আম বাগানও আছে জমিদার বাড়ির পাশে। দু’টি পুরনো মঠ রয়েছে প্রধান সড়কের পাশে।


title: সর্বকালীন অলিম্পিক গেমসের পদক তালিকা

text: সর্বকালীন পদক তালিকা হল সকল অলিম্পিক গেমসের পদক বিজয়ী এনওসি সমূহের একটি তালিকা, যাতে ১৮৯৬ সাল থেকে ২০১৬ সাল পর্যন্ত অনুষ্ঠিত সকল গ্রীষ্মকালীন অলিম্পিক গেমস এবং ১৯২৩ সাল থেকে ২০১৮ সাল পর্যন্ত অনুষ্ঠিত সকল শীতকালীন অলিম্পিক গেমসের পদক বিজয়ী এনওসির নাম রয়েছে। তবে এ তালিকায় ১৯০৬ অধিবর্ষ গেমসের পদক গননায় ধরা হয়নি। আন্তর্জাতিক অলিম্পিক কমিটি (আইওসি) সর্বকালীন গেমসের জন্য অফিসিয়ালি কোন তালিকা সংরক্ষণ করে না, তারা প্রতিটি গেমসের জন্য আলাদা আলাদা তালিকা প্রকাশ করে। এটি একক তালিকার তথ্যের সমন্বয়ে গঠিত একটি পুর্নাঙ্গ সর্বকালীন তালিকা।


title: সর্বকালীন অলিম্পিক গেমসের পদক তালিকা

text: All-time medal counts are compiled by various sources, often adding up related results for Russia, Germany, Serbia, Czech Republic etc.


title: সর্বকালীন অলিম্পিক গেমসের পদক তালিকা

text: Sources


title: তেওতা জমিদার বাড়ি

text: তেওতা জমিদার বাড়ি মানিকগঞ্জ জেলার শিবালয় উপজেলায় অবস্থিত বাংলাদেশের প্রাচীন একটি জমিদার বাড়ি ও প্রত্নতাত্ত্বিক স্থাপনা। এটি উপজেলার তেওতা নামক গ্রামে অবস্থিত।


title: তেওতা জমিদার বাড়ি

text: ইতিহাসবিদদের মতে, সতেরশ' শতকে এই জমিদার বাড়িটি নির্মাণ করা হয়েছিল। এটি নির্মাণ করেছিলেন পঞ্চানন সেন নামক একজন জমিদার। জনশ্রুতি অনুসারে, পঞ্চানন সেন এক সময় খুবই দরিদ্র ছিলেন ও দিনাজপুর অঞ্চলে তিনি তামাক উৎপাদন করে প্রচুর ধসম্পত্তির মালিক হওয়ার পর এই প্রাসাদটি নির্মাণ করেন। পরবর্তিতে এখানে জমিদারি প্রতিষ্ঠিত করে জয়শংকর ও হেমশংকর নাম দুজন ব্যক্তি। ভারত বিভক্তির পর তারা দুজনেই ভারত চলে গেলে বাড়িটি পরিত্যক্ত হয়ে যায়।


title: তেওতা জমিদার বাড়ি

text:
এছাড়াও এখানে রয়েছে বাংলাদেশের জাতীয় কবি কাজী নজরুল ইসলামের স্মৃতিচিহ্ন। এ প্রসাদেই নজরুল, প্রমীলা দেবীর প্রেমে পড়েন ও লিখেছিলেন,
তুমি সুন্দর তাই চেয়ে থাকি প্রিয়/সেকি মোর অপরাধ


title: তেওতা জমিদার বাড়ি

text: তেওতা জমিদার বাড়িটি মোট ৭.৩৮ একর জমি নিয়ে স্থাপিত। মূল প্রাসাদের চারপাশে রয়েছে আরও বিভিন্ন ধরণের স্থাপনা ও একটি বড় পুকুর। প্রাসাদের মূল ভবনটি লালদিঘী ভবন নামে পরিচিত। এখানে একটি নটমন্দিরও রয়েছে। এছাড়াও এখানে রয়েছে নবরত্ন মঠ ও আর বেশ কয়েকটি মঠ। সবগুলো ভবন মিলিয়ে এখানে মোট কক্ষ রয়েছে ৫৫টি।


title: মীরকাদিম সেতু

text: মীরকাদিম সেতু মুন্সিগঞ্জ জেলার টঙ্গীবাড়ীতে অবস্থিত একটি প্রাচীন সেতু ও বাংলাদেশের প্রত্নতাত্ত্বিক স্থাপনা। এটি রামপাল নামক স্থানে অবস্থিত।


title: মীরকাদিম সেতু

text: মীরকাদিম সেতুটি প্রাচীন ও বিলুপ্ত শ্রীবিক্রমপুর মহানগরের সীমানা পরিখা মীরকাদিম খালের উপর পানাম পোলঘাটা গ্রামে অবস্থিত। সেতুটির সঠিক নির্মাণকাল ও নির্মাতা সম্পর্কে জানা যায় না তবে মনে করা হয় এটি নির্মিত হয়েছিল মুঘল আমলে। সেতুটি তিন খিলান বিশিষ্ট ও এটি নির্মাণে চুন-সুড়কি ব্যবহার করা হয়েছিল।


title: মীরকাদিম সেতু

text: মূল সেতু থেকে ৭ কিলোমিটার দক্ষিণে টঙ্গীবাড়ি ও ৭ কিলোমিটার উত্তর-পশ্চিমে মুন্সিগঞ্জ শহর অবস্থিত। ধুনকাকৃতির মীরকাদিম সেতুটির ৫২.৪২ মিটার লম্বা। বিভিন্ন সময় সেতুটি সংস্কারের ফলে এর আদিরুপ অনেকটাই বিলীন হয়ে গিয়েছে। বর্তমানে সেতুটি রক্ষণাবেক্ষণ করছে বাংলাদেশ সরকারের প্রত্নতত্ত্ব অধিদপ্তর।


title: ইসমাঈল আলম

text: শাহ মুহাম্মদ আবুল আযীজ ইসমাঈল আলী (১৮৬৮-১৯৩৭) ছিলেন একজন কবি, সুবক্তা, স্বাধীনতা-সংগ্রামী এবং শক্তিমান ভাষাবিদ। তার কাব্যনাম ইসমাঈল আলম। দিওয়ানে আলম কাব্যের জন্য তাঁকে আলিয়া বিশ্ববিদ্যালয়, কলকাতা থেকে 'বাংলার তুতা' খেতাব দেয়া হয়।


title: ইসমাঈল আলম

text: সঠিক জন্মতারিখ পাওয়া না গেলেও ১৮৬৮ খ্রিস্টাব্দ তার জন্মসাল হিসেবে প্রমাণিত। জন্মস্থান সিলেটের কানাইঘাট উপজেলার বাটইআইল গ্রামে। পিতা মাওলানা আব্দুর রহমান নকশবন্দী ছিলেন খ্যাতিমান সূফিপণ্ডিত। ইসমাঈল আলমের পূর্বপূরুষ শাহ তকীউদ্দীন ছিলেন সিলেট-বিজয়ী শাহজালাল-এর অন্যতম সফরসঙ্গী।। শাহ তকিউদ্দিনের অধস্তন শাহ জামালউদ্দিন (রহঃ) যিনি ইসমাইল আলম-এর দাদা, সপ্তদশ শতকের শেষের দিকে তিনি কানাইঘাটের বাটইআইল গ্রামে ইসলাম প্রচার করতে আসেন এবং এখানেই স্থায়ী বসতি গড়েন।


title: ইসমাঈল আলম

text: বাল্যকালে পিতা আব্দুর রহমান কাদরীর কাছে প্রাথমিকের পাঠ সমাপ্তির পর ভর্তি হন তৎকালীন সিলেট তথা আসাম অঞ্চলের প্রাচীন শিক্ষাপ্রতিষ্ঠান ফুলবাড়ি মাদ্রাসায়। সেখানে আব্দুল ওহয়াব চৌধুরী (রহঃ)-র মতো খ্যাতিমান ব্যক্তিত্বের সংস্পর্শে তিনি আরবি-ফার্সিতে পাণ্ডিত্ত্ব অর্জন করেন । পরবর্তীতে উচ্চশিক্ষার জন্যে ভর্তি হন কলকাতা আলীয়া বিশ্ববিদ্যালয়ে এবং শিক্ষা সমাপ্তির পাশাপাশি কাব্যে স্বীকৃতি স্বরূপ “বাংলার তুতা” উপাধি প্রাপ্ত হন।


title: ইসমাঈল আলম

text:
উর্দু এবং ফার্সিতে কবিতা লিখেছেন । তাঁর রচিত কেতাবের মধ্যে ‘দিওয়ানে আলম’ ব্যতিত আর কোনটি পাওয়া যায় না। “দিওয়ানে আলম” প্রকাশ হয় : ১৩২৮হিজরি, ১৯১০খ্রিস্টাব্দ; কাইয়ুমী, ওয়াকিয়ী মহল্লা, টিকাপুর, জেলা: কানপুর উত্তরপ্রদেশ ভারত থেকে । 'দেওয়ানে আলম' কাব্য ফারসি-উর্দুর অপূর্ব সমন্বয়ে মহানবী (সঃ)-এর সীরাত ও উচ্চাঙ্গের না’ত সমৃদ্ধ। 'দিওয়ানে আলম' কাব্য তিনটি অধ্যায়ে বিভক্ত; প্রথমাংশে একটি হামদ ও বাকী সবই না’ত। দ্বিতীয়াংশে আহলে-বাইত ও সাহাবায়ে কেরামের প্রসংসা, বিষাদ সঙ্গীত আর তৃতীয়াংশ গজল । তিনি ছিলেন সহজাত কবি। কবিতা লিখতে 'আলম' নাম ব্যবহার করতেন বলে পরবর্তীতে আলম নামেই অধিক পরিচিত হন। কলকাতা আলীয়ায় অধ্যয়নকালে মির্জা গালিব-র কাব্যধারার প্রেমে পড়েন, ফলে তাঁর কাব্যে গালিবি ঢং প্রকাশ পায়। কাব্যে দক্ষতার স্বীকৃতি সরূপ কলকাতা আলীয়ার প্রিন্সিপাল আলেকজান্ডার হেমিল্টন হারলী মাওলানা ইসমাইল আলমকে ‘বাংলার তুতা’ উপাধিতে ভূষিত করেন।
বাংলাভাষী উর্দু কাব্য রচয়িতার মধ্যে সিলেট সরকারী আলীয়ার তৎকালীন শিক্ষক মাওলানা আনজব আলী ছিলেন অন্যতম। কবি আনজব আলী বলেন, "উর্দু কাব্যে আমার শিক্ষাগুরু 'দিওয়ানে আলম' রচয়িতা মাওলানা ইসমাইল আলম (রঃ)"।


title: ইসমাঈল আলম

text: উর্দুভাষী ঐতিহাসিক আবদুল জলিল বিসমিল সিলহেট মে উর্দু গ্রন্থে তার বর্ণনা দিয়েছেন এভাবে- “গড়নে তিনি লম্বা, বাদামী রং ও লম্বাটে চেহারা ছিল। ঘন-লম্বাদাড়ি এবং লম্বাহাতের অধিকারী ছিলেন । চলাফেরার সময় নিচের দিকে দৃষ্টি রাখতেন। বেশির ভাগ সময় পায়জামা ও জোব্বা পরতেন। গোলটুপির উপর পাগড়ী বাঁধতেন, খুবই মেহমানদারী করতেন । ছোটবড় সকলের সাথে মিলেমিশে সুফিয়ানাভাবে কথা বলতেন এবং এতে কোন বংশীয়-মর্যাদার প্রতি লক্ষ্য রাখতেন না। ছিল ছোটছোট গোফ, সুন্দর চোখ, লাজুক চরিত্র। নিভৃতচারীতাকে পছন্দ করতেন। খোশ মেজাজের ওয়ায়েজ ও উচু মাপের বক্তা ছিলেন। সমসাময়িক খ্যাতিমান আলেমদের মধ্যে তিনি একজন, ছিলেন শক্তিমান ভাষাবিধ। ইসমাঈল আলম আরবী, ফার্সি, উর্দু ভাষায় চমৎকার বক্তব্য দিতেন, তার বক্তব্য ছিল শ্রুতিমধুর। ব্রিটিশবিরোধী খেলাফত আন্দোলনে ভুমিকা রাখেন এবং উজ্জীবনী অনেক সঙ্গিত রচনা করেন। তিনি দক্ষতার সাথে বিচারিক কাজ করতেন।"


title: ইসমাঈল আলম

text: উঁচুমানের ব্যক্তিত্বসম্পন্ন ছিলেন তিনি। তার ব্যক্তিত্বের প্রমাণ পাওয়া যায় একটি বর্ণনা থেকে। সম-সময়ে বিভিন্ন স্থানে গ্রামে গ্রামে (স্থানীয় ভাষায় বলা হতো ঘোরয়-ঘোরয়) ঝগড়া লেগেই থাকতো ৷ তখন দুর-দুরান্ত হতে তাঁকে নিয়ে যাওয়া হতো এ উদ্দেশ্যে যে, তিনি উপস্থিত হলে কেউ আর বেয়াদবি করবে না, এবং রক্তারক্তি এড়ানো সম্ভব হবে। কিন্তু শেষ-বয়সে তিনি অন্ধ হয়ে যান এবং চলার শক্তি হারিয়ে ফেলেন, তখন লোকেরা তার লাটি নিয়ে দুই পক্ষের মাঝে রেখে দিত। এমনও হয়েছে, প্রবল উত্তেজনাকর পরিস্তিতিতে বিবদমান গ্রুপের মাধ্যখানে তার লাটি নিয়ে রেখে দেয়া হয়েছে- তখন লাটির সম্মানার্থে দু-পক্ষই বিবাদ থেকে নিজেদের নিবৃত রেখেছে৷


title: ইসমাঈল আলম

text: খ্যাতিমান তার্কিক হিসেবে ইসমাইল আলম নিজেকে পরিচিত করেন। কলকাতায় এক পাদ্রী তাঁকে লক্ষ্য করে বলেন, “দেখ, আমরাই শ্রেষ্ঠ জাতি, কারণ আমাদের মধ্যে না আছে অনৈক্য, না নিজেদের মধ্যে ঝগড়াঝাটি, এমনকি বর্ণেও আমরা ফর্সা। বিপরীতে, তোমাদের নিজেদের মধ্যে ফিৎনা-ফাসাদে ভরপুর৷” ইসমাইল আলমের জবাব ছিল, 'হ্যা, সৃষ্টির মধ্যে নিকৃষ্ট প্রাণী শূকর, তারা একইরকম, আর শ্রেষ্ঠপ্রাণী ঘোড়া বহুরঙ্গের- এমনকি যোদ্ধের ময়দানে একে অন্যের বিরুদ্ধে লড়ে।' এমন জওয়াবে পাদ্রী লাজওয়াব হয়ে যান। মাওলানা ইসমাইল আলম (রহঃ) উচু পর্যায়ের ইলহামী-জ্ঞান অর্জন করেন । তিনি ছিলেন ফজলুর রহমান গঞ্জে মুরাদাবাদী (রঃ)-র বিশিষ্ট খলিফা।


title: ইসমাঈল আলম

text: ব্রিটিশবিরোধী খিলাফত আন্দোলনএ তিনি অংশগ্রহণ করেন এবং উজ্জীবনী-সঙ্গিত রচনা করেন। আন্দোলনের অংশ হিসেবে ১৯২২ খ্রিস্টাব্দের ২৩শে মার্চ কানাইঘাট মাদ্রাসা ময়দানে এক জনসভা অনুষ্ঠিত হয়। ব্রিটিশ পুলিশ জনসভায় নিষেধাজ্ঞা জারি করে। ক্রোধান্বিত জনতা নিষেধাজ্ঞা উপেক্ষা করলে পুলিশের গুলিতে ময়দানেই শাহাদাত লাভ করেন ছয়জন বীর স্বাধীনতা-সংগ্রামী। মাওলানা ইসমাইল আলম ছিলেন উক্ত জনসভা আয়োজকদের অন্যতম এবং ময়দানে সরাসরি লড়াইকারী।


title: ইসমাঈল আলম

text: জীবনের শেষ তেরো বছর অন্ধ ছিলেন। ১৩৪৪ বাংলা, ১৯৩৭ খ্রিস্টাব্দে নিভৃতচারী এ মনিষী ইন্তেকাল করেন। তার অছিওত পালনার্থে এবং মুরিদানের ভালবাসার দাবীতে নিজবাড়ী থেকে বিশ কিলোমিটার দূর সড়কেরবাজার (কানাইঘাট) সংলগ্ন ঈদগাহ-গোরস্তানে দাফন করা হয়।


title: ম্যাক্স ওয়াকার

text: ম্যাক্সওয়েল হেনরি নরম্যান ম্যাক্স ওয়াকার, (; জন্ম: ১২ সেপ্টেম্বর, ১৯৪৮ - মৃত্যু: ২৮ সেপ্টেম্বর, ২০১৬) তাসমানিয়ার হোবার্টে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। এছাড়াও তিনি অস্ট্রেলীয় রুলস ফুটবলার হিসেবেও খেলেছেন। ‘ট্যাঙ্গেলস’ ডাকনামে পরিচিত ম্যাক্স ওয়াকার মূলতঃ বোলার ছিলেন। ডানহাতে ফাস্ট মিডিয়াম বোলিংয়ের পাশাপাশি ডানহাতে ব্যাটিং করতেন তিনি। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন।


title: ম্যাক্স ওয়াকার

text: হাই স্কুলে অধ্যয়নকালে তাসমানিয়ার উদ্বোধনী ব্যাটসম্যান হিসেবে খেলেন। একটি খেলায় সেঞ্চুরিও করেন তিনি। ১৯৬৭ সালে হোবার্ট হাই স্কুল থেকে স্নাতক ডিগ্রী লাভ করেন। মেলবোর্নে ফুটবল খেলেন ও রয়্যাল মেলবোর্ন ইনস্টিটিউট অব টেকনোলজিতে ১৯৭৩ সালে ফেলোশীপ ডিপ্লোমাসহ স্নাতকধারী হন।


title: ম্যাক্স ওয়াকার

text: ছয় বছর যাবৎ গ্রীষ্মে প্রথম-শ্রেণীর ক্রিকেট, শীতকালে পেশাদারী ফুটবল ও স্থাপত্যকলায় স্নাতক ডিগ্রীতে অধ্যয়ন করেছেন।


title: ম্যাক্স ওয়াকার

text: ১৯৭২ সালে অস্ট্রেলিয়া ক্রিকেট দলে খেলার সুযোগ লাভ করেন। ২৯ ডিসেম্বর, ১৯৭২ তারিখে পাকিস্তানের বিপক্ষে অনুষ্ঠিত দ্বিতীয় টেস্টে তাঁর অভিষেক হয়। খেলায় তিনি পাঁচ-উইকেট লাভ করেন। এরফলে পরের খেলায়ও তাঁকে রাখা হয়। ঐ টেস্টের চূড়ান্ত ইনিংসে ৬/১৫ নিলে পাকিস্তান জয়লাভ থেকে ছিটকে পড়ে। ঐ সিরিজেই তাঁকে ফেব্রুয়ারি-এপ্রিল, ১৯৭৩ সালে অনুষ্ঠিত ওয়েস্ট ইন্ডিজ সফরের জন্য অস্ট্রেলিয়া দলের সদস্যরূপে রাখা হয়। ১৯৮১ সালে আঘাতপ্রাপ্তির পূর্ব-পর্যন্ত দলের প্রতিনিধিত্ব করেন।


title: ম্যাক্স ওয়াকার

text: সমগ্র খেলোয়াড়ী জীবনে ৩৪ টেস্টে অংশ নিয়ে ১৩৮ উইকেট পান। ১৯৭৪ থেকে ১৯৮১ পর্যন্ত ১৭টি ওডিআইয়ে অংশ নেন। এছাড়াও ১৯৭৭ থেকে ১৯৭৯ পর্যন্ত অনুমোদনবিহীন বিশ্ব সিরিজ ক্রিকেটেও অংশ নিয়েছিলেন তিনি। ১ ফেব্রুয়ারি, ১৯৮১ তারিখে অনাকাঙ্খিত ও কুখ্যাত আন্ডারআর্ম খেলায় নিউজিল্যান্ডের বিপক্ষে অংশ নেন। কিন্তু, আঘাতের কারণে জোরপূর্বক ক্রিকেট থেকে অবসর নিতে বাধ্য হন তিনি।


title: ম্যাক্স ওয়াকার

text: ১৯৮১ সালে প্রতিযোগিতাধর্মী ক্রিকেট থেকে অবসর নেয়ার পর দশ বছর স্থাপত্যকলায় নিজেকে সম্পৃক্ত করেন। এছাড়াও রেডিও ও টেলিভিশনের ধারাভাষ্যকর্মে নিজেকে সম্পৃক্ত রাখেন। ত্রিশ বছর ধরে ১৪টি গ্রন্থ প্রকাশ করেন ও সুপরিচিত বক্তা হিসেবে পরিচিতি লাভ করেন। আনঅর্থোডক্স ক্রিকেট বোলিংয়ের ভঙ্গীমা প্রদর্শনের কারণে ডাকনাম ‘ট্যাঙ্গেলস’ নামে পরিচিত হন।


title: ম্যাক্স ওয়াকার

text: ১৯৮১ সাল থেকে অস্ট্রেলিয়ান ব্রডকাস্টিং করপোরেশন (এবিসি)তে ড্রিউ মরফেট ও অ্যালান ম্যাকগিলভ্রে’র সাথে চার বছর কাজ করেন। এছাড়াও, টুইউই ও থ্রিএকে বাণিজ্যিক রেডিও ক্রিকেটে ধারাভাষ্য পরিচালনা করেন।


title: ম্যাক্স ওয়াকার

text: ১৩ জুন, ২০১১ তারিখে জাতীয় ও আন্তর্জাতিক পর্যায়ের ক্রিকেটে খেলোয়াড়, ধারাভাষ্যকার ও যুব এবং সামাজিক কল্যাণ সংগঠনে অনবদ্য ভূমিকার স্বীকৃতিস্বরূপ অর্ডার অব অস্ট্রেলিয়ার সদস্য মনোনীত করা হয়।


title: ম্যাক্স ওয়াকার

text: এক মিলিয়নেরও অধিক সংখ্যার বই বিক্রি হয়। তাঁর প্রথম আত্মজীবনীমূলক গ্রন্থ ‘ট্যাঙ্গেলস নিল’ ফিলিপসনের সাথে যৌথভাবে ১৯৭৬ সালে প্রকাশ করেন। ২০০৬ সালে সর্বশেষ ‘ক্যাপস, হ্যাটস ও হেলমেটস’ শীর্ষক গ্রন্থটি প্রকাশিত হয়েছিল।


title: ম্যাক্স ওয়াকার

text: ২৮ সেপ্টেম্বর, ২০১৬ তারিখে মজ্জাকোষার্বুদ ক্যান্সারে আক্রান্ত হয়ে দেহাবসান ঘটে তাঁর। এর দুই বছর পূর্ব থেকেই আগস্ট, ২০১৩ সালে এ রোগের চিকিৎসা করতে থাকেন তিনি।


title: ম্যাক্স ওয়াকার

text: ব্যক্তিগত জীবনে দুইবার বিবাহ-বন্ধনে আবদ্ধ হন। প্রথম সংসারে তিন পুত্র ও দ্বিতীয় সংসারে কেরি’র গর্ভে দুই কন্যা জন্মগ্রহণ করে। তিনি ঝর্ণা কলম সংগ্রাহক ছিলেন ও এবিসি’র টেলিভিশন সিরিজ কালেক্টরের একটি পর্বে তা প্রচারিত হয়।


title: বিশাখাপত্তনম

text: বিশাখাপত্তনম হল অন্ধ্রপ্রদেশের বৃহত্তম মহানগর ও বানিজ্যিক রাজধানী। অন্ধ্রপ্রদেশ রাজ্যের প্রধান সমুদ্র বন্দর এবং ভারতের গভীরতম সমুদ্র বন্দর বিশাখাপত্তনামে অবস্থিত। ভারতের দ্রুত বর্ধনশীল শহরগুলির মধ্যে বিশাখাপত্তনম অন্যতম। এই শহর ভারত সরকার-এর স্বচ্ছ ভারত অভিযানে প্রথম দশটি পরিচ্ছন্ন শহরের মধ্যে জায়গা করে নিয়েছে।


title: বিশাখাপত্তনম

text: বিশাখাপত্তনাম শহরটি সমুদ্র সমতল থেকে ১০ মিটার এবং কোথাও ১০ মিটারের অনেকটাই বেশি উচুতে অবস্থিত। শহরটি পূর্বঘাট পর্বতমালার পূর্বে বঙ্গোপোসাগরের তীরে অবস্থিত।


title: বিশাখাপত্তনম

text:
শহরটির মধ্যদিয়ে ৫ নং জাতীয় সড়ক (ভারত) চলেগেছে।এই জাতীয় সড়ক এর দ্বারা শহরটি কলকাতা ও চেন্নাই শহরের সঙ্গে যুক্ত।
হাওড়া চেন্নাই মেন লাইন এর একটি গুরুত্বপূর্ণ রেলওয়ে স্টেশন হল বিশাখাপত্তনম। শহরের সমুদ্র বন্দরটিও রেল পথ এর সঙ্গে ভালভাবে যুক্ত। এই শহর থেকে রেল দ্বারা কলকাতা, চেন্নাই, হায়দ্রাবাদ, মুম্বাই, ও ব্যাঙ্গালোর ভালোভাবে যুক্ত।


title: বিশাখাপত্তনম

text: বিশাখাপত্তনম একটি বিমানবন্দর রয়েছে।


title: বিশাখাপত্তনম

text:
ক্রিকেট সবচেয়ে জনপ্রিয় খেলা, এছাড়া টেনিস এবং ফুটবল ও বেশ জনপ্রিয় । বিশাখাপত্তনম 2002 সালে হায়দরাবাদ শহরের পাশাপাশি ৩২তম ন্যাশনাল গেমস কো -হোস্ট করে ।
ডাঃ ওয়াই. এস. রাজশেখরা রেড্ডী এসিএ-ভিডিসিএ ক্রিকেট স্টেডিয়াম একদিনের আন্তর্জাতিক ম্যাচের জন্য ব্যবহার করা হয়।


title: ভের্না‌র ফন হেফটেন

text: ভের্না‌র কার্ল ফন হেফটেন (৯ অক্টোবর ১৯০৮ – ২১ জুলাই ১৯৪৪) ছিলেন জার্মান সশস্ত্র বাহিনীর একজন লেফটেনেন্ট। এডলফ হিটলারকে উৎখাত করার উদ্দেশ্যে সংঘটিত ২০ জুলাই পরিকল্পনায় তিনি অংশ নিয়েছিলেন।


title: ভের্না‌র ফন হেফটেন

text: হেফটেন বার্লিনে জন্মগ্রহণ করেন। তার বাবা হেন্স ফন হেফটেন ছিলেন একজন সামরিক অফিসার এবং "রাইখসআর্কাইভের" প্রেসিডেন্ট। হেফটেন নিজ শহরে আইনের উপর পড়াশোনা করেছেন। দ্বিতীয় বিশ্বযুদ্ধের পূর্ব পর্যন্ত তিনি হামবুর্গের একটি ব্যাংকে কাজ করতেন। এরপর তিনি জার্মান সেনাবাহিনীতে যোগ দেন।


title: ভের্না‌র ফন হেফটেন

text: আহত অবস্থা থেকে সুস্থ হওয়ার পর ১৯৪৩ সালে হেফটেন ক্লজ ফন স্টফেনবার্গের এডজুটেন্ট হিসেবে নিয়োগ পান। ১৯৪৪ সালের ২০ জুলাই তিনি স্টফেনবার্গ‌ের সাথে সামরিক হাই কমান্ডে যান। স্টফেনবার্গ এখানে হিটলারকে হত্যার জন্য সম্মেলন কক্ষে একটি ব্রিফকেসে বোমা স্থাপন করেন। বোমা বিস্ফোরিত হওয়ার পর স্টফেনবার্গ ও হেফটেন দ্রুত বার্লিনে ফিরে আসেন। হামলায় হিটলার নিহত না হলেও তারা সঠিক তথ্য জানতে পারেননি। এরপর তারা তাদের পূর্ব পরিকল্পিত অভ্যুত্থান সংঘটিত করেন। তবে দ্রুত অভ্যুত্থানের পতন হয়।


title: ভের্না‌র ফন হেফটেন

text: অভ্যুত্থান স্তিমিত হয়ে যাওয়ার পর হেফটেন, স্টফেনবার্গ‌সহ অভ্যুত্থানে জড়িত জেনারেল ফ্রেডরিক ওলব্রিক্ট ও ওবারস্ট আলব্রেক্ট মার্ত‌জ ফন কুইরনহেম গ্রেপ্তার হন। সামরিক আদালতে সংক্ষিপ্ত বিচার শেষে জেনারেল ফ্রেডরিক ফ্রম তাদের সবাইকে মৃত্যুদন্ড দেন। পরবর্তীতে জেনারেল ফ্রম সরকার কর্তৃক গ্রেপ্তার হন এবং তাকে মৃত্যুদন্ড দেয়া হয়েছিল। মধ্যরাতে উক্ত চার জড়িতকে যুদ্ধ মন্ত্রণালয়ের দপ্তর বান্ডলারব্লকের সামনে দশ সদস্য বিশিষ্ট ফায়ারিং স্কোয়াড গুলি করে তাদের মৃত্যুদন্ড কার্যকর করে। স্টফেনবার্গ‌কে গুলি করার পূর্ব মুহূর্তে আনুগত্যের প্রকাশ হিসেবে হেফটেন এগিয়ে গিয়ে তার সামনে দাঁড়ান। এমতাবস্থায় স্টফেনবার্গ‌ের বদলে হেফটেনকে গুলি করা হয়।


title: ভের্না‌র ফন হেফটেন

text: হেফটেনের ভাই হেন্স বার্ন্ড ফন হেফটেনও হিটলার বিরোধী পরিকল্পনায় জড়িত ছিলেন। ১৫ আগস্ট প্লটজেনসি কারাগারে তার মৃত্যুদন্ড কার্যকর করা হয়।


title: ভের্না‌র ফন হেফটেন

text: ১৯৭১ সালের "লিবারেশন:ডিরেকশন অব দ্য মেইন ব্লো" চলচ্চিত্রে পূর্ব জার্মান অভিনেতা হেন্স-এডগার স্টেচার হেফটেনের ভূমিকায় অভিনয় করেছেন। ২০০৪ সালের "স্টফেনবার্গ" চলচ্চিত্রে হার্ডি ক্রুকার জুনিয়র হেফটেনের ভূমিকায় অভিনয় করেছেন। ২০০৮ সালের "ভেলকুরে" চলচ্চিত্রে ব্রিটিশ অভিনেতা জেমি পার্কার হেফটেনের ভূমিকায় অভিনয় করেছেন।


title: কালির বাজার ইউ. পি. উচ্চ বিদ্যালয়

text: কালির বাজার ইউ. পি. উচ্চ বিদ্যালয় বাংলাদেশের কুমিল্লা অঞ্চলের একটি শিক্ষা প্রতিষ্ঠান।


title: কালির বাজার ইউ. পি. উচ্চ বিদ্যালয়

text: ১৯৪৩ সালে এই স্কুলটি প্রতিষ্ঠিত হয়। স্বাধীন বাংলা হওয়ার পরবর্তী সময়ে, স্কুলের ভবন ও অবকাঠামোগত উন্নয়ন শুরু হয় এবং শিক্ষা প্রদান পদ্ধতির উন্নয়ন ঘটানো হয়। ১৯৩৭ সালে কুমিল্লা জিলা স্কুল এর প্রতিষ্ঠার শতবর্ষ উদযাপন করে।


title: কালির বাজার ইউ. পি. উচ্চ বিদ্যালয়

text: শিক্ষার্থীদের মধ্যে উৎসাহ উদ্দীপনা ও প্রতিযোগিতা মূলক মনোভাব সৃষ্টির লক্ষ্যে সকল শিক্ষার্থীকে তিনটি হাউজে বিন্যস্ত করে নিয়মিতভাবে বিভিন্ন আন্তঃ হাউজ প্রতিযোগিতা যেমন – বির্তক, আবৃত্তি, সংগীত, খেলাধুলা, চিত্রাংকন, দেয়াল পত্রিকা প্রকাশ প্রভৃতি প্রতিযোগিতা অনুষ্ঠিত হয়। এছাড়াও বি এন সি সি, স্কাউটস, গার্ল গাইডস, রেড ক্রিসেন্ট প্রভৃতি সংগঠনের সদস্য হয়ে ছাত্র- ছাত্রীরা নিজেদের ব্যক্তিত্ব ও চরিত্র গঠনের পাশাপাশি দেশ সেবামূলক কর্মকান্ডে অংশগ্রহণের সুযোগ পায়। এছাড়াও বিভিন্ন আন্তঃ স্কুল, আঞ্চলিক ও জাতীয় পর্যায়ে আয়োজিত বিভিন্ন প্রতিযোগিতায় ছাত্র-ছাত্রীদের অংশগ্রহণের সুযোগ করে দেয়া হয়। এ প্রতিষ্ঠানে রয়েছে অত্যন্ত উন্নত ও আধুনিক অবকাঠামোগত সুবিধাদি। প্রতিষ্ঠানের তিনটি সুবিশাল ভবন রয়েছে। স্কুলে রয়েছে লাইব্রেরি এবং পদার্থ, রসায়ন, জীববিদ্যা, সাচিবিকবিদ্যা, কম্পিউটার বিজ্ঞান প্রভৃতি বিষয়ভিত্তিক গবেষণাগার। স্কুলের ছাত্র-ছাত্রীদের জন্য আছে একটি ক্যান্টিন। ছাত্রদের জন্য আছে ছাত্র মিলনায়তন এবং ছাত্রীদের জন্য ছাত্রী মিলনায়তন।


title: কালির বাজার ইউ. পি. উচ্চ বিদ্যালয়

text: বর্তমানে স্কুলটিতে প্রায় ১১০০ শিক্ষার্থী এবং ১৩ জন শিক্ষক-শিক্ষিকা রয়েছেন।


title: কালির বাজার ইউ. পি. উচ্চ বিদ্যালয়

text: স্কুলের নির্দিষ্ট পোশাক হল ছেলেদের সাদা শার্ট, নীল প্যান্ট ও সাদা জুতো এবং মেয়েদের নীল স্কাট ও সাদা পায়জামা। ফুল হাতা বা হাফ হাতা দুটোই গ্রহণযোগ্য। এছাড়া শীতকালে নীল রঙের সোয়েটারও ইউনিফরমের অন্তর্ভুক্ত। শার্টের পকেটে স্কুলের মনোগ্রামযুক্ত ব্যাজ থাকা আবশ্যক।


title: কালির বাজার ইউ. পি. উচ্চ বিদ্যালয়

text: সাধারণত শিক্ষার্থীরা ষষ্ঠ শ্রেণীতে ভর্তি হওয়ার সুযোগ লাভ করে। এজন্য শিক্ষার্থীদের তুমুল প্রতিদ্বন্দ্বীতামূলক অবস্থায় ভর্তি হতে হয়। কোন শিক্ষার্থী অন্য কোন সরকারি স্কুল থেকে ট্রান্সফার সার্টিফিকেটের মাধ্যমে উপরের ক্লাসগুলোতে ভর্তি হওয়ার সুযোগ পেতে পারে।


title: কাজী আকরম হোসেন

text: কাজী আকরম হোসেন (১৮৯৬-১৯৬৩) ছিলেন একজন শিক্ষাবিদ, সাহিত্যিক, রাজনীতিবিদ। তাঁর লেখায় দেশাত্মবোধ ও গ্রামের প্রকৃতির প্রতি অনুরাগ ফুটে উঠেছে।


title: কাজী আকরম হোসেন

text: ১৮৯৬ সালে খুলনা জেলার পয়গ্রামে তাঁর জন্ম।


title: কাজী আকরম হোসেন

text: পয়গ্রাম হাই স্কুল থেকে ১৯১৫ সালে প্রথম বিভাগে প্রথম হয়ে এন্ট্রান্স পাস করেন। এরপরে তিনি কলকাতা মাদ্রাসায় ফারসি বিষয়ে অধ্যয়ন করেন। ১৯১৯ সালে কলকাতার প্রেসিডেন্সি কলেজ থেকে প্রথম বিভাগে বিএ পাস করে তিনি ইংরেজিতে এমএ শ্রেণীতে ভর্তি হন।


title: কাজী আকরম হোসেন

text: খিলাফত ও অসহযোগ আন্দোলন শুরু হলে তাতে তিনি সক্রিয়ভাবে যোগ দিয়ে তিনি লেখাপড়া ছাড়েন এবং কংগ্রেসের আহ্বানে ন্যাশনাল স্কুলে শিক্ষকতার পেশা গ্রহণ করেন। পাশাপাশি তিনি দৈনিক সেবক-এর সহসম্পাদকের দায়িত্বও পালন করেন। পরে অধ্যাপনা পেশায় যোগ দিয়ে সিরাজগঞ্জ ইসলামিয়া কলেজ, করটিয়া সাদত কলেজ (১৯২৩-৩০), কলকাতা ইসলামিয়া কলেজ (১৯৩০-১৯৪০), রাজশাহী কলেজ (১৯৪১-৫৩), পাবনা এডওয়ার্ড কলেজ ইত্যাদি শিক্ষাপ্রতিষ্ঠানে ইংরেজি সাহিত্যে অধ্যাপনা করেন। ১৯৫৯ সালে তিনি খুলনা মহিলা কলেজের অধ্যক্ষ হন এবং ১৯৬১ সালে আধ্যাপনার কর্ম থেকে অবসর গ্রহণ করেন।


title: কাজী আকরম হোসেন

text:
তাঁর প্রথম রচনা "ইসলামের ইতিহাস" (১৯২৪)। এছাড়াও কাব্যগ্রন্থ
তাঁর উল্লেখযোগ্য অনুবাদগ্রন্থ:


title: কাজী আকরম হোসেন

text: ১৯৬৩ সালের ১৮ ফেব্রুয়ারি তাঁর মৃত্যু হয়।


title: ২০১৬ ফিফা ক্লাব বিশ্বকাপ

text: ২০১৬ ফিফা ক্লাব বিশ্বকাপ (স্পন্সরশিপের কারণে অফিসিয়ালিভাবে আলিবাবা ই অটো উপস্থাপিত ফিফা ক্লাব বিশ্বকাপ জাপান ২০১৬ নামে পরিচিত) হল ফিফা কর্তৃক আয়োজিত ক্লাব পর্যায়ের ফুটবল প্রতিযোগিতা ফিফা ক্লাব বিশ্বকাপের ১৩তম আসর। ২০১৬ সালের এ প্রতিযোগিতা ৮ থেকে ১৮ ডিসেম্বর জাপানের ওসাকা ও ইকোহামায় অনুষ্ঠিত হয়। ফিফা’র ব্যবস্থাপনায় এ প্রতিযোগিতায় ছয়টি মহাদেশীয় কনফেডারেশনের চ্যাম্পিয়ন ক্লাবগুলো প্রতিদ্বন্দ্বিতা করে। পাশাপাশি স্বাগতিক দেশের লীগ বিজয়ী দলও এতে অংশ নেয়। ফাইনালে রিয়েল মাদ্রিদ স্বাগতিক দেশের ক্লাব কাশিমা এন্টলার্সকে হারিয়ে দ্বিতীয় বারের মত শিরোপা জিতে।


title: ২০১৬ ফিফা ক্লাব বিশ্বকাপ

text: ফিফার সদস্য সংস্থাসমূহের আগ্রহের ভিত্তিতে ২০১৪ সালের ৩০ মার্চ নিলাম প্রক্রিয়া শুরু হয় এবং ২৫ আগস্ট ২০১৪ তারিখে নিলামের নথিপত্র জমাদান সম্পন্ন হয়। ডিসেম্বর ২০১৪ সালে মরক্কোতে অনুষ্ঠিত ফিফা কার্যনির্বাহী কমিটির সভায় স্বাগতিক দেশ নির্বাচন করা হয়। যাহোক, কোন সিদ্ধান্ত না হওয়ায় ২০১৫-২০১৬ সেশনের স্বাগতিকের জন্য ২০১৫ পর্যন্ত অপেক্ষমান রাখা হয়।


title: ২০১৬ ফিফা ক্লাব বিশ্বকাপ

text:
নিলামে অংশগ্রহণ করা সদস্য দেশসমূহ:
জাপান ২০১৫ ও ২০১৬ আসরের এর জন্য অফিসিয়ালিভাবে স্বাগতিক ঘোষিত হয় ২৩ এপ্রিল ২০১৫ তারিখে।


title: ২০১৬ ফিফা ক্লাব বিশ্বকাপ

text: ৯ জুন ২০১৬ তারিখে এ বিশ্বকাপ প্রতিযোগিতার জন্য ওসাকার সুইতা সিটি ফুটবল স্টেডিয়াম এবং ইয়োকোহামার ইয়োকোহামা আন্তর্জাতিক স্টেডিয়াম এ দুটি মাঠের নাম ঘোষণা করা হয়।


title: ২০১৬ ফিফা ক্লাব বিশ্বকাপ

text: ফিফা কর্তৃক ঘোষিত ১ ডিসেম্বর, ২০১৬ তারিখের মধ্যে প্রত্যেক দলকে ২৩ সদস্যদের নাম ঘোষণা করতে হবে। তন্মধ্যে অবশ্যই ৩জন গোলরক্ষক থাকবে। আঘাতজনিত কারণে দলের প্রথম খেলা শুরুর ২৪ ঘন্টার মধ্যে পরিবর্তনযোগ্য।


title: ২০১৬ ফিফা ক্লাব বিশ্বকাপ

text: ১৯ জুলাই ২০১৬ তারিখে খেলার সময়সূচি ঘোষণা করা হয়।


title: ২০১৬ ফিফা ক্লাব বিশ্বকাপ

text: ১১ সেপ্টেম্বর, ২০১৬ তারিখ স্থানীয় সময় ১১:০০ ঘটিকায় সুইজারল্যান্ডের জুরিখে অবস্থিত ফিফার হেডকোয়াটারে খেলার ড্র অনুষ্ঠিত হয়। কোয়ার্টার-ফাইনালের জন্য এএফসি, কাফ এবং কনকাকাফ - এ তিন অঞ্চলের চ্যাম্পিয়ন দলগুলোকে বন্ধনীতে রেখে সরাসরি কোয়ার্টার ফাইনালে খেলার সুযোগ দেয়া হয়।


title: ২০১৬ ফিফা ক্লাব বিশ্বকাপ

text: যদি কোন কারণে স্বাভাবিক সময়ের মধ্যে খেলা ড্র হয়:


title: ২০১৬ ফিফা ক্লাব বিশ্বকাপ

text: সকল সময় জাপানের স্থানীয় সময় জেএসটি () অনুযায়ী।প্রতিযোগিতায় নিম্নোক্ত পুরস্কার সমূহ প্রদান করা হয়।


title: খান জাহানের নির্মিত প্রাচীন রাস্তা

text: খান জাহানের নির্মিত প্রাচীন রাস্তা বলতে প্রায় সাড়ে ৬শত বছর আগে তৎকালীন "খলিফাতাবাদ" নগরের প্রতিষ্ঠাতা উলুঘ খান জাহান এটি নির্মিত একটি প্রাচীন রাস্তা । এই রাস্তাটি খননকালে ১৫ শতকের বেশ কিছু গুরুত্বপূর্ণ প্রত্নবস্তু ও কৌতুহল উদ্দীপক কয়েকটি প্রাচীন স্থাপনার ধ্বংসাবশেষ বেরিয়ে আসে। উন্মোচিত এ সকল স্থাপত্য কাঠামোর মধ্যে আছে প্রাচীন কালের কালভার্ট, কিছু নিরাপত্তা চৌকি, প্রবেশদ্বার প্রভৃতি।


title: খান জাহানের নির্মিত প্রাচীন রাস্তা

text: ঐতিহাসিক মসজিদ ষাট গম্বুজ মসজিদ হতে প্রায় সাড়ে তিনশ মিটার উত্তর ও খুলনা-বাগেরহাট মহাসড়ক হতে প্রায় ৫০০ মিটার উত্তর দিকে এই প্রাচীন রাস্তাটির অবস্থান। বাগেরহাট সদর উপজেলা এর ষাটগম্বুজ ইউনিয়নে মগরা গ্রামে এটির অবস্থান।


title: খান জাহানের নির্মিত প্রাচীন রাস্তা

text: খান জাহান আলীর নির্মিত এই প্রাচীন রাস্তাটি যশোর ও বাগেরহাটে অঞ্চল হতে খলিফাতাবাদ নগরীর পাশ দিয়ে একদম চট্টগ্রাম পর্যন্ত বিস্তৃত ছিল। এই ইট বিছানো পাকা রাস্তাটি একই সাথে সেই সময়ের শহর রক্ষার বাঁধ হিসাবেও ব্যবহৃত হত বলে মনে করা হয় । যদিও বর্তমানে দীর্ঘ সময়ের বিস্তৃত এই প্রাচীন রাস্তাটির বেশীরভাগ নিদর্শনই আজ হারিয়ে গেছে। তবেও এখনও সেই ইট দ্বারা নির্মিত খান জাহান এর প্রাচীন রাস্তা ও সেতুর প্রায় এক কিলোমিটারর ও বেশি এলাকা টিকে আছে, যা বর্তমানে ইউনেস্কোর "সাংস্কৃতিক বিশ্ব ঐতিহ্যের"' অন্তরভুক্ত করা হয়েছে । প্রায় শত বছর আগে ১৯১৪ সালে প্রকাশিত সতীশ চন্দ্র মিত্রের লেখা বিখ্যাত ‘যশোর-খুলনার ইতিহাস’ গ্রন্থেও খানজাহানের এ প্রাচীন রাস্তার উল্লেখ ছিল । এই গ্রন্থটিতে তৎকালীন সময়ে খলিফাতাবাদ থেকে চট্টগ্রাম পর্যন্ত এই রাস্তাটির সম্ভাব্য রুট সম্পর্কে উল্লেখ রয়েছে। সেই রুটে বলা হয়েছে “রাস্তাটি ষাটগম্বুজ মসজিদ হতে পূর্বদিকে বাগেরহাট শহরের ভিতর দিয়ে অতিক্রম করে। এটি কাড়াপাড়া, ও বাসাবাটি গ্রামের মধ্য দিয়ে তথকালিন সময়ে ভৈরবকূল অতিক্রম করে বৈটপুর, কচুয়া, চিংড়াখালী গ্রামের মাঝ হয়ে হোগলা বুনিয়ার নিকট দিয়ে বলেশ্বর অতিক্রম করে বর্তমান বরিশাল জেলায় প্রবেশ করেছিল। ষোড়শ শতাব্দীর পূর্ব পর্যন্ত এই রাস্তাটির অস্তিত্ব সম্পর্কে জানা যায়। ধারনা করা হয় প্রবল ভূমিকম্পে পদ্মা নদীর গতিপথ পরিবর্তিত হওয়ার ফলে এই রাস্তাটির অস্তিত্ব বিলিন হয়। ২০১১ খ্রিস্টাব্দে গণপ্রজাতন্ত্রী বাংলাদেশ সরকার এই প্রাচীন রাস্তাটির রক্ষনাবেক্ষন করে সংরক্ষিত পুরাকীর্তি ঘোষণা করেন।


title: পর্নোগ্রাফির প্রভাব

text: পর্নোগ্রাফির প্রভাব ব্যক্তিবিশেষের জন্য অন্যদের থেকে ভিন্ন হতে পারে এবং স্বাভাবিক যৌনক্রিয়া ও যৌন সম্পর্কের উপর প্রভাব ফেলতে পারে। পর্নোগ্রাফির সম্ভাব্য আসক্তি সৃষ্টিকারী প্রভাবসমূহ এখনও অস্পষ্ট। যদিও, কিছু গ্রন্থগত রিভিউ পর্নোগ্রাফি সংশ্লিষ্ট স্থির ও ভিডিও চিত্রের প্রতি আসক্তি সৃষ্টি হওয়ার ঘটনার দিকে ইঙ্গিত করে। তবে, আসলেই এমনটি হয় কিনা সে বিষয়ে স্পষ্ট কোন সিদ্ধান্তে উপনীত হওয়ার জন্য পরীক্ষামূলক প্রমাণের সংখ্যা এখনও খুবই অপ্রতুল। গৃহ নির্যাতন, ধর্ষণ এবং শিশুদের উপর যৌন নির্যাতনের কথা বিবেচনায় রেখেই, এসব অপরাধের উপর পর্নোগ্রাফির সম্ভাব্য প্রভাবের উপর করা একাধিক নিরীক্ষণমূলক গবেষণা এই উপসংহারে উপনীত হয় যে, সমাজে পর্নোগ্রাফির উদারনৈতিক বিমুক্তকরণ হয়ত ধর্ষণ ও অন্যান্য যৌন সহিংসতার হার কমে যাওয়ার সাথে সম্পর্কিত। আবার কিছু গবেষণায় দেখা যায়, যৌন অপরাধ কমার উপর পর্নোগ্রাফির কোন প্রভাব নেই অথবা এর সাথে কোন যোগসূত্র নিরূপন করা সম্ভব হয়নি।


title: পর্নোগ্রাফির প্রভাব

text: পর্নোগ্রাফি সংক্রান্ত গবেষণার ক্ষেত্রে, এ বিষয়ে জনসাধারণের কড়া মন্তব্য এবং সংবেদনশীলতার কারণে বেশকিছু আপত্তিজনক প্রতিবন্ধকতা সৃষ্টি হয়।  বিশেষত, পর্নোগ্রাফি ও যৌনতাকে কেন্দ্র করে থাকা সামাজিক নিষিদ্ধতার কারণে এ ব্যাপারে গবেষণার ক্ষেত্রে ব্যাপকহারে নিশ্চিতকরণ পক্ষপাত লক্ষ করা যায়। যার ফলে, অধিকাংশ গবেষকই, পর্নোগ্রাফির নেতিবাচক দিক নিয়েই অনুকল্প তৈরি করেন এবং সেই অনুকল্প অনুসারে গবেষণা করেন। তবে খুব কম সংখ্যক গবেষকই পর্নোগ্রাফির সম্ভাব্য উপকারিতা কিংবা ইতিবাচক দিকগুলো অণ্বেষণে উদ্যোগী হন। অধিকন্তু, এই ক্ষেত্রে প্রকাশ হওয়া প্রামাণ্য গবেষণাগুলোর সিংহভাগই, প্রায়শই, আশানুরূপ সিদ্ধান্তে উপনীত হয়না এবং গবেষণাগুলো অনেক ক্ষেত্রেই পদ্ধতিগত ত্রুটিতে আক্রান্ত থাকে। ইংল্যান্ডের মিডেলসেক্স বিশ্ববিদ্যালয়ের করা একটি পরিবর্তনসূচক বিশ্লেষণে (meta-analysis) দেখা যায়, গবেষক দলটির কাছে, এ ক্ষেত্রে করা যে ৪০,০০০ গবেষণাপত্র পুনর্বিবেচনার জন্য জমা দেয়া হয়েছিল সেগুলোর মধ্যে ২৭৬টি অথবা প্রায় ০.৬৯% গবেষণাপত্রই নিম্নমানের হওয়ার কারণে অগ্রহণযোগ্য হিসেবে গণ্য হয়।


title: পর্নোগ্রাফির প্রভাব

text: ১৯৮৬ সালে সার্জন জেনারেল ফর দ্যা ইউনাইটেড স্টেটস এর জন্য পরিচালিত "Effects of Prolonged Consumption of Pornography", শীর্ষক এক রিভিউতে জিলম্যান উল্লেখ করেন যে, পর্নোগ্রাফি সংক্রান্ত বৈজ্ঞানিক রচনাবলিতে অসামঞ্জস্যতা বিদ্যমান। তবে, সার্বিকভাবে, তিনি এই সিদ্ধান্তে উপনীত হন যে, পর্নোগ্রাফি সংশ্লিষ্ট ভোগ্যপণ্য ব্যবহারের ফলে কিছু নেতিবাচক সামাজিক প্রভাব সৃষ্টি হতে পারে, এবং যুক্তি দেখান যে, এসব নেতিবাচক প্রভাবসমূহের মধ্যে দীর্ঘমেয়াদী একগামী বিবাহ সম্পর্কের প্রতি শ্রদ্ধা কমে যাওয়া এবং প্রজননের আকাঙ্খা শিথিল হয়ে যাওয়া অন্তর্ভূক্ত। তিনি নিম্নের বিবৃতির মাধ্যমে  এইসকল সিদ্ধান্তের অনুকল্পিক ভিত্তি প্রদান করেন:


title: পর্নোগ্রাফির প্রভাব

text:
যদিও, McKay এবং Dolf এর মত অন্যান্য সমসাময়িক গবেষকগণ জিলম্যানের সাথে দ্বিমত পোষণ করেন, এবং উল্লেখ করেন যে, ‘‘পর্নোগ্রাফি সংক্রান্ত [গবেষণা] কার্যের মধ্যে [এই তথ্যটি] উপেক্ষিত হয়েছে যে, সমসাময়িক সমাজে [স্বাভাবিক] জীবনযাপনে সক্ষম প্রাপ্তবয়স্ক [কোন] মানুষ [অনেকটা] ভালোভাবেই বাস্তব ও কল্পনার মধ্যে পার্থক্য [নিরূপন] করতে সক্ষম। এধরণের [নিম্নমানের] যুক্তিই যখন পেশ করার প্রয়োজন পরে, তখন মানব আচরণের একটি অতিসরলীকৃত মডেলই নির্দেশিত হয়, যেটি এই [গবেষণা] কার্যে [স্পষ্টতই] প্রতিফলিত হয়েছে’’।
গেইল ডাইনেস, জিলম্যানের ১৯৮৯ সালে প্রকাশিত গবেষণাটি সংক্ষেপিত করেন, এবং এতে বেশকিছু তথ্য অন্তর্ভূক্ত করেন। তিনি বলেন যে, ‘‘[পর্নোগ্রাফি] যৌনতা [সম্পর্কে] দৃষ্টিভঙ্গির [বিরূপ] পরিবর্তন ঘটায়, সুনির্দিষ্টভাবে বলতে গেলে, এটি কম প্রচলিত যৌনাচরণের প্রতি উৎসাহপূর্ণ আকর্ষণ সৃষ্টি করে; অন্তরঙ্গ [যৌন] সঙ্গীর শারীরিক অবয়ব ও যৌন ক্ষমতার প্রতি অসন্তুষ্টির জন্ম দেয়; ধর্ষণ ও শিশুদের উপর যৌন নির্যাতনের মত অপরাধসমূহকে একটি মামুলি ব্যাপারে পরিণত করে; যৌন নির্যাতনের স্বীকার হওয়া ক্ষতিগ্রস্তদের প্রতি অসংবেদনশীল হতে উৎসাহিত করে এবং পুরুষদের মনে এই বিশ্বাস সৃষ্টিতে সহায়তা করে যে, ধর্ষিতরাও [অন্য কাউকে] ধর্ষণ করতে সক্ষম হবে। উপরন্তু, অভ্যাসগত পর্নোগ্রাফি ভোক্তারাই অনিয়মিত ভোক্তাদের তুলনায়, যৌনতার ক্ষেত্রে অধিক সহানুভূতিহীন এবং নারীদের প্রতি বেশি সহিংস হওয়ার ঝুঁকিতে আছে।’’


title: পর্নোগ্রাফির প্রভাব

text: অ্যাভেডন ক্যারোল ব্যাখ্যা করেছেন যে, ‘‘জিলম্যানের ভাষ্যমতে, ‘যৌনতার ক্ষেত্রে সহানুভূতিহীন’ বলতে তিনি বুঝিয়েছেন ‘সমকামিতার প্রতি অধিক সহনশীলতা’; [এটি] একটি বিশ্বাস [যা] বলে যে, মাতৃত্বের পাশাপাশি নারীদের আরও অনেক গুরুত্বপূর্ণ পন্থা নির্বাচনের ক্ষমতা থাকা উচিৎ; [উদাহরণস্বরূপ] বিবাহবন্ধনে কম বিশ্বাস; এবং এমন বিশ্বাস যা বলে, নারীরাও যৌনতাকে উপভোগ করতে পারবে এবং শুধুমাত্র স্বামীদের খুশি করা কিংবা গর্ভধারণের উদ্দেশ্য ছাড়াও [কেবল] আত্মতৃপ্তির জন্যেও যৌনকার্যে অংশ নিতে পারবে। মোটের উপর, [যেগুলো ছিল] ঐ সময়ের নারীবাদী দলগুলোর মূল উদ্দেশ্য। জিলম্যান তার গবেষণায়, [পর্নোগ্রাফির কারণে] নারীবিদ্বেষ কিংবা সহিংস আচরণ বা আচরণের আকাঙ্খার বৃদ্ধি দেখাতে ব্যর্থ হন, যদিও তিনি সত্যিই [তা দেখানোর] চেষ্টা করেছিলেন।’’ তিনি আরও বলেন যে, ‘‘জিলম্যান ও ব্রায়ান্টের করা গবেষণার বিভিন্ন ধরণের ব্যাখ্যার প্রতি নজর রেখেই, [যুক্তরাষ্ট্রের] সার্জন জেনারেলের প্রতিবেদনে বলা হয় যে, [তাদের] করা গবেষণা, যেগুলো ধরে নেয় যে, পুরুষেরা নারীদের তুলনায় অনেক বেশি সহানুভূতিহীন, সেগুলোর একমাত্র নির্ভরযোগ্য আবিষ্কার হলো: [পুরুষদের] যেই দলটি  পর্নোগ্রাফি দেখেছিল, তাদের এই আচরণ অপেক্ষাকৃত সঠিকভাবে, মানবসমাজে [ব্যাপকহারে] যৌনচর্চার পরিব্যপ্তিকেই নির্দেশ করে। গবেষণায় নিয়ন্ত্রণ হিসেবে ব্যবহৃত দলের সদস্যরা, যারা পর্নোগ্রাফি সংশ্লিষ্ট বিষয়গুলো [কখনও] দেখেন নি, তারা বিশেষ কিছু [সম্ভাব্য অপ্রচলিত] যৌনাচরণ প্রচলিত হওয়ার বিষয়ের প্রতি তীব্রভাবে অবমূল্যায়ণপ্রবণ ছিলেন।’’ এবং তিনি এই মত ব্যক্ত করেন যে, ‘‘জিলম্যান ও ব্রায়ান্ট তাদের গবেষণায় অছাত্রদেরও অন্তর্ভূক্ত করার চেষ্টা করেন, যাদের অনেকেই গবেষণার জন্য যে পর্নোগ্রাফি দেখতে হবে তা জানার পর গবেষণা ত্যাগ করে চলে যায়। এর এই অর্থ দাড়ায় যে, নিয়ন্ত্রণ হিসেবে ব্যবহৃত দলে, একটি সম্পূর্ণ ভিন্ন জনগোষ্ঠীর লোক ছিল, যেমন, তাদের অনেকেই ছিলেন বোধহয় বয়স্ক, বিবাহিত বা সংসারী পুরুষ। অতএব, এসব লোকের কাছ থেকে পাওয়া ভিন্ন উত্তরগুলো হয়ত, নারীদের প্রতি তাদের ভিন্নতর দৃষ্টিভঙ্গি প্রতিফলিত করে, এবং হয়ত পর্নোগ্রাফি দেখার ফলে সৃষ্ট প্রভাবকে একেবারেই প্রতিফলিত করে না।’’  [এতকিছুর পরে] গবেষণাটিকে আর নিয়ন্ত্রিত বলা যায় না। শেষ পর্যন্ত, গবেষণাটির হয়ত এই অর্থ দাড়ায় যে, বয়স্ক, বিবাহিত পুরুষেরা হয়ত কমবয়েসী অবিবাহিত অনূঢ় মনোবিজ্ঞানের পুরুষ ছাত্রদের তুলনায় তাদের যৌনসঙ্গীর প্রতি অপেক্ষাকৃত কম দোষগ্রাহী, এবং অবিবাহিত শিক্ষিত যুবকেরা সমাজে নারীদের ভূমিকা ও সমপ্রেমিতাকে আরও উদারনৈতিক দৃষ্টিতে দেখে, এবং সমাজে প্রচলিত বিভিন্ন যৌনাচরণ সম্পর্কে আরও বাস্তবধর্মী জ্ঞান রাখে।’’


title: পর্নোগ্রাফির প্রভাব

text: পুরুষদের মধ্যে, পর্নোগ্রাফির যে সবচেয়ে তাৎক্ষণিক প্রভাবটি দেখা যায় তা হলো, ‘‘হস্তমৈথুনের কারণে একই দিনে মোট যৌন নিষ্ক্রমনের সংখ্যায় ব্যাপকভাবে বৃদ্ধি’’ এবং ‘‘অধিকাংশই [এই] অভিজ্ঞতাটিকে পরিমিতরূপে যৌন উত্তেজনা সৃষ্টিকারী, উপভোগ্য এবং মোটামুটিভাবে আনন্দদায়ক হিসেবেই পেয়ে থাকেন। যদিও, অনেকেই বিতৃষ্ণ, লজ্জিত এবং অভিঘানিত হওয়ার কথাও স্বীকার করেছেন।’’


title: পর্নোগ্রাফির প্রভাব

text: পর্নোগ্রাফি আসক্তি হলো পর্নোগ্রাফি সংশিষ্ট ভোগ্যপণ্যের অমোঘ ও পুনরাবৃত্তিক ব্যবহার দ্বারা সূচিত একটি অতিরঞ্জিতভাবে উপস্থাপিত আচরণগত আসক্তি যার ফলে আসক্ত ব্যক্তি নেতিবাচক শারীরিক, মানসিক, সামাজিক ও অর্থনৈতিক পরিণতির স্বীকার হওয়া সত্ত্বেও পর্নোগ্রাফির ব্যবহার চালিয়ে যান। ডিএসএম-৫ এ প্রথমদিকে পর্নোগ্রাফি আসক্তিকে হাইপারসেক্সুয়ালিটি ডিজর্ডারের অন্তর্গত একটি উপশ্রেণি হিসেবে নির্ধারণের প্রস্তাবনা করা হলেও, পরবর্তিতে তা বাতিল করা হয়। এর কারণ হিসেবে বলা হয় যে, ‘‘এ ধরণের আচরণসমূহকে মানসিক রোগ হিসেবে শনাক্তকরণের ক্ষেত্রে রোগনির্ণয়ের মানদন্ড প্রতিষ্ঠাকরণ ও চিকিৎসার গতিপথ নির্ধারণের জন্য দলগত-রিভিউ হওয়া গবেষণার পরিমাণ [খুবই] অপ্রতুল।’’ পক্ষান্তরে, কিছু মনোবিজ্ঞানী প্রস্তাবনা করেন যে, যেকোন মানিয়ে নেয়ার সমস্যাজনিত যৌন উপসর্গই বরং কোন অন্তর্নিহিত ডিজর্ডারের প্রতিনিধিত্ব করে। উদাহরণস্বরূপ, সেটি হতে পারে বিষন্নতা বা দুশ্চিন্তা যা কেবলই যৌনতা সংশিষ্ট সমস্যার আকারে বহিঃপ্রকাশ ঘটাচ্ছে কিংবা আবার এও হতে পারে যে, প্রকৃতপক্ষে কোন রোগই নেই এবং আচরণটি আসলেই মানিয়ে নেয়ার সমস্যাজনিত নয়। এই মনোবিজ্ঞানীরা কেবল রাসায়নিক নির্ভরতাকেই আসক্তি বলে মনে করেন এবং অন্যান্য আচরণগত আসক্তির ধারণাকে স্বীকৃতি দেন না। তারা বিশ্বাস করেন যে, এধরনের ধ্যান-ধারণা ও রোগনির্ণয় প্রকারান্তরে অপবাদস্বরূপ এবং একইসাথে অসহায়ক।


title: পর্নোগ্রাফির প্রভাব

text: তবে, তা সত্ত্বেও, ক্লিনিকাল গবেষণায় কিছু আপাত-অকল্পনীয় প্রতিবেদন পাওয়া গেছে যেগুলো বলে যে, যেসব পুরুষ প্রচুর পরিমানে পর্নোগ্রাফি দেখে তাদের যৌন উত্তেজিত হতে ক্রমশ পূর্বের তুলনায় বেশি উত্তেজনার ও আরও বেশি আক্রমনাত্নক পর্ন দেখার প্রয়োজন পরে। অধিকন্তু, ২০১৬ সালে করা দুটি স্নায়ুবিজ্ঞান রিভিউ ইন্টারনেট পর্নোগ্রাফি ব্যবহারকারীদের মস্তিষ্কে আসক্তি সংশ্লিষ্ট ভৌত পরিবর্তন ঘটার প্রমাণ পায়। মস্তিষ্কে ঘটা এসব পরিবর্তনকে পারিতোষিকের প্রতি সংবেদনহীনতা, অকার্যকর দুশ্চিন্তা সাড়াদান ও আবেগপ্রবণতা হিসেবে বর্ণনা করা হয়। ২০১৬ সালে করা আরও একাধিক রিভিউ প্রস্তাবনা করে যে, ইন্টারনেটে করা বিভিন্ন আচরণ যেমন, আইপি ব্যবহারকেও, সম্ভাব্য আসক্তিকর হিসেবে বিবেচনা করা যেতে পারে এবং সমস্যাপ্রবণ আইপি ব্যবহারকেও একধরণের ‘ইন্টারনেট ব্যবহার ডিজর্ডার’ হিসেবে  গণ্য করা যেতে পারে।


title: পর্নোগ্রাফির প্রভাব

text: একটি নিয়ন্ত্রিত পরীক্ষা, আলোচ্য আচরণসমূহ বা পরিবেশীয় নিয়ামকসমূহ এবং স্বাস্থ্যের উপর সেসব আচরণের প্রভাবসমূহকে, পরীক্ষাগারে নিয়ন্ত্রিত পরিবেশে সম্পন্ন পরীক্ষার ফলাফল হিসেবে বর্ণনা করে থাকে। যেখানে গবেষণাকৃত আচরণসমূহ ব্যতিত বাদবাকি সব প্রভাবসৃষ্টিকারী নিয়ামককে ভিন্ন নিয়ামকের সংস্পর্শ পাওয়া অংশগ্রহনকারী ব্যক্তিদের বিভিন্ন দলসমূহের মধ্যে ধ্রুব দশায় রাখা হয়। যেহেতু, গবেষণাকালে মনে করা হয় যে, ব্যবহৃত দলগুলোর মধ্যে, কার্যকরী পার্থক্য ঠিক ততটুকুই যতটুকু পরীক্ষণমূলক পার্থক্য তাদের উপর আরোপ করা হয়েছে; সেহেতু, গবেষকদের কাছে সম্ভাব্য পরীক্ষণীয় শর্ত ও তার ফলে সৃষ্ট হওয়া স্বাস্থ্য পরিণতির সাথে পরিসংখ্যানগতভাবে উল্লেখযোগ্য যোগসূত্রের ভিত্তিতে যাদৃচ্ছিক কার্যকারণ সম্পর্ক আরোপের যথেষ্ট সুযোগ থাকে। অতঃপর, যদি নিয়ন্ত্রিত পরীক্ষণ সঠিকভাবে সম্পন্ন করা সম্ভবও হয় তবুও, এতে উচ্চমাত্রার অন্তর্নিহিত যথার্থতা থাকে। তা সত্ত্বেও, এধরণের গবেষণাগুলো সাধারণত, বাস্তব দুনিয়ার পরিবেশ ও পরীক্ষাগারের সাজানো কৃত্রিম পরিবেশের মধ্যে পার্থক্য থাকার কারণে সন্দেহজনক বহিরাগত যথার্থতার শিকার হয়। এবং এর ফলস্বরূপ যে বিশ্বাস জন্মলাভ করে তা আলোচ্য বিষয়বস্তুর বাইরে আর প্রয়োগ করা যায় না।


title: পর্নোগ্রাফির প্রভাব

text: পর্নোগ্রাফি ও যৌন আক্রমণাত্নক মনোভাবের মধ্যে সম্ভাব্য যোগসূত্র থাকার বিষয়টি একাধিক পরিবর্তনসূচক বিশ্লেষণের অালোচ্য বিষয় ছিল। ‘৯০ এর দশকে করা পরিবর্তনসূচক বিশ্লেষণসমূহের ভিত্তিতে গবেষকদের নিকট এই প্রস্তাবনা করা হয় যে, অ-পরীক্ষামূলক গবেষণাগুলোতে হয়ত পর্নোগ্রাফি দেখা এবং ধর্ষণ সমর্থনকারী মনোবৃত্তির মধ্যে কোন ধরণের সম্পর্ক নেই। তারপরও , হাল্ড, ম্যালামুথ ও ইউয়েনের (২০১২) করা একটি পরিবর্তনসূচক বিশ্লেষণে প্রস্তাবনা করা হয় যে, সহিংস পর্নোগ্রাফি দেখা এবং ধর্ষণ সমর্থনকারী মনোবৃত্তির মধ্যে, পুরুষদের বিশেষ কিছু জনগোষ্ঠীর ক্ষেত্রে, সম্পর্ক রয়েছে। বিশেষত, যখন, সমণ্বয়কারী চলকগুলোকে, বিবেচনায় ধরা হয়।


title: পর্নোগ্রাফির প্রভাব

text: ২০১৫ সালে করা একটি পরিবর্তনসূচক বিশ্লেষণে বেরিয়ে আসে যে, ‘‘যুক্তরাষ্ট্রে ও সারা বিশ্বে, পুরুষ ও নারীদের মধ্যে [করা], আড়াআড়িভাবে বিভক্ত ও দীর্ঘমেয়াদী উভয় ধরণের গবেষণাতেই [পর্নোগ্রাফি] ভোগের সাথে যৌন আক্রমণাত্নক মনোভাবের সম্পর্ক নির্ণীত হয়েছে।’’  এক্ষেত্রে শারীরিক মারমুখীতার চেয়ে বরং মৌখিক আগ্রাসনই দৃঢ়ভাবে পরিলক্ষিত হয়েছে, যদিও উভয়ের পরিমানই ছিল উল্লেখযোগ্য। গবেষণার ফলাফলের এই সর্বব্যাপী সাধারণ প্যাটার্ন  নির্দেশ করে যে, পর্নোগ্রাফিতে দেখানো সহিংস বিষয়বস্তু হয়ত এক্ষেত্রে একটি বর্ধনকারী নিয়ামক হিসেবে কাজ করে।


title: পর্নোগ্রাফির প্রভাব

text: এই সংক্রান্ত বৈজ্ঞানিক রচনাবলির প্রথমদিককার রিভিউতে Ferguson ও Hartley (২০০৯) যুক্তি দেখান যে, ‘‘পর্নোগ্রাফি যে যৌন আক্রমণাত্নক আচরণে অবদান রাখে, এই ধারণা পরিত্যাগ করার এখনই উপযুক্ত সময়।’’ তারা দাবি করেন যে, কিছু লেখক ইতিবাচক আবিষ্কারগুলোকে দৃষ্টিগোচর করলেও একইসাথে অকার্যকর আবিষ্কারগুলোর প্রতি গুরুত্বারোপ করেন না; যা মূলত নির্বাচনমূলক পক্ষপাতিত্ব হিসেবেই প্রকট হয়। Ferguson ও Hartley এই সিদ্ধান্তে উপনীত হন যে, সুষ্ঠুভাবে নিয়ন্ত্রিত গবেষণাগুলিও পর্নোগ্রাফি ও যৌন সহিংসতার মধ্যে কোন যোগসূত্র সমর্থনে সক্ষম হয়নি।


title: পর্নোগ্রাফির প্রভাব

text: একটি মহামারীসংক্রান্ত গবেষণা পরিসংখ্যানগত তথ্য মাধ্যমে বাস্তব বিশ্বের ঘটনা পর্যবেক্ষণ মাধ্যমে প্রদত্ত আচরণ বা পরিবেশগত শর্তাবলী, এবং শারীরিক বা মানসিক স্বাস্থ্য মধ্যে অ্যাসোসিয়েশন বর্ণনা করে। এপিডেমিয়োলিক স্টাডিজের সাধারণত উচ্চ মাত্রার বহিরাগত বৈধতা থাকে, যেমনটি তারা পরীক্ষাগারের বাইরে থাকা ঘটনাগুলিকে যথাযথভাবে বর্ণনা করে, কিন্তু অভ্যন্তরীণ বৈধতা নিচু পর্যায়ে রয়েছে, যেহেতু তারা আচরণবিধি বা অবস্থার মধ্যে দৃঢ় এবং প্রভাব সম্পর্ক স্থাপন করে না অধ্যয়ন, এবং স্বাস্থ্য পরিমাপ দেখা যায়।


title: পর্নোগ্রাফির প্রভাব

text: ডেনমার্কের অপরাধবিষয়ক বেরল কচিিনস্কির " ডেনমার্কের পর্নোগ্রাফি এবং যৌন অপরাধ বিষয়ে গবেষণা " (1970), একটি বৈজ্ঞানিক রিপোর্ট যা অযৌক্তিকতা ও অশ্লীল রচনা সম্পর্কিত রাষ্ট্রপতি কমিশনের আদেশে পাওয়া গেছে যে, ডেনমার্কের পর্নোগ্রাফি বৈধকরণের ফলে যৌন অপরাধের বৃদ্ধি ঘটেনি । তারপর থেকে, অনেক অন্যান্য পরীক্ষায় পরিচালিত হয়েছে, 1995 সালে তার মৃত্যুর আগে পর্যন্ত পর্নোগ্রাফির সামাজিক প্রভাবগুলিতে তার পড়াশোনা চালিয়ে যাওয়ার জন্য বার্ল কচিিনস্কির খোঁজে সমর্থন বা বিরোধিতা করা হয়েছিল। তার জীবনকে প্রকাশ করা হয়েছিল "আইন, পর্নোগ্রাফি, এবং অপরাধ: ড্যানিশ অভিজ্ঞতা " (1999)। হাওয়াই বিশ্ববিদ্যালয় থেকে মিল্টন ডায়মন্ড পাওয়া গেছে যে, 1969 সালে যৌনতাবিষয়ক সামগ্রী নিষিদ্ধ করার নিষেধাজ্ঞা বহাল রাখার পরে শিশু যৌন নির্যাতনের রিপোর্টের সংখ্যা উল্লেখযোগ্যভাবে কমে যায়।


title: পর্নোগ্রাফির প্রভাব

text: কিছু গবেষক দাবি করেন যে পর্নোগ্রাফি এবং যৌন অপরাধ হ্রাসের মধ্যে একটি পারস্পরিক সম্পর্ক রয়েছে, including Diamond (author of a review from 2009). "The effects of Pornography: An International Perspective" was an epidemiological study which found that the massive growth of the pornography industry in the United States between 1975 and 1995 was accompanied by a substantial decrease in the number of sexual assaults per capita, and reported similar results for Japan.এই প্রকৃতির ফলাফল রবার্ট পিটারস, মিডিয়াইলে নৈতিকতার সভাপতির দ্বারা বিশ্লেষণ করা হয়েছে, এই ফলাফলগুলি আরও বেশি বিশ্লেষণ করেছে যে, পর্নোগ্রাফির বর্ধিত বিস্তার ব্যতীত অন্যান্য বিষয়গুলি উল্লেখ করা হয়েছে: "আরো সুস্পষ্ট ব্যাখ্যা হল যে যদি কোনও পতন ঘটে" জঙ্গি ধর্ষণ, "এটি কমিউনিটি এবং স্কুল ভিত্তিক প্রোগ্রাম, মিডিয়া কভারেজ, আক্রমনাত্মক আইন প্রয়োগকারী, ডিএনএ প্রমাণ, দীর্ঘ জেলখানায়, এবং আরও অনেকের মাধ্যমে ধর্ষণের উপর জোরদার করার জন্য একটি অসাধারণ প্রচেষ্টার ফল।"


title: পর্নোগ্রাফির প্রভাব

text: ১৯৮৬ সালে, নীল এম. মালামুথ কর্তৃক মহামারী সংক্রান্ত গবেষণার একটি পর্যালোচনা পাওয়া যায় যে পুরুষদের দ্বারা প্রাপ্ত অশ্লীল বস্তুর পরিমাণ ইতিবাচকভাবে ডিগ্রির সাথে সম্পৃক্ত ছিল যার ফলে তারা যৌন হামলা সমর্থন করেছিল।


title: পর্নোগ্রাফির প্রভাব

text: বিজ্ঞানীগণ দাবি করেন যে অতিমাত্রায় পর্নোগ্রাফি দেখা অস্বাস্থ্যকর হতে পারে, যদি ব্যক্তিগত ও সামাজিক কারণে কোন ব্যক্তির জন্য এটি সমস্যার কারণ হয়ে ওঠে, যার মধ্যে অন্যান্যদের সাথে যোগাযোগ বিনিময়ের পরিবর্তে পর্নোগ্রাফি দেখার পেছনে অতিমাত্রায় সময় ব্যয় করা অন্তর্ভূক্ত। ব্যক্তিবিশেষ তাদের অতিরিক্ত পর্নোগ্রাফি দেখার ফলে নিজ সামাজিক জীবনে অবনতিস্বরূপ মানসিক অবসাদ, সামাজিক বিচ্ছিন্নতা, পেশাজীবনে ক্ষতিগ্রস্ত হওয়া, নিম্নমূখী উৎপাদনশীলতা, অথবা অর্থনৈতিক সমস্যার স্বীকার হতে পারেন। পর্নোগ্রাফিতে অতিমাত্রায় আসক্তগণ অধিকহারে একাকিত্ব অনুভব করেন এবং যৌন অভিজ্ঞতাবিহীন পর্ন ভোক্তারা পর্নোগ্রাফিতে প্রদর্শিত ব্যক্তিবর্গের সাথে নিজেদের শরীর ও যৌন ক্ষমতার তুলনা করে আত্মবিশ্বাসের অভাবে ভোগেন।


title: পর্নোগ্রাফির প্রভাব

text: হ্যালিফ্যাক্সে ইস্টওয়াইন্ড হেলথ এসোসিয়েটসের দুজন সাইকোথেরাপিস্ট তাদের ডাক্তারি অভিজ্ঞতা থেকে বলেন যে, প্রাপ্তবয়স্ক ব্যক্তিরা অতিরিক্ত পর্নোগ্রাফি দেখার কারণে নিজ সঙ্গীদের সঙ্গে তাদের আবেগজনিত বিচ্ছেদ ঘটতে থাকে, এমনকি যদি সেই ব্যক্তিগণ আবেগী ঘনিষ্ঠতা কামনা করে থাকেন তারপরও। ২০১৪ সালের American Psychological Association (APA)-র একটি প্রতিবেদনে, কারস্টেন ওয়্যার বলেন, "এটি পরিষ্কার নয় যে পর্নোগ্রাফি সেই তথাকথিত প্রবাদের মুরগি নাকি ডিম। কোন ব্যক্তি কি একারণেই এর দিকে ঝুকেন যে তিনি তার সম্পর্কের প্রতি সন্তুষ্ট নন? নাকি নারীরা নিজেরাই যৌনতার প্রতি আগ্রহ হারিয়ে ফেলেন যখন তারা আবিষ্কার করেন তাদের সঙ্গী প্রাপ্তবয়স্ক চলচ্চিত্র তারকাদের সঙ্গেই তাদের উপযুক্ত সময়গুলো কাটাচ্ছে?"